
În memoria părintelui Vitalien Laurent 


| have sailed the seas and come 

To the holy city of Byzantium. 

Set upon a golden bough to sing 

To lords and ladies of Byzantium 

Of what is past, or passing, or to come* 


W.B. YEATS — Sailing to Byzantium, 1927. 


* Am trecut peste mári ca sá vin 
La sfanta cetate a Bizantului. 
Într-o barcă de aur m-am suit, să le cânt 
Domnitelor și nobililor domni bizantini 
Despre ce-a fost, ce este ori ce va fi să fie.” (N.tr.) 


INTRODUCERE 


Studiul ideologiei politice a Bizantului, adică a Imperiului 
roman creștin de Răsărit, deține, printre problemele care pre- 
domină, în prezent, în studiile bizantine, un loc de excepţie. 
Lucrări importante și valoroase, datorate, în special, savanților 
germani și anglo-saxoni, au văzut lumina zilei în ultimii ani': 
acestea sunt consacrate, în cea mai mare parte, examinării 
concepției imperiale romane (deosebit de insufletite în Bizanţ, 
mai ales între secolele al IV-lea si al VI-lea, a raporturilor sale 
cu ideea elenistică de regalitate și, bineînţeles, a prelungirilor 
sale în concepția creștină despre putere. Așadar, se poate con- 
sidera cá problema cel mai amănunțit dezbătută este aceea a 
fundamentului ideologic al universalitatii Imperiului bizantin;; 
totuși, implicaţiile acestui principiu de bază, gândirea politică, 
în societatea si în viața bizantinilor nu și-au dobândit încă 
studiul pe care îl merită. 

Lucrarea de fata nu pretinde, nici pe departe, că ar umple 
această lacună; mult mai modest, mă voi strădui să examinez 
doar câteva aspecte ale principalelor orientări ideologice, do- 
minante în diversele perioade ale milenarei istorii a Bizanțului, 
și voi analiza impactul lor asupra mentalităților și asupra opiniei 
publice. Raporturile cetățenilor cu puterea și autoritatea, rolul 
și reacţiile lor la chestiunile socotite de interes naţional sau, 
pur și simplu, publice, vor fi problemele pe care le voi puncta, 
fără ca, din păcate, să pot oferi niște soluţii satisfăcătoare. 
Situația fragmentară și dispersată a documentației constituie 


adesea o piedică în conturarea unor aspecte al căror interes 
este, totuși, evident; mă refer, între altele, la mecanismul for- 
mării mentalităților, la rástálmácirile opiniei publice si, în 
sfârșit, la rezistența structurilor mintale în fata realitatilor în 
mișcare. Aceste probleme nu pot fi expuse în mod corect și 
analizate fără o examinare prealabilă a evoluției semantice a 
termenilor utilizaţi în circumstanțe determinate. O astfel de 
anchetă nefiind încă făcută, nici iniţiată, această lipsă se va 
resimti în studiul nostru. 

În plus, studiul ideologiilor politice din Bizanţ (folosesc 
intenţionat pluralul, dată fiind varietatea orientărilor ideologi- 
ce din Imperiu) reclamă recursul la niște surse de diverse cate- 
gorii și naturi. Este evident că informațiile provenind din izvoa- 
rele scrise dedicate unui anumit public îngăduie surprinderea 
limitelor sociale, etnice și intelectuale, prin observarea reac- 
tilor persoanelor, de diferite origini și condiții, implicate în 
treburile obștești. Astfel, sursele hagiografice — Vieţile 
Sfinților, Miracolele, Rugăciunile etc. — sunt în mod special 
utile pentru studiul credințelor populare și al reacţiilor popu- 
latiilor din provincii. În schimb, sursele oficiale, mai ales legile 
și decretele imperiale, sunt indispensabile pentru determi- 
narea orientărilor ideologice ale cârmuirii, în vreme ce lite- 
ratura savantă — Discursuri, Scrisori etc. — aduce mărturii 
prețioase asupra poziţiilor, adeseori nuantate, ale elitelor 
bizantine și, în particular, ale „intelectualitatii“ constantinopo- 
litane. Pe de altă parte, iconografia imperială, ca si numis- 
matica? sau, în mai mică măsură, sigiliografia, dezvăluie 
secretele propagandei oficiale, deosebit de bine puse la punct 
în Bizanț. Să adăugăm, în cele din urmă, că studiul atitudinii 
Bisericii, esenţial pentru subiectul nostru, reclamă exploatarea 
surselor ecleziastice și că istoricii bizantini sunt singurii care ne 
furnizează informații despre contextul istoric în care au apă- 
rut diversele manifestări ideologice. Prin urmare, se înțelege 


că volumul coplesitor al documentației face subiectul aproape 
imposibil de controlat. 

Oricum, lacunele si imperfectiunile lucrării de fata nu își pot 
găsi o scuză numai în dificultatea atingerii obiectivului propus — 
de acest lucru sunt profund convinsă. Totuși, îmi place să cred 
că efortul meu, deși incomplet, va încuraja, fără îndoială, 
cercetările ulterioare, într-un domeniu interesant și încă destul 
de puţin explorat. Îi mulțumesc coordonatorului acestei colecții, 
profesorul R. Mousnier*, pentru că mi-a oferit ocazia să între- 
prind acest studiu. Aș dori să mentionez, de asemenea, că 
lucrarea de față a fost realizată la Dumbarton Oaks, la Centrul 
de Studii Bizantine de la Universitatea Harvard: recunostinta 
mea se îndreaptă către conducerea acestuia, în special către 
directorul său, M. W. Loerke, pentru că mi-a pus la dispoziţie 
biblioteca excepțională a acestui centru și pentru că mi-a 
artătat comorile nepretuite ale colecţiei sale bizantine. 
Profesorului R. Browning, de la Universitatea din Londra, care 
a binevoit să-mi citească manuscrisul, îi exprim multumirile 
mele prietenești pentru observaţiile făcute. În sfârșit, aș dori să 
precizez cât de mult a profitat această carte de pe urma 
discuţiilor mele cu părintele F. Dvornik, „profesor emerit la 
Harvard și unul dintre principalii susținători ai studiilor despre 
ideologia politică a lumii creștine. 


* Profesorul Roland Mousnier a coordonat colecţia „L'Historien” a edi- 
turii Presses Universitaires de France, în care a apărut, în 1975, această 
carte. (N.red.) 

UNIVERSALISMUL 


Originile Imperiului bizantin: legenda si istorie 


Bizantul este un oras si, totodata, un Imperiu. Conditia aparte 
a cetatii, odinioara modeste, din Stramtoarea Bosforului a dat, 
de timpuriu, naștere legendei. Menita sa devină capitala 
primului Imperiu creștin, Bizanțul, Constantinopolul este con- 
siderat, de la bun început, ca o operă de inspirație divină: 
Dumnezeu i-a apărut împăratului Constantin, pentru a-i porun- 
ci unde să așeze orașul, pe malurile Bosforului. Tot o inter- 
ventie divină a precizat amplasarea exactă a Bizanțului, pe 
malul european al Bosforului (nu în Calcedonia, aflată pe 
malul asiatic). În sfârșit, sub îndrumarea unui înger, Constantin 
a trasat conturul orașului căruia, continuând tradiția inaugu- 
rată de Alexandru cel Mare, îi va da numele său. 

Întemeierea Constantinopolului, cetatea aleasă de Dumne- 
zeu, a fost, în scurtă vreme, socotită ca simbolizând întemeierea 
Imperiului creștin. Istoriografia creștină a zămislit legenda 
orașului sfânt Constantinopol — o replică, s-ar spune, pentru 
legenda păgână a Romei —, iar Orientul roman a prefăcut 
Constantinopolul în centrul său politic și cultural. Astfel, o dată 
cu apariţia Constantinopolului, o lume nouă intră în istorie — 
Bizanțul, devenit Constantinopol, inaugurează Imperiul bizantin, 


noul Imperiu roman, pus sub semnul noii religii. Legenda, care 
susține că Imperiul bizantin ar fi fost creat de creștini și pentru 
creștini, constituie, fără îndoială, primul fapt ideologic bizantin. 
Istoria, căci acesta îi este rolul, se delimitează de miraculos — din 
perspectiva sa, originea Imperiului bizantin apare în intreaga-i 
complexitate —, ca atare ne informează că împăratul Constantin 
a rămas păgân până pe patul de moarte și îi rezerva lui lulian 
Apostatul un loc printre împărații Bizanțului. 

Într-adevăr, Bizanțul își datorează existența evenimentelor 
care au marcat soarta Imperiului roman la sfârșitul secolului 
al IV-lea. Contestat de o pătură din ce în ce mai largă a popu- 
latiei sale — má refer la creștini, considerati, de o parte a isto- 
riografiei oficiale, vinovati de cáderea Romei'—, amenintat de 
invazile barbare, pe care sistemul sáu de apárare a granitelor 
(limes) nu reusea sa le stávileascá, obligat, in sfarsit, sá-si aban- 
doneze pretentile asupra dominium-ului din Rásárit in favoa- 
rea Imperiului persan, rivalul sáu, Imperiul roman din veacul al 
IV-lea a fost constrans sá-si reconsidere orientárile politice si sa 
isi reevalueze fundamentul valorilor. Sá consolideze traditia 
unui Imperiu invincibil, sa refaca o unitate — a carei scindare 
va provoca așa-numita „schismă în suflet” si va umple de amá- 
răciune spiritele — erau îndatoririle urgente, a căror amploare 
descuraja elitele lumii romane a epocii. 

Cu toate acestea, întemeierea Constantinopolului ca o 
nouă cetate imperială, la răscrucea mai multor lumi, în Orien- 
tul roman, și toleranta fata de noua religie, creștinismul, care 
obține, de acum înainte, mulțumită Edictului de la Milano, 
dreptul de a exista în Imperiu, demonstrează, după părerea 
mea, voința și strădania de a redresa Imperiul, care se mani- 
festă atât pe plan intern, cât și pe plan extern. Aceste măsuri 
dovedesc neîndoielnic preocuparea statului de a-și reîntări 
legăturile cu populațiile orientale din Imperiu, al căror devota- 
ment față de cauza romană era vital pentru supraviețuirea 

acestuia. Crearea Constantinopolului ca o replică fidelă a Romei 
constituie o mărturie a deplasării atenţiei carmuirii înspre 
Orient, în vreme ce acceptarea creștinismului corespunde dorin- 
tei populațiilor orientale, care furnizau statului mijloacele, în 
oameni și în bani, ale apărării sale — să nu uităm că, într-ade- 
văr, Orientul, imens tezaur de resurse pentru Imperiu, a fost 
cel dintâi cucerit de către noua religie și că din rândul popu- 
latiilor sale își va recruta creștinismul mentorii și discipolii cei 
mai inflácárati. 

În orice caz, aceste două măsuri esențiale — întemeierea 
Constantinopolului și acceptarea creștinismului — s-au datorat 
unui singur om, împăratului Constantin, căruia i-au fost îndea- 
juns ca să treacă, apoi, drept părintele Imperiului care va rezul- 
ta de aici, adică al Imperiului bizantin, chiar dacă această dez- 
voltare, ulterioară, a politicii sale nu fusese vreodată pre- 
conizată nici, bineînțeles, dorită de el. Orice s-ar spune, exis- 
tenta Bizanțului este subordonată acțiunii constantiniene; 
fondatorul său a fost sanctificat de către Biserica bizantină, 
care îl va califica drept „Aidoma Apostolilor” (isapostolos), și a 
fost proiectat în mit de către stat și locuitorii orașului sau?. 

Astfel, noul Imperiu, care marchează o etapă importantă a 
destinului roman, a avut drept bază Constantinopolul, ca 
Nouă Romă, iar drept fundament spiritual creștinismul, ca 
religie a populațiilor lumii romane depinzând, de acum înainte, 
de noua cetate imperială“. Așadar, acestea sunt cele două 
forțe majore din ideologia politică a Imperiului pe care îl 
numim, impropriu, bizantin, căci, în realitate, este Imperiul 
roman al Răsăritului creștin, având drept capitală Constantino- 
polul. Să amintim că, într-adevăr, bizantinii nu și-au spus nicio- 
dată altfel decât ,romani" și că termenul de „bizantini“ îi 
desemna, în epocă, și doar sub pana scriitorilor arhaizanti, 
numai pe locuitorii din Constantinopol, adică ai orașului 
construit pe locul vechii cetăți Byzantion:. 

intelegem, astfel, de ce numeroși istorici moderni numesc 
Imperiul bizantin „Imperiul roman târziu” sau „Imperiul ro- 
man de Răsărit”, respingând termenul de bizantin ca impro- 
priu și, trebuie să recunoaștem, încărcat de un sens aproape 
peiorativ, cristalizat pe baza interpretărilor pripite, avansate 
de către eruditii Secolului Luminilor, la adresa unei civilizații 
căreia nu-i puteau pătrunde nici spiritul, nici semnificaţia“. 
Această dispută în jurul numelui Imperiului, care riscă să 
rămână acela de ,bizantin", reflectă, după părerea mea, o 
realitate istorică, pe care ar fi supărător s-o ignorăm, întâi 
pentru că ne permite, cu ușurință, să afirmăm importanța 
legăturilor Imperiului bizantin cu lumea romană și cu valorile 
sale, apoi pentru că ne dă prilejul să precizăm că termenul de 
„bizantin”, cel puţin până în epoca așa-numită protobizantină 
(din secolul al IV-lea până la sfârșitul secolului al VI-lea), tre- 
buie înțeles ca desemnând Imperiul creștin al Răsăritului 
roman și, în sfârșit, pentru că, în plus, ne îngăduie să subli- 
niem, drept consecință imediată a acestei definiţii a 
Imperiului bizantin, trăsăturile esenţiale ale ideologiei politice 
din lumea bizantină — atașamentul cvasineconditionat fata de 
valorile romane și creștine, așa cum erau concepute acestea 
de lumea elenică și elenizată din Orient. 

Constantinopolul, devenit centru al lumii greco-romane 
creștinate, va fi, în mod firesc, capitala noului Imperiu; va fi 
desemnat ca „Noua Romă” și, totodată, ca „Noul lerusalim"; 
va fi cetatea Fecioarei”, iar despre statul în care se află se va 
spune că este „ocrotit de Dumnezeu”, în vreme ce împăratul 
său, deopotrivă „învingător și iubitor de pace”, va fi considerat 
drept aghiotantul, împuternicitul lui Hristos pe pământ. Carac- 
terul universal al Imperiului bizantin, fondat pe moștenirea 
romană, este, astfel, consolidat prin gândirea creștină ecume- 
nică. Această concepție romano-creștină a universalitatii 
Imperiului prinde contur încă din timpul lui Constantin cel 

Mare si este magistral expusă de către Eusebiu, în discursul 
său, rostit în anul 335, în onoarea celui dintâi împărat crestin?. 
Prin urmare, se discută zadarnic despre data de naștere a 
Imperiului bizantin — aceasta a fost ba plasată sub Dioclețian 
(294-305), din cauza reformei administrative din vremea aces- 
tui împărat, ba socotită aceeași cu data întemeierii Constan- 
tinopolului (330), ba împinsă până în anul 395, data separării 
Imperiului roman în Imperiul de Răsărit și Imperiul de Apus. 
Rămâne de necontestat, după părerea noastră, faptul că 
Imperiul bizantin începe cu domnia împăratului roman care a 
autorizat, prin Edictul de la Milano (312), libera practicare a 
cultului creștin, cel care a prezidat primul conciliu ecumenic, la 
Niceea (325), cel care, în sfârșit, a ctitorit noua cetate imperi- 
ala, căreia îi va atribui simbolurile puterii și-i va da numele său’. 
Cu toate acestea, Imperiul creat, chiar dacă involuntar, de 
către Constantin își va afirma ulterior caracterul specific, mai 
ales în timpul perioadei cuprinse între domnia lui Teodosie | și 
cea a lui Heraclius (379-641). De-a lungul acestor secole, 
Bizanțul va dobândi trăsăturile datorită cărora va fi desemnat, 
mai târziu, ca Imperiul grec din Răsăritul creștin. Această nouă 
orientare ideologică, dezvoltată în paralel cu gândirea de 
sorginte romană, mereu vie, dar pe care tinde să o înlocuiască, 
va stârni conflicte mocnite sau deschise în inima lumii care toc- 
mai se năștea, lumea Bizanțului, conflicte care-și vor lăsa 
întipărite urmele asupra întregii existente a Imperiului. 


Nașterea ideologiilor bizantine: măreție și contradicții 
Domnia lui Teodosie | marchează un moment de cotitură în 
istoria noului Imperiu, îndepărtându-l de tradițiile romane — 


am în vedere ruptura brutală cu păgânismul, rezultată din 
măsurile luate din porunca acestui împărat. Într-adevăr, sub 

Teodosie, cand crestinismul devine religie de stat, s-au adoptat 
niste masuri care au capatat, adeseori, caracterul de veritabile 
persecuții împotriva păgânilor — oracolului din Delfi i-a fost 
impusă tăcerea, Jocurile Olimpice și misterele din Eleusis au 
fost interzise, templele au fost jefuite de creștini, preoții 
păgâni s-au văzut nevoiţi, cum scria, nu fără amărăciune, 
Libanius, „să tacă sau să moară” "^. Din acel moment, cetățean 
al Imperiului roman era considerat oricine imbrátisase 
adevărata credință, cea stabilită de conciliile ecumenice de la 
Niceea și de la Constantinopol (381) — băștinaș sau străin, 
european, asiatic sau african (Imperiul cuprindea, într-adevăr, 
de jur împrejurul Mediteranei, teritorii situate pe toate aceste 
trei continente), era suficient să fii creștin pentru a avea acces 
la orice funcţie din administraţia imperială, ba chiar și la tron. 
Secolul al IV-lea, în timpul căruia se petrece dureroasa operaţie 
estetică, autoimpusă de către Imperiu, pentru a-și aranja chi- 
pul astfel încât să-i permită să trăiască o nouă viaţă, se încheie 
cu triumful creștinismului. Antichitatea și spiritul său umanist 
și tolerant sunt definitiv înmormântate — Imperiul roman 
cedează locul Imperiului bizantin, în vreme ce lumea occiden- 
tală pătrunde într-o nouă eră a istoriei sale, dominată, cum 
scria Gibbon, de „religie si barbarie”"!. 

La moartea lui Teodosie, Imperiul roman, împărțit, după un 
străvechi obicei și pentru a-i mulțumi pe cei doi fii ai împăratu- 
lui defunct, în Imperiul de Răsărit și Imperiul de Apus, este 
lăsat pradă, sfâșiat și divizat, atacurilor din partea popoarelor 
germanice, care, în valuri succesive, începuseră încă din secolul 
al Ill-lea să forțeze porţile Caucazului și sa rázbatá în Europa. 
Imperiul de Răsărit, Bizanțul, stabilit în ţinuturi mánoase, unde 
elementul greco-roman era dominant, a putut, grație noii sale 
religii și a tradiţiilor sale politice și intelectuale, să formeze 
un stat, solid și conștient de valoarea patrimoniului său, care 
se va opune, eficace, barbarilor'?. Ajunși la Dunăre, hotarul 


14 


septentrional al Imperiului, aparat de contingente militare 
importante si de un lung lant de fortărețe, barbarii, în pofida 
numeroaselor raiduri, nu o dată spectaculoase, dar întotdeau- 
na răzlețe, uneori împinse chiar până la zidurile Constantino- 
polului, au fost constrânși, în cele din urmă, să recunoască, 
într-un fel sau altul, autoritatea Imperiului, care n-a șovăit să își 
impună, pentru a obține această recunoaștere, importante 
sacrificii materiale. Bizanțul, imperiu multietnic, dar încrezător 
în forța sa culturală, a absorbit și a asimilat, de-a lungul tim- 
pului, elementele străine de tradiţiile sale, în vreme ce, pe de 
altă parte, a pus finanțele Imperiului la dispoziţia diplomaţiei 
sale savante, care i-a încurajat pe conducătorii recalcitranti ai 
diverselor grupe de invadatori să-și caute într-altă parte un 
refugiu și un loc unde să se stabilească. 

În acest mod, Imperiul de Răsărit, prin sistemul său de 
apărare și prin jocul diplomatic subtil, care urmărea să-i atĉte 
pe barbari unii împotriva altora, a știut să-i îndrepte spre 
Occidentul depopulat, sărăcit și lăsat în voia sorții. În sfârșit, 
mulțumită bazelor sale culturale și politice, a reușit să-i înglo- 
beze pe barbarii care au pătruns pe teritoriul său și care i-au 
furnizat mâna de lucru pentru muncile agricole și soldații pen- 
tru armatele imperiale — în rândurile cărora aceștia vor lupta 
adeseori împotriva propriilor frati". Așadar, în vreme ce 
Imperiul de Apus, cu Roma, capitala sa, își dădea ultima sufla- 
re, napadit de barbarii care îi vor împărți teritoriul, în 476, 
Imperiul de Răsărit scăpa din experiența care va zdruncina 
Europa între secolele al III-lea si al V-lea cu integritatea terito- 
rială aproape neatinsă și cu o personalitate naţională și politică 
bine consolidată. 

Imperiul din Răsărit rămâne, de acum înainte, bastionul 
creștinătății și refugiul culturii greco-romane: în fata Romei 
devastate de către barbari, Constantinopolul devine centrul 
lumii civilizate, singura capitală a Imperiului roman: numai 

împărații săi vor putea, în mod legitim, să poarte acest titlu, 
subintelegandu-se împărați ai romanilor, iar patriarhul sáu își 
va vedea rangul ridicat la același nivel cu al papei și va fi califi- 
cat, pe drept cuvânt, drept ecumenic. Constantinopolul va fi 
singura cetate-regina, cetatea prin excelență", în vreme ce 
Roma, distrusă si barbarizata, se va pleca în fata Constantino- 
polului. Își va mai aduce aminte de gloria sa de odinioară, de 
titlurile și de întâietatea sa, numai atunci când Occidentul bar- 
bar, pe care îl va crestina, va găsi puterea de a se ridica impotri- 
va Bizanțului — dar aceasta se va petrece într-o nouă lume — 
pentru a revendica supremaţia. Până atunci, Occidentul va 
trece prin secole de întuneric, iar Orientul printr-un timp al 
îndelungatelor strădanii de supraviețuire și menţinere. Izolat 
între hotarele sale, constant amenințate, sărăcit si vlăguit, cu 
vremea, de războaiele la care îl provocau, neîncetat, fie bar- 
barii de la miazănoapte (acum avari, slavi și bulgari), fie perșii 
sasanizi în Orient, Bizanțul va fi constrâns să-și revizuiasca 
politica și să-și modereze ambițiile. Diplomatia, organizarea 
militară și administrativă, orientarea intelectuală și aspiraţiile 
spirituale, pe: scurt, viaţa și istoria Imperiului roman de Răsărit, 
ale Bizanțului, vor fi, de acum înainte, animate de două prin- 
cipii contradictorii: unul, realist și oriental, care vrea cu orice 
pret menţinerea teritoriului roman rămas în Imperiu și evoluția, 
în interiorul granițelor sale, a populațiilor bizantine, iar celălalt, 
idealist și occidental, care aspiră la recucerirea Apusului roman 
de sub barbari și la reîntoarcerea fraţilor supuși în sânul marii 
națiuni romane. Visul marii idei universale, întrupat acum în 
reconquista vechii lumi romane, se va opune, pe viitor, politicii 
cumpătate și conservatoare, care stăruia pentru abandonarea 
definitivă a ceea ce era deja pierdut și pentru consolidarea 
Imperiului în partea orientală, izvorul prosperității și baza forței 
sale militare. Aceste două curente politice diferite au avut, 
fiecare în parte, partizanii săi inflácárati, i-au împărțit pe 

oamenii de stat in factiuni, au starnit pasiunile populatiei 
constantinopolitane (demele), ale cărei tulburări i-au amenin- 
tat nu o dată pe împărați, s-au manifestat sub diverse forme 
în viața intelectuală și artistică și, oricât de ciudat ar părea, s-au 
aflat la originea marilor conflicte religioase care au zdruncinat 
adeseori Imperiul și care, privite din afară, dau impresia, în 
zilele noastre, de neînsemnate „gâlcevi bizantine” 

Se înțelege, așadar, de ce toti cercetătorii care abordează 
studiul fenomenului complex al artei bizantine ridică problema 
originilor creației artistice în Bizanţ prin alternativa: „Roma sau 
Orientul”. Unii subliniază influența Antichității greco-roma- 
ne, ceilalți nu văd decât Orientul, elenistic sau nu, ca sursă de 
inspirație a creatorilor bizantini. Istoricul nu poate decât să se 
tina deoparte de această concepţie restrictivă despre fenome- 
nul bizantin. Adevărata explicație pentru complexitatea istori- 
că a Bizanțului rezidă, dacă vrem să enuntam problema într-o 
manieră schematică, în formula: „Constantinopolul cu Roma 
sau Constantinopolul fără Roma”, bineînţeles în măsura în 
care Constantinopolul reprezintă Răsăritul roman, iar Roma, 
Apusul roman. Numeroșii împărați care s-au succedat pe 
tronul Bizanțului au îmbrățișat, fiecare după originea, obi- 
ceiurile și temperamentul său, unul dintre cei doi termeni ai 
acestei formule. De aceea, ei au orientat politica și eforturile 
Imperiului fie spre ofensivă și expansiune teritorială, sub 
deviza: „Imperiul roman este universal”, fie spre defensivă și 
organizare internă, având drept cuvânt de ordine: „Imperiul 
creștin este patria noastră, să-l apărăm de necredinciosi" 
Domnia lui lustinian | marchează apogeul ideii imperiale roma- 
ne, în vreme ce iconoclasmul se erijează în apărător înverșunat 
al ideii orientale — fiecare, la rândul său, va suscita reacţii care 
vor zdruncina Bizanțul. Războiul, fie în interiorul granițelor, fie 
în afara lor, rămâne, oricum, soarta Imperiului de Răsărit. Se 
înțelege, așadar, de ce istoria sa pare a fi aceea a unui Imperiu 

militar si crestin, in care, timp de peste o mie de ani, autori- 
tatea militarilor — avându-l în frunte pe împărat, „icoana vie a 
lui Hristos” — își exercită puterea asupra statului, asupra 
Bisericii și asupra poporului bizantin. De-a lungul întregii istorii 
a Bizanțului, armata a reușit să rămână depozitara valorilor 
politice și istorice ale Imperiului; din acest punct de vedere, 
Bizanțul este unicul moștenitor al Romei imperiale si, o lungă 
perioadă a existenţei sale, va rămâne un stat fără putinţa de a 
deveni o natiune'“. 


Visurile universaliste: 
stradaniile lui lustinian | si ale lui Heraclius 


Secolul al VI-lea este marcat de urmărirea incápátànatá a 
marii ideii romane — acest vis etern a devenit, în sfârșit, sub 
lustinian, o realitate tangibilă. Constantinopolul a reușit să 
cucerească vechea lume romană, să restabilească sub egida sa 
imperium romanum între fostele sale graniţe și să facă să dom- 
nească în lume pax romana, semnul hegemoniei sale univer- 
sale. Barbarii (ostrogoții, vizigoții, vandalii) fuseseră goniti din 
Itala, din cea mai mare parte a Spaniei si din Africa, perșii 
respectau tratatele încheiate cu Bizanțul, popoarele rebele si 
greu de ținut în frâu din Arabia recunoscuseră autoritatea 
imperială, goții din Crimeea fuseseră constrânși să se linis- 
tească, frontiera Dunării părea de netrecut. Mediterana și 
Pontul Euxin deveniseră niște lacuri bizantine. Constantino- 
polul, așezat în punctul lor de întâlnire, stăpânea mările, popu- 
latia sa aduna bogăţiile pe care i le procurau controlul naviga- 
tiei si al comerțului, în timp ce împărații săi organizau statul 
universal, cum era pe atunci Bizanțul, pe baze noi. Conduce- 
rea centrală, instalată la Constantinopol, a fost reîntărită. S-au 
înființat mai multe /ogothesia (ministere), responsabile cu 

economia, finanţele si armata imperială. O întreprindere legis- 
lativă fără precedent s-a dus la bun sfârșit prin conceperea 
unor codexuri care atingeau toate aspectele dreptului — justi- 
tia dobândea, astfel, instrumentul de care se va servi Bizanțul 
până la sfârșitul existenţei sale și pe care îl va transmite 
Europei timpurilor moderne; iar Biserica, după triumful defini- 
tiv asupra păgânismului — păgânii au fost exterminați de către 
lustinian, iar Școala de la Atena a fost închisă —, dobândește 
un caracter rigorist. Cum credinţa și legea erau în serviciul 
suveranului, s-a instaurat astfel monarhia absolută, care și-a 
arogat o sorginte divină — împăratul a fost desemnat ca 
„basileu învestit de Hristos”, prestigiul și controlul asupra sta- 
tului fiindu-i date de la Dumnezeu. Constantinopolul 
domnește și administrează, totodată. Splendoarea imperială 
este înscrisă în monumente grandioase (bisericile Sfânta Sofia, 
Sfinţii Sergiu și Bachus, Sfânta Irina)”, în vreme ce provinciile 
îndepărtate văd instalându-se pe teritoriul lor noile forme 
administrative, cu un pronunțat caracter militar. Orașele lor 
devin obiect al solicitudinii imperiale: Salonicul cu Sfântul 
Dimitrie, Ravenna cu bazilicile San Vitale si San Appollinare, 
magnific acoperite cu marmură policroma si mozaicuri straluci- 
toare, ajung rivalele Constantinopolului. Monumentele din 
Roma, devenita bizantina si pusa sub autoritatea unor papi ori- 
entali (greci si sirieni), nu sunt cu nimic mai prejos decat ace- 
lea din înaltele lăcașuri ale creștinătății orientale, din Locurile 
Sfinte, de pe Muntele Sinai și din Efes'* Importante construcţii 
de utilitate publică (apeducte, băi, palate administrative) 
împodobesc toate marile cetăți ale Imperiului, care dobândesc 
un pronunţat caracter urban și cosmopolit, în vreme ce, de-a 
lungul vastelor frontiere bizantine, se ridică un sirag neintre- 
rupt de fortărețe, centre de colonii militare, nuclee ale noilor 
orașe. În fine, o densă rețea de drumuri, savant trasate 
și întreținute cu regularitate, unește Constantinopolul cu 

provinciile sale periferice, de pe trei continente. Aceste dru- 
muri erau strabatute de armatele imperiale si constant utilizate 
de către negustorii care transportau mărfurile din Orient în 
Bizanţ și apoi mai departe, până în Occident, făcând să circule 
în lumea barbară nomisma bizantină, dolarul Evului Mediu, 
după expresia lui Lopez'”. Pe moneda de aur bizantina, faimo- 
sul „besant”, a cărui circulaţie n-a fost vreodată împiedicată de 
frontiere, lumea putea să-l contemple pe împăratul bizantin, în 
ținută militară, având deasupra capului imaginea lui Hristos 
sau a Fecioarei, reprezentarea originii divine a puterii sale, fiind 
însoţit de un înger, simbolul triumfului și al ocrotirii divine, și 
ținând, într-o mână, globul împodobit de cruci, arătând univer- 
salitatea bizantină, iar în cealaltă, un /abarum — sceptru cruci- 
form, simbolul autorității romane și creștine asupra lumii. Să 
mărturisim că nimic nu putea aduce, mai bine și într-o manieră 
mai frapantă, la cunoștința tuturor popoarelor și naţiunilor 
principiile ideologiei care insufletea Bizanțul: universul civilizat, 
ecumenic, aparținea împăratului bizantin, ,alesul", „proteja- 
tul" lui Dumnezeu, succesorul împăraților romani. Iustinian |, 
într-adevăr, pusese în fapt această idee măreaţă. El a fost cel 
dintâi împărat bizantin reprezentat pe monezi ținând în mână 
globul împodobit de cruci. 

Cu toate acestea, epoca de glorie a perioadei iustiniene, 
măreață prin înfăptuirile sale, a fost, ca de obicei, de scurtă 
durată. Imperiul a cunoscut, la scurt timp, înfrângeri care i-au 
spulberat frontierele, i-au modificat caracterul de putere inter- 
națională și i-au obligat pe împărați să-și modereze pretențiile 
universaliste. 

La moartea lui lustinian cel Mare (565), statul, asa cum 
specifica Procopiu, in lucrarea sa intitulată /storia secret&', era 
ruinat de campaniile militare necontenite și de politica mega- 
lomană a suveranului, care a fost, totuși, ultimul mare împărat 
roman. Au urmat devalorizarea monedei de aur (nomisma), 

tulburări în rândul populaţiei constantinopolitane, mărturii ale 
nemulțumirii generale, iar armatele imperiale, epuizate de ne- 
sfârșitele războaie de peste mări (Africa și Italia), stârnite de 
politica marii idei imperiale romane, s-au dovedit incapabile să 
asigure apărarea țării, ameninţată din toate direcțiile. Valurile 
avarilor și slavilor au forțat, curând, frontierele Dunării, iar bul- 
garii, instalați dincoace de fluviu, și-au creat propriul stat, 
primul stat barbar înființat pe teritoriu bizantin. Forțele impe- 
riale au suferit crude înfrângeri în fata perșilor, care au invadat 
provinciile din Orient, au intrat victorioase în Palestina, apoi au 
venit, în același timp cu avarii, să-și ridice tabăra înaintea 
zidurilor Constantinopolului, salvat, cum spune legenda, de 
intervenția miraculoasă a ocrotitoarei sale, Sfânta Fecioară. 
Imnul „acatist“, atribuit lui Roman Melodul, capodoperă a 
imnografiei bizantine, se vrea vocea poporului, înălțată pentru 
a aduce mulțumiri mântuitoarei sale, Fecioara, numită, în această 
circumstanta, „general invincibil” Împăratul Heraclius a orga- 
nizat replica bizantină — a mobilizat o mare armată naţională, 
a respins barbarii din. Nord, a proclamat o „cruciadă” impotri- 
va perșilor care ocupaseră Locurile Sfinte, a intrat în lerusa- 
limul devastat de inamic, a pătruns în interiorul Imperiului per- 
san și a ruinat Ctesiphonul, capitala acestuia, pentru ca, la 
urmă, în 630, să aducă el însuși la lerusalim, în triumf, 
Adevărata Cruce, ceea ce semnifica faptul că victoria sa era 
aceea a creștinătății și îi dădea, astfel, dreptul la titlul de „Noul 
Constantin”?. În sfârșit, distrugerea definitivă a puterii persa- 
ne de către armatele bizantine i-a îngăduit lui Heraclius să își 
aroge titlul de ,basileus", mai înainte purtat doar de către 
suveranii sasanizi — acesta va figura, de acum înainte, în titula- 
tura imperială, alături de acela de autocrator-imperator. Pe scurt, 
totul a reprezentat o dovadă a consolidării unui Imperiu roman 
creștin în Răsărit; dominium-ul roman s-a stabilit, pentru prima 
oară, în această parte a lumii — mareata înfăptuire depasise 

chiar și visurile romanilor de altădată. Se înțelege, astfel, de ce 
renumele lui Heraclius l-a umbrit pe cel al lui lustinian, ba chiar 
și pe al lui Constantin. Legenda lui a supraviețuit vreme 
îndelungată la populaţiile din ţinuturile care au cunoscut 
faptele de vitejie, așa cum o dovedesc textele occidentale și 
turcești din vremea cruciadelor 

În această atmosferă de euforie naţională, iscată de reuși- 
tele lui Heraclius, nu încăpea loc și pentru gândul că tulburările 
provocate de câțiva arabi rebeli, în îndepărtatele provincii din 
Sud, puteau compromite gloria bizantină și chiar puteau pune 
în pericol existența Imperiului. Cu toate acestea, înfrângerea 
armatelor imperiale la Yarmuk (în 637), pe când Heraclius era 
încă în viață, a deschis calea cuceririi arabe — succesele lor ful- 
gerătoare vor dovedi precaritatea echilibrului stabilit între pre- 
tentiile universaliste ale Constantinopolului și nazuintele sepa- 
ratiste profunde ale populatiilor orientale, echilibru despre care 
se credea ca ar fi de nezdruncinat, dupa gesta lui Heraclius. 

Oricum, înainte de încheierea secolului al VI-lea, arabii își 
creaseră Califatul lor, chiar pe pământul Imperiului, la Damasc, 
apoi, profitând de sprijinul populațiilor bizantine din Siria, își 
construiseră flote, cu ajutorul cărora întreprindeau incursiuni 
în scop de jaf și raiduri sistematice împotriva teritoriului bizan- 
tin, ajungând, în cele din urmă, să își facă apariția în fața 
cetății imperiale, asediind-o și dinspre mare și dinspre uscat, 
amenințând însăși existența Imperiului, după ce ĵi ridiculizaseră 
prestigiul“. Reacţia bizantină va fi pornită în numele unei ideo- 
logii noi, a cărei apariție și punere în practică vor marca o coti- 
tură decisivă în istoria Imperiului. Nu am putea înțelege sem- 
nificatia acesteia, nici măsura consecințelor sale, dacă nu am 
tine cont de motivele care explică uluitoarea izbândă arabă — 
imboldul dat de ideea războiului sfânt combatantilor islamului, 
epuizarea lumii romane, ca urmare a războaielor permanente, 
dar, de asemenea, și poate mai presus de toate, colaborarea 

cu inamicul extern a populatiilor orientale, datorata faptului ca 
traditiile etnice si aspiratiile lor spirituale le deosebeau radical 
de lumea greco-romană care conducea Constantinopolul si 
care impunea politicii imperiale o orientare conformă propriilor 
interese”. Toate acestea sunt lucruri care explică si care justi- 
fică, într-o oarecare măsură, pierderea provinciilor orientale ale 
Imperiului, aceste focare nestinse de controverse religioase 
care au zdruncinat Bizanțul, dar care erau, toate, până la 
urmă, soluționate potrivit dorinței Constantinopolului, a 
Bisericii și a împăratului său. Așadar, se constată de la sine că 
noua ideologie bizantină va furniza argumentele ripostei într-o 
situație devenită îngijorătoare, chiar amenințătoare. Pentru 
aceasta, se va tine seamă de înfrângerea politicii imperiale tre- 
cute, fata de care noua ideologie se distanțează, din ce în ce 
mai mult. 


Capitolul 2 


NATIONALISMUL 


Povara realitatii: iconoclasmul 


O nouă orientare politică și ideologică predomină în perioa- 
da care se întinde de la începutul secolului al VIll-lea până la 
mijlocul secolului al IX-lea. Această perioadă este cunoscută 
sub numele înșelător de iconoclasm. Într-adevăr, disputa icoa- 
nelor nu constituie, în opinia noastră, decât un aspect de supra- 
fata, am spune chiar un simplu pretext, al mutatiilor si convul- 
siilor profunde care au pus la încercare Imperiul bizantin, statul, 
Biserica și societatea sa, vreme de mai bine de un secol. 

Orientările politice ale împăraţilor iconoclaști, împărații 
supranumiti Isaurieni — cu toate că fondatorul dinastiei, Leon 
al Ill-lea (717-741), a fost originar din Germaniceea (Armenia) 
și nu din Isauria —, pot fi definite ca realiste si populare. În 
ceea ce privește politica internă, se constată o dorință accen- 
tuată de dreptate socială și o preocupare de a-i proteja pe cei 
slabi împotriva abuzurilor celor puternici. Ecloga, culegerea de 
legi publicată de Leon al III-lea, s-a născut din eforturile depuse 
de acest împărat pentru ca legile și dreptul, „devenite de 
neînțeles pentru popor și, mai ales, pentru cei din provincie”, 
să fie accesibile tuturor. Rezultatul acestei stradanii de simplifi- 
care a unei legislații savante și, în numeroase puncte, perimate, 

este ansamblul operei legislative a Isaurienilor, care va rămâne 
în vigoare până la intervenţia împăraţilor Macedoneni, adică 
timp de mai bine de un secol, mai exact până la redactarea 
Basilicalelor, de la sfârșitul secolului al IX-lea. Ecloga, apărută 
din grija de a servi și cetățenilor de condiţie foarte modestă, 
arată, prin conţinutul său, că legile bizantine puteau fi, și în 
acel moment chiar erau, în slujba celor mai slabi din punct de 
vedere economic și social. Spiritul de dreptate socială, care 
insufleteste lunga introducere a Eclogei, atribuită lui Leon însuși, 
este, din această perspectivă, deosebit de semnificativ — indis- 
cutabil, acest preambul constituie cel mai bun manifest de 
politică socială conceput vreodată de un împărat bizantin. 
„Dintre toate soiurile de bine, declară Leon, eu am ales drepta- 
tea.” Împăratul constată că numai împărțirea dreptății pe pa- 
mânt este o faptă conformă voinţei divine și îi cheamă „pe cei 
care sunt însărcinaţi cu aceasta să își înăbușe orice pasiune și 
să-și rostească sentinta potrivit cerințelor adevăratei dreptati, 
aceea care nu-i disprețuiește pe cei săraci și nu-i lasă nepedep- 
siti pe cei puternici”; el îi îndeamnă, în sfârșit, pe judecători „sa 
servească egalitatea și dreptatea”, amintindu-și că „lui Dumne- 
zeu nu îi plac cei care au două greutăţi și două másuri'." 

Obiectivul urmărit de Leon al III-lea prin publicarea Eclogei si 
ideile pe larg dezvoltate în preambulul său nu lasă nici o îndoială 
asupra orientărilor politicii iconoclaste. Acestea se pot rezuma 
după cum urmează: să i se poarte de grijă poporului de rând, să 
fie protejat de cei puternici, fiindcă, dupa cum explică Leon al III-lea, 
aceasta este vrerea Domnului și pentru că în acest fel bizantinii 
vor putea „cu sprijinul ceresc, să se apere de dușmani” Cu alte 
cuvinte, sloganul: „Cu Dumnezeu, pentru sărmani si asupriti și 
întru apărarea patriei” constituie esenţa ideologiei bizantine, al 
cărei scop va fi tocmai crearea solidarităţii naționale, cea care le 
va ingádui să tina piept amenințării externe, în special invaziilor 
arabe în Răsărit și incursiunilor slave în Apus. 

Dreptatea sociala se prezinta ca liantul acestei solidaritati; 
ca atare, este concepută astfel încât sa atragă păturile 
dezmostenitilor societăţii bizantine, mai ales populațiile rurale 
din restul tării, neglijate până atunci de Constantinopol, 
absorbit de proiectele universaliste pe care i le impuneau 
elitele sale greco-romane. De acum înainte, orice partinire în 
favoarea intereselor populațiilor urbane, a comercianților și a 
meșteșugarilor, a regiunilor maritime, respectiv orice politică 
străină și indiferentă față de preocupările populaţiei rurale, 
ținute, până atunci, departe de civilizația greco-romană și de 
avantajele pe care le oferea aceasta adepților săi, trebuia să fie 
abandonată. Marea idee romană își făcuse veacul, Imperiul 
era chemat, de acum înainte, să apere interesele propriilor 
apărători — numai în acest sens se poate înțelege vasta 
mișcare politică, militară și socială declanșată de părintele 
iconoclasmului, Leon al III-lea, același împărat care va promul- 
ga Ecloga si va dicta principiile sale fundamentale. Oare mai 
trebuie sa amintim ca, la începutul secolului al VIII-lea, situația 
se schimbase radical pentru Imperiu, a cărui capitală aproape 
avea să fie cucerită de arabi, în anul 717? 

Să punctăm câteva aspecte care vor lămuri politica icono- 
dastă și orientările sale. Încă de la sfârșitul secolului al VII-lea, 
flotilele arabe brăzdau mările bizantine (numai Pontul Euxin 
rămăsese în afara razei lor de acțiune), devastând, prin incursi- 
unile lor anuale (așa-numitele ,cursa"), țărmurile și insulele, 
provocând depopularea regiunilor maritime, jefuind cetăţile 
odinioară prospere, împiedicând orice activitate comercială și 
ajungând, în final, să conducă armatele musulmane înaintea 
Constantinopolului, salvat datorită proiectilelor incendiare, a 
căror tehnică fusese pusă la punct tocmai pentru a face față 
primejdiei create de flotilele arabe?. Înaintea Orientului răvășit 
de cucerirea arabă, Occidentul bizantin luase chipul mâhnirii 
adânci, sporite de incursiunile slave și de atacurile bulgarilor, 

care, după ce reușiseră, înainte de sfârșitul secolului precedent 
(679-680), să-și întemeieze un stat al lor la sud de Dunăre, 
provocaseră grele înfrângeri armatelor imperiale. Provinciile 
balcanice erau inundate de valul slav, care își manifesta 
prezența până în îndepărtata regiune a Peloponesului, în 
vreme ce populaţia autohtonă căuta adăpost în cetățile care, 
încercuite de slavi, se sufocau, treptat, sub presiunea lor. În 
câteva cuvinte, infiltrarea slavă nu numai că dăduse peste cap, 
cel puțin pe moment, modul de viaţă și caracterul etnic ale 
Occidentului bizantin, dar pusese, de asemenea, pentru vreme 
îndelungată, aceste regiuni în imposibilitatea de a apăra 
Imperiul si de a participa la eforturile sale de a tine piept 
înaintării arabe, devenite îngrijorătoare în Orient”. 

În aceste condiţii, era din ce în ce mai evident că salvarea 
Imperiului depindea exclusiv de populațiile rurale din interiorul 
Asiei Mici. Cucerirea arabă fiind oprită în fata lanţului Munţilor 
Taurus, la porțile Ciliciei, Imperiul a încercat, firește, să câștige 
de partea sa populațiile ale căror atașament și fidelitate ar fi 
putut contribui la supraviețuirea sa. Fără nici o îndoială că 
politica iconoclastă, violent refractară la tot ceea ce amintea 
de civilizația greco-romană și de ideologia de odinioară, putea 
reconcilia Constantinopolul cu populaţiile rurale din Asia Mică 
Orientală, crescute în lipsuri, trăind din munca pământului pe 
care trebuia acum să-l apere de invadatori și influențate în 
practicile lor religioase de rigoarea sectelor aniconice, dintot- 
deauna înfloritoare pe aceste meleaguri. Să spunem, pur și 
simplu, că din această perspectivă iconoclasmul nu se mai 
prezintă ca o nouă orientare politică, întrucât este o schimbare 
radicală, dictată de necesitate. Născut pentru a tine piept peri- 
colului arab în Orient, iconoclasmul a dispărut, normal, o dată 
cu acesta. Trecerea sa a lăsat, totuși, urme adânci în spirite și 
a marcat profund și pentru multă vreme viața, societatea și 
chiar instituţiile Bizanțului. 

Oricum, se poate afirma, desi cam schematic, ca iconoclas- 
mul marcheaza, pentru Bizant, ruptura cu traditia greco-ro- 
mană sub toate aspectele sale. Această ruptură, care simboli- 
zează, lesne de imaginat, o profundă mutație a lumii bizantine, 
se manifestă în mai multe moduri. Prin declinul vieţii urbane, 
de exemplu; termenul de dezurbanizare sau, mai degrabă, de 
ruralizare a Imperiului, utilizat pentru a descrie acest fenomen, 
nu este exagerat referitor la epoca respectivă“. Prin dezintere- 
sul fata de întreaga viață intelectuală’ și prin simplificarea radi- 
cală a formelor artistice, justificată, de altfel, de exigenţele ani- 
conice ale artei iconoclastice. Și, în sfârșit, ceea ce este mai 
important pentru studiul nostru, prin abandonarea oricărei 
pretenții universaliste din partea Imperiului, a cărui principală 
grijă este, acum, organizarea propriei apărări. 

Pe buza prăpastiei, Bizanțul va cunoaște, gratie politicii 
iconoclaste, fiorul național, cel care îi va asigura supraviețuirea; 
dar aceasta se va întâmpla cu preţul unor jertfe și al unor 
abandonuri care vor stârni resentimente puternice, care vor 
alimenta, cum vom vedea, curentul ce se va opune iconocla$- 
mului. Pentru moment, și pentru mai bine de un secol, sacrifi- 
ciul național se confundă cu opera împăraților iconoclaști. Se 
cuvine s-o examinăm ceva mai îndeaproape, ca să-i observăm 
repercusiunile asupra mentalităților și ideologiilor epocii. 


Naționalismul bizantin 


Secolul al VIil-lea începe, în ceea ce privește populațiile 
rămase bizantine, într-o atmosferă posomorâtă și în sărăcie 
lucie. Statul în pericol se bizuie din ce în ce mai mult pe 
armată, singura garantie a salvării sale, iar armata acaparează, 
firește, din ce în ce mai mult conducerea statului: își impune 
punctul de vedere și dorințele, îi comandă funcţionarea. 

Numeroasele revolte din aceasta perioada, care au adus pe 
tron reprezentanti alesi din diverse contingente militare, sunt 
o dovada in acest sens. Ca un corolar al acestei situatii, birou- 
rile și tribunalele din Constantinopol, rămase, mai departe, în 
mâna unor persoane formate după vechile principii și educate 
în spiritul respectului tradiţiei greco-romane, își pierd, treptat, 
importanţa, spre beneficiul provincialilor și al militarilor. 
Preocuparea lui Leon al Ill-lea de a simplifica legislaţia si de a 
ușura procedurile judiciare și mersul justiției reprezintă reflec- 
tarea acestei tendințe. 

Militarizarea țării, a societăţii și a instituţiilor sale, care pare 
a fi o dezvoltare aproape normală în niște vremuri de confuzie 
națională, constituie, în opinia noastră, consecința cea mai 
semnificativă a noii orientări politice și ideologice din Imperiul 
bizantin — apărută o dată cu împărații iconoclasti, dar care se 
va prelungi, ani de-a rândul — și reliefează mobilizarea forțelor 
naționale pentru supraviețuirea patriei în pericol. 

Mai multe aspecte ale vieții și ale instituţiilor bizantine 
mărturisesc profunzimea fenomenului pe care noi îl desem- 
năm drept „militarizarea Imperiului bizantin” | se constată 
efectele în primul rând în materie de moravuri; să amintim, de 
pildă, că familiile militarilor nu numai că dețineau bani și pute- 
re (ei sunt dynatoi, termenul semnificând, în greaca bizantină, 
puternic și bogat în același timp), dar erau înconjurate, de 
asemenea, de respect general. Este grăitor faptul că în această 
epocă începe folosirea numelor de familie — acelea pe care ni 
le-au păstrat documentele sunt, aproape în totalitate, numele 
familiilor militare, armata stând, astfel, la originea aristocrației 
bizantine, mândră de isprăvile strămoșilor sai“. Amintim, în 
acest sens, că Bizanțul n-a avut niciodată o nobilime ereditară, 
așa cum o cunoaștem în Occident, ceea ce demonstrează 
forța cârmuirii centrale a statului bizantin, forță care se va 
menţine de-a lungul întregii existente a Imperiului. 

Un aspect încă si mai specific al militarizarii țării se percepe 
în înfățișarea pe care o dobândesc, în decursul acestei epoci, 
orașele bizantine — acestea sunt, acum, mai degrabă niște 
aglomerări de importanță mult mai modestă, cu excepția, 
bineînțeles, a Constantinopolului, care n-a încetat vreo clipă să 
fie cetatea prin excelenţă și care rămâne, mai departe, orașul 
cel mai important din Evul Mediu. Toate cetățile sunt, natural 
sau artificial, fortificate — este simptomatic faptul că nume- 
roase cetăți din această epocă sunt construite în locuri abrupte 
și greu accesibile, fiindcă servesc drept refugiu populațiilor 
rurale din împrejurimi și adăpostesc, în permanenţă, garni- 
zoane mai mult sau mai puţin importante. Practic, toate sunt 
desemnate drept „castra” (fortărețe), acest termen, în mod 
special elocvent, înlocuindu-l, treptat, pe acela de „polis“ si 
sfârșind prin a semnifica, în limba greacă, „oras””. 

Cu toate acestea, militarizarea ţării apare limpede, în toată 
amploarea și splendoarea sa, în funcţionarea aparatului de 
stat si a tuturor rotitelor întregii administrații. Într-un cuvânt, 
își lasă amprenta asupra tuturor instituțiilor care organizează 
raporturile cetățenilor cu statul și își impune principiile în toate 
ierarhiile stabilite în interiorul multiplelor așezăminte adminis- 
trative bizantine. Militarizarea este rezultatul noului regim pro- 
vincial pus în practică acum, anume regimul ,themelor" (ter- 
menul semnifică ,grupare", subintelegandu-se de soldati), 
care va continua să existe, cu doar câteva modificări minore, 
până la sfârșitul Imperiului. Regimul „themelor” înseamnă, 
indiscutabil, acapararea aparatului de stat de către militari; 
este, în orice caz, o invenţie pur bizantină, care îndepărtează 
Imperiul de tradiția administrativă romană. 

Conform regimului „themelor“, dezvoltat și generalizat de 
către împărații iconoclaști, întregul teritoriu national a fost 
împărțit în districte militare, „themele” (înțelegând provinciile 
și circumscripțiile administrative) fiind puse sub conducerea 

unui ofițer superior, strategul, considerat drept reprezentantul 
împăratului. Strategul cumulează, într-adevăr, în mâinile sale 
toată autoritatea civilă și militară din circumscripția sa. El are în 
subordine un contingent militar (desemnat tot cu termenul de 
„thema”), compus, și acesta este un lucru important si nou, 
din soldati recrutați dintre oamenii locului și echipați prin 
mijloacele furnizate de populația respectivei circumscripții. 
Altfel spus, strategul este însărcinat, în mod natural, cu apăra- 
rea regiunii sale, a propriei tari. Vedem aici, în opinia noastră, 
măsura cea mai grăitoare a spiritului noii reforme — consti- 
tuirea unei armate naţionale, întreținute prin contribuţia tutu- 
ror, înlătură obiceiul de a tocmi armate costisitoare și nesigure 
în ceea ce privește devotamentul, de mercenari străini, și, pe 
scurt, înseamnă insuflarea responsabilitatii colective pentru tot 
ceea ce are legătură cu apărarea ţării și crearea, pentru multă 
vreme, a unui spirit national de autoapárare*. 

În mod evident, această armata națională este animată de 
alte idealuri decât acelea care predominau la soldaţii merce- 
nari de odinioară. Noua armată bizantină, alcătuită din cetă- 
teni de toate condiţiile, de la cei mai săraci până la cei mai 
bogaţi, și însărcinată cu apărarea propriei tari, nu mai este 
atrasă de câștig — este semnificativ faptul că nu se mai pune 
problema revendicării de către soldaţi a plății și a măririi soldei, 
atât de frecvente în epoca precedentă. Această nouă armată 
nu mai este în serviciul politicii expansioniste, dictate de ideea 
universalistă romană, ci, mult mai modest, dar cu o mult mai 
fermă decizie, ea duce lupta pentru binele patriei. Bizanțul 
renunţă, astfel, la grandioasa concepție romană, ca s-o imbrá- 
tiseze pe aceea a apărării pământului natal, a tării soldaţilor 
săi, râvnite de adversarii care sunt dușmanii statului și ai 
credinței bizantinilor, care sunt, altfel spus, dușmanii națiunii 
bizantine născute din primejdia pe care necredincioșii, arabii, 
au făcut-o să apese asupra Imperiului. 

Nationalismul bizantin se prezintă, așadar, ca un vast cu- 
rent de solidaritate, care uneste populatii de origine etnica si 
de condiţie sociala diferite, dar care sunt, toate, la fel de hota- 
rate să facă fata încercării comune, adică pericolului care ame- 
ninta deopotrivă statul si religia lor. Solidaritatea creștină se 
contopește, acum, cu solidaritatea naţională și este singura 
care poate alunga îngrijorarea și poate reda oamenilor și statu- 
lui demnitatea și prestigiul, călcate în picioare de necredincioși. 
Ca de obicei, naționalismul bizantin a fost, la rândul său, 
reacţia, justificată și încărcată de toate virtuțile, a unui stat și 
a unui popor aflate într-o poziție de inferioritate, dar hotărâte 
să-și redobândească măreţia de altădată. Unitatea naţională 
era condiția indispensabilă pentru a atinge acest obiectiv și, în 
Bizanţ, s-a înfăptuit mulțumită solidarității creștine?. 

Un text, ieșit, încă o dată, de sub pana imperială, și anume 
tratatul despre arta războiului (Tacticile) împăratului Leon al 
VI-lea Înțeleptul, demonstrează, într-o manieră explicită, dez- 
voltarea și răspândirea acestei idei dominante — respectiv iden- 
tificarea salvării naţiunii bizantine cu mântuirea creștină —, 
idee care s-a cristalizat în decursul îndelungatei lupte impotri- 
va necredincioșilor, întreprinse cu dârzenie și conduse victorios 
de către împărații iconoclaști. Leon al VI-lea, inspirându-se, 
fără îndoială, din tratatele militare ale epocilor precedente, 
acordă în lucrarea sa o atenţie deosebită păstrării unui moral 
ridicat al armatelor din provincie. De aceea, sfătuiește cu însu- 
fletire utilizarea cântecelor — patriotice, am spune noi, în zilele 
noastre — compuse de poeţii care însoțeau, in acest scop, 
armatele în campanii; le recomandă, în plus, comandanților de 
a le tine soldaţilor câte o predică înaintea oricărei lupte; în 
sfârșit, le sugerează, deopotrivă poeților și comandanților, te- 
mele, subiectele pe care trebuie să le exploateze pentru a emo- 
tiona cel mai profund inimile războinicilor, pentru a le spori 
curajul și a-i îndemna la acte de vitejie. Astfel, Leon al VI-lea 

ne-a lasat mostenire, fara voie, un superb manifest de patrio- 
tism, un adevarat manual despre valorile nationale bizantine. 
Textul, din care citam, mai jos, câteva fragmente, face inutil 
orice comentariu asupra conţinutului naţionalismului, senti- 
ment care îl insufletea, în epoca respectivă, pe tot bizantinul: 
„Cantatorii (compozitorii) să evoce, mai presus de toate, 
răsplata care însoțește credința în Dumnezeu, binefacerile 
acordate de împărat și victoriile de dinainte. Dar, cu deosebire, 
să întărească ideea că bătălia la care sunt chemaţi este o luptă 
pentru Dumnezeu, pentru iubirea de Dumnezeu, pentru toată 
natia si, mai înainte de toate, pentru fraţii nostri, care se află 
sub jugul necredincioșilor, pentru copiii noștri, soțiile noastre si 
patria noastră; să nu uite să amintească faptul că memoria 
celor căzuţi pentru libertatea fraților noștri rămâne veșnică, iar 
războiul se duce împotriva dușmanilor lui Dumnezeu.” Ceva 
mai departe, în sfaturile pe care Leon al VI-lea le adresează 
comandanților, le aduce aminte „că trebuie să fie gata să-și 
jertfească viața pentru patrie și pentru dreapta credință a 
creștinilor, precum o vor face și oamenii lor care, la strigarea 
«Crucea va învinge!», vor intra în luptă ca niște soldaţi ai lui 
Hristos, Domnul nostru, pentru părinţii, pentru prietenii, pen- 
tru patria lor și pentru întreaga naţiune crestina”''. Se poate, 
oare, descrie mai exact fundamentul naţionalismului bizantin, 
conţinutul său, forța sa, impactul său asupra ofițerilor și 
soldaților, proveniți acum, să nu uităm, din toate păturile socie- 
tatii bizantine? 

În orice caz, naționalismul bizantin marchează mobilizarea 
eforturilor unui întreg popor pentru salvarea patriei sale, 
patria bizantină, identificată, acum, cu ansamblul comunității 
creștine. Această idee majoră, identificarea națiunii bizantine 
cu cea creștină, constituie suportul unității bizantine și baza 
ideologiei politice a epocii. 

De acum înainte, bizantinii se consideră, în mod firesc, noul 
“popor ales" Imperiul lor este menit să fie apărătorul cres- 
tinatatii, statul și oastea lor sunt armele Domnului ridicate 
împotriva dușmanilor Săi, necredincioșii. Obligatoriu trebuie să 
se admită că națiunea și, prin urmare, naționalismul bizantin 
s-au născut nu din ostilitatea față de barbari, pe care Imperiul 
a reușit, în timp, să-i absoarbă și să-i asimileze sau, dacă nu, 
măcar să-i gonească de pe teritoriile sale, nici din confruntarea 
cu perșii, cu care, totuși, își disputa stăpânirea Orientului, ci în 
focul luptelor cu arabii, necredincioși prin excelență, care și ei, 
la rândul lor, erau fnsufletiti de o idee-forta majoră: războiul 
sfânt. Așadar, nu este exagerată afirmaţia că naționalismul 
bizantin a însemnat riposta Imperiului la războiul sfânt al 
Islamului; este, deci, înainte de toate, o idee creștină sub un 
alt veșmânt, cu accente aproape mistice, într-adevăr, ceea ce 
conferă, de acum înainte, tuturor întreprinderilor militare ale 
Imperiului aspectul și caracterul unor veritabile „cruciade”'”. 

Această idee arzătoare, care topește într-o singură ființă 
patria bizantină și credința creștină în lupta contra necredin- 
cioșilor, contra celor care ameninţă deopotrivă spiritul creștin 
și teritoriul national, va fi la mare pret în ochii poporului bizan- 
tin. Simpla și impresionantă în enunţul său, ea a fost pe intele- 
sul tuturor. Statul, Biserica și poporul din Bizanț i-au fost 
devotați până la sfârșitul Imperiului. De acum, în numele aces- 
tei idei Imperiul își va încheia și desface alianțele, prin victoriile 
și prin eșecurile acesteia va judeca eforturile prietenilor săi și își 
va cântări propriile forțe. Pe scurt, în numele acesteia va 
pecetlui pacea sau va porni războiul: bizantinii vor declara „cin- 
stit și nobil războiul care nu duce la vărsarea de sânge 
creştin” ?. 

Aceastá notiune de rázboi nobil, adicá de rázboi purtat pen- 
tru apárarea crestinátátii, va face sá se uite de ideea rázboiu- 
lui pentru refacerea Imperiului roman, care inflácára, odinioara, 

Imperiul universalist al Bizantului. Să spunem, mai simplu, ca 
în efortul suprem pentru supraviețuirea sa, Imperiul își va 
extrage energiile din dreapta sa credinţă și va apăra, de acum 
înainte, această ortodoxie (dreaptă credință), cu înverșunare, 
împotriva oricărui dușman, intern sau extern'“. Această ultimă 
constatare ne îngăduie să începem studiul noii etape a istoriei 
ideologiilor bizantine, marcată de proiectele imperialiste ale 
Imperiului, care l-au condus, în ciuda așteptărilor, să ducă 
războaie și cu alți creștini, nu doar cu necredincioșii sau cu 
păgânii, din simplul motiv că acei creștini păreau să conteste 
„dreapta credință” reprezentată și apărată de Bizanţ și 
împăratul său. 


Capitolul 3 


IMPERIALISMUL BIZANTIN 


Pax Byzantina 


Sfârșitul iconoclasmului si triumful ortodoxiei, adică al 
„dreptei credințe”, marcat de restaurarea cultului icoanelor 
(843), corespund retragerii puterii arabe din Orient. Ratiuni 
interne lumii musulmane, dar, de asemenea, ba aș zice chiar 
mai ales, opera militară a împăraților iconoclaști, care a susci- 
tat, cum am văzut, mobilizarea naţională a bizantinilor, explică 
declinul arabilor orientali și restaurarea autorității bizantine, ale 
cărei frontiere s-au extins până la Eufrat, considerat, dintot- 
deauna, limita extremă a răspândirii culturii grecești, chiar și în 
cele mai prospere perioade ale istoriei sale'. Este regretabil fap- 
tul că literatura înverșunat iconodulă (antiiconoclastă) a epocii, 
singura care ne-a parvenit, pune în umbră și discreditează 
intenționat opera și strădaniile împăraților iconoclaști, care, cu 
toţii, au lucrat din toate puterile lor pentru a slava Bizanțul de 
primejdia arabă, acționând cu toții, neprecupetit si cu succes, 
pentru ceea ce considerau, pe bună dreptate, ca fiind salvarea 
națională. 

Oricum, secolul al IX-lea este al instituirii autorității bizan- 
tine în Orient — arabii nemaiavând vreodată ocazia de a 
amenința Constantinopolul — și al întăririi sale în provinciile 

balcanice — sau, cel puţin, în acelea care scápaserá de bulgari 
—, statul bizantin reușind să depășească dezordinea provocată 
de instalarea inoportună a populațiilor slave pe teritoriul său și 
să-și restabilească suprematia?. Noi pericole se conturează 
acum la orizont, amenințând Italia bizantina și Grecia, tari care 
rămăseseră hotărât ostile politicii iconoclaste, ale cărei orien- 
tări, de inspiraţie orientală, nu se potriveau nici pe departe cu 
názuintele popoarelor acestora. Primejdia provenea mai ales 
din uneltirile arabilor din Africa, amenințând peninsula italică, 
după ce puseseră piciorul în Sicilia, și din acțiunea piraților 
arabi instalaţi în insula Creta, capturată prin surprindere de 
către un grup de musulmani spanioli, care o folosea, de atunci, 
ca bază a incursiunilor lansate împotriva tarmurilor și insulelor 
grecești. La aceste tulburări, deja îngijorătoare pentru Imperiu, 
s-au adăugat presiunea bulgară, care apăsa asupra provinciilor 
Greciei continentale, și, ceva mai târziu, incursiunile rușilor, al 
căror prim val și-a făcut apariția înaintea zidurilor Constantino- 
polului în anul 860?. 

Vom trece rapid în revistă evenimentele care au obligat 
Bizanțul să întoarcă spatele frontierei sale orientale o data 
pacificate și să-și îndrepte atenţia către regiunile occidentale și, 
în mod special, către ținuturile sale maritime. Un reflex condi- 
tionat de interesul national va dicta, încă o dată, orientarea 
politicii imperiale și, în consecință, schimbările ideologiei bizan- 
tine. Iconoclasmul, mod de expresie al populațiilor orientale, a 
fost abandonat fără dificultate. Imperiul îmbrățișează, acum, 
aspirațiile populațiilor sale occidentale, adică ale lumii profund 
legate de tradițiile greco-romane, care practica negotul, 
mestesugurile și navigația, pe scurt, ale lumii maritime, icono- 
dule, leagăn al elitelor intelectuale de odinioară, lume pe care 
Bizanțul o neglijase până atunci, constrâns de a asigura, 
înainte de toate, apărarea teritoriilor sale orientale. După 
succesul acţiunii orientale, Imperiul și-a îndreptat întreaga 

atentie catre Occident si, absolut firesc, a dus pana la capat 
gesturile pe care tot el le schitase in lupta de mentinere a fos- 
tului imperium romanum sub autoritatea sa, respectiv în timpul 
epocii protobizantine, când Constantinopolul, urmărind visul 
marii idei romane, încercase reunificarea, sub controlul său, a 
Occidentului și Orientului lumii romane. + 

Într-adevăr, totul ne îndeamnă să tragem concluzia că, în 
decursul perioadei care începe de la mijlocul secolului al IX-lea, 
vom asista la renașterea universalismului bizantin: aceasta a 
fost, fără îndoială, dorința și intenţia cármuirii bizantine, idea- 
lul împăraţilor din Constantinopol. Cu toate acestea, trebuie 
să adăugăm numaidecât că dezvoltarea pe care, între timp, o 
cunoscuse lumea înconjurătoare, nu-i mai îngăduia Imperiului 
creștin din Răsărit să-și realizeze cu ușurință grandioasele-i pro- 
iecte. Rezistenţa violentă a celorlaltor popoare a silit Constan- 
tinopolul să-și înfrâneze pretenţiile si să dea, prin urmare, o 
formă nouă politicii și ideologiei sale. Rolul Occidentului 
creștin, care, înzestrat cu un Imperiu sprijinit pe Biserica Romei 
— cel puţin în acel moment —, își revendica de la 
Constantinopol titlurile sale de noblețe, respectiv titlul de unic 
moștenitor al Imperiului roman și de unic apărător al 
creștinătății, a fost, din acest punct de vedere, decisiv. 

După cum se știe, titulatura imperială acaparată de Carol 
cel Mare și succesorii lui, cu sprijinul și binecuvântarea papa- 
litatii, iscase proteste și reacţii vehemente din partea Constan- 
tinopolului, care n-a șovăit să recurgă la război împotriva 
Occidentului, război care nu s-a desfășurat numai pe plan 
diplomatic. Amploarea și violența incidentului au marcat, după 
părearea nostră, cea dintâi fisură importantă în sânul crești- 
natatii: Occidentul și Orientul, din motive de prestigiu politic, 
pătrundeau într-o eră a neîncrederii reciproce, al cărei dez- 
nodământ va fi catastrofal pentru „națiunea creștină”. Această 
situație va fi, curând, agravată de diferendul ecleziastic în 

privința doctrinei referitoare la Sfântul Duh, care a mascat 
adevăratul motiv de opoziție dintre cele două Biserici, cel puţin 
în ceea ce privește această epocă, respectiv revendicările reci- 
proce ale intàietátii, adică ale supremaţiei tronului fiecăreia. 
Este la fel de adevărat că dezvoltarea raporturilor dintre lumea 
Occidentului creștin și Bizanţ, prezentată când ca o problemă 
a diplomaţiei imperiale, când ca o problemă de doctrină eclezi- 
astică, ocupă acum primul loc pe scena politică din Bizanț — 
este ceea ce va conditiona, mai presus de toate, evoluţia si 
conţinutul ideologiei bizantine din epocă”. 

În orice caz, în decursul perioadei care cuprinde domniile 
împăraţilor din dinastia Macedoneană, în mare de pe la 
mijlocul secolului al IX-lea până la mijlocul secolului al XI-lea 
(mai precis din 876 până în 1056), Bizanțul urmărește o 
politică expansionistă, pe care o duce la bun sfârșit datorită 
resurselor, în oameni și în bani, pe care i le furnizează Orientul 
redobândit. Acest efort va fi, în timp, încununat de succes — 
la mijlocul secolului al XI-lea, frontierele bizantine se vor 
întinde de la Eufrat și Caucaz până în Italia și de la Dunăre 
până în Palestina. Această expansiune va plasa în tabere 
adverse Bizanțul și vecinii săi — aceștia nefiind doar necredin- 
cioșii, dar și creștinii, mai ales bulgarii —, ceea ce va altera, 
de-a lungul vremii, caracterul fundamental al ideologiei 
bizantine, al cărei ,background" fusese, după cum am văzut, 
apărarea creștinătății împotriva necredincioșilor. Rezultă de la 
sine că acest efort expansionist va fi înfăptuit de un popor care 
va crede în justetea luptelor sale, chiar și atunci când vor fi 
îndreptate împotriva coreligionarilor săi. Trebuie să admitem, 
așadar, că bizantinul din această epocă abandonează ideea de 
apărare, confundată, până atunci, cu aceea de mântuire 
națională, fmbratisand, în schimb, ideea măreției Imperiului 
sáu, considerat drept singurul garant al binelui comun. 

Cu aceasta, începe era imperialismului bizantin, iar dez- 
voltarea noii ideologii bizantine creează mentalități noi. Este 
necesară analiza procesului acestei evoluţii, care marchează o 
nouă etapă în istoria gândirii politice a Bizanțului. Să amintim, 
deocamdată, că această schimbare s-a ivit din grija Bizanțului 
de a-și consolida autoritatea în Occident și de a-și ralia la 
această cauză populaţiile din ţinuturile maritime, acolo unde 
tradiția greco-romană era încă deosebit de puternică. Să 
adăugăm că în vederea realizării acestui obiectiv, Imperiul va 
declanșa si va continua cu obstinatie războaie ofensive, care, 
în timp, vor dăuna raporturilor sale cu popoarele vecine, 
creștine și noncreștine, constrânse, la un moment dat, să se 
împotrivească ori să se supună politicii imperiale. 

Fundamentul noii orientări a politicii Bizanțului, care consti- 
tuie, totodată, fundamentul noii ideologii a Imperiului, este 
magistral explicat și expus, într-o manieră concentrată și reve- 
latoare, de către una dintre personalităţile politice și eclezias- 
tice cele mai pregnante ale epocii, patriarhul Photios. Într-ade- 
văr, lui Photios i se atribuie, pe bună dreptate, culegerea de 
legi cunoscută sub numele de Epanagoge — în realitate, o 
introducere la ansamblul legislativ al Macedonenilor“. În orice 
caz, este deosebit de semnificativ faptul că unele principii de 
ideologie politică ale Imperiului își găsesc acum locul 
(Epanagogé a fost întocmită și făcută publică în 883-886) 
într-o culegere de legi, ceea ce le conferă, incontestabil, un 
caracter oficial, aș spune chiar universal, în cadrul lumii bizan- 
tine, bineînţeles. 

După o introducere consacrată, cum se cuvenea, noțiunii 
de lege si de justiție, Epanagogé se deschide asupra primului 
său „Titlu“, dedicat împăratului — care, foarte semnificativ, 
este definit ca „autoritatea legitimă, bunul comun tuturor 
cetățenilor” — și funcţiei imperiale, jurisdicției și obiectivelor 
sale. Potrivit acestui „Titlu”, „țelul împăratului este să păstreze 

si sa asigure, prin virtutile sale, salvarea bunurilor prezente; sa 
recupereze, prin actiunea sa vigilenta, bunurile pierdute; sa 
dobandeasca, prin zelul, prin straduinta si prin victoriile sale 
cinstite, bunurile care lipsesc” Să remarcăm ideea care va jus- 
tifica, de acum înainte, întreprinderile expansioniste ale Impe- 
riului și care este explicit prezentată ca o parte din îndatoririle 
și obiectivele pe care împăratul trebuie să le urmărească, fără 
odihnă, adică obligaţia care îi revine de a redobândi „bunurile 
pierdute” și „de a procura bunurile lipsă” Ne aflăm, în orice 
caz, departe de scopul modest pe care și-l propuneau împărații 
iconoclaști si care, într-un alt corp de legi, Ecloga, fusese 
definit ca salvarea și apărarea, cu ajutorul lui Dumnezeu, a 
celor existente”. În plus, este evident că menționarea, în textul 
nostru, a victoriei cinstite, mijlocul pe care împăratul îl folosea 
pentru a-și atinge scopurile, mai ales pentru a câștiga noi 
bunuri, bunurile care lipseau pe atunci, presupune o modifi- 
care a concepției despre război. Cu alte cuvinte, ni se pare că 
noțiunea de „război nobil” de odinioară, adică „războiul care 
nu provoca moartea creștinilor”, este, acum, înlocuit cu 
noțiunea de război ,drept", definit de către Photios, într-o 
manieră implicită, ce-i drept, ca războiul care îngăduie bizanti- 
nilor, respectiv creștinilor prin excelență, să-și extindă Imperiul, 
garantul, în ochii lor, al binelui universal. 

Tot Epanagoge, cu cel de-al doilea „Titlu” al său, consacrat 
patriarhului, ne permite să discernem procesul care va convin- 
ge bizantinii de latura salutară, aș spune chiar „soteriologică”, 
a acţiunilor întreprinse, ceea ce va justifica, în final, toate inter- 
ventiile contra altor creștini, ca și, bineînţeles, contra necredin- 
cioșilor. Potrivit acestui „Titlu” al Epanagogei, „patriarhul are 
ca sarcină, înainte de toate, să vegheze pentru o viață curată 
și evlavioasă a celor pe care Dumnezeu i-a încredințat lui; apoi, 
trebuie să-i aducă, pe cât posibil, la ortodoxie și la unirea cu 
Biserica pe eretici, adică, după legi și canoane, pe aceia care 

s-au îndepărtat de la calea cea dreaptă, cei din Biserica 
Catolică, si, de asemenea, de a-i întoarce la credinţă pe necre- 
dincioși, prin pilda admirabilă și strălucită pe care o dau 
acţiunile sale.” Avem aici, cred eu, definiția unei Biserici care 
militează pentru „dreapta credință”; această Biserică va căuta 
să se impună, de data aceasta, prin opera sa misionară, care 
cunoaște, într-adevăr, în timpul acestei perioade, o dezvoltare 
fără precedent, dar, totodată, prin sprijinul pe care îl va oferi 
acțiunilor împăratului contra ereticilor (exemplul persecuției 
pavlichienilor'” și al exterminării lor este o dovadă în acest 
sens) și, bineînțeles, contra celor care s-au separat în Biserica 
Catolică (adică s-au desprins de Biserica ecumenică a 
Constantinopolului), altfel spus, schismaticii. În fond, rămânea 
la aprecierea Bisericii și a împăratului dacă un grup de persoa- 
ne sau chiar popoare întregi aveau sau nu un comportament 
eretic sau schismatic. Poarta era, într-adevăr, deschisă tuturor 
abuzurilor împotriva creștinilor rebeli fata de Constantinopol și 
recalcitranti fata de politica sa. Astfel, n-au lipsit argumentele, 
cum vom vedea, pentru a justifica veritabilele războaie pur- 
tate, acum, contra popoarelor creștine și, mai mult chiar, con- 
tra popoarelor creștinate de către Bizanţ. 

Se va înțelege, așadar, cu ușurință, evoluţia relaţiilor dintre 
Bizanţ și vecinii săi de-a lungul întregului secol al X-lea și în cea 
mai mare parte a secolului al XI-lea, ca și, în special, activitatea 
militară și diplomatică pe care Imperiul o va desfășura, în toate 
direcţiile, pentru a-și consolida autoritatea. Împărații așa-ziși 
eruditi, precum Leon al VI-lea Înțeleptul sau Filozoful, dar mai 
ales fiul său, Constantin al VII-lea Porfirogenetul, s-au străduit să 
prezinte în scrierile lor ordinea bizantină ca pe un fapt natural și 
istoric, conform voinţei divine, în vreme ce împărații militari, pre- 
cum Nikefor Phokas, loan Tzimiskes și, în mod deosebit, Vasile 
al II-lea, supranumit Bulgaroctonul, vor purcede, unul după altul, 
la campanii războinice, în urma cărora hotarele bizantine vor 

trece dincolo de Caucaz, Palestina si Dunare; iar aceste campanii 
vor fi purtate fără a se mai tine seama de convingerile religioase 
ale adversarilor — o dovedește porecla de Bulgarocton (Omorâtor 
de bulgari) data lui Vasile al II-lea, care a fost figura cea mai popu- 
lara si cea mai eroică a epopeii bizantine". 

Biserica, gata oricând, în ceea ce o privea, să susțină efor- 
tul expansionist al statului, care asigura lărgirea jurisdicției 
sale, și-a început opera misionară pe lângă popoarele din 
Balcani, de la Pontul Euxin și chiar din Europa Centrală. Photios 
și Nikolaos Mystikos, cei mai importanţi patriarhi ai epocii și, 
totodată, două personalități politice de prim rang, au încurajat 
în mod deosebit întreprinderile misionare. Photios se va mân- 
dri cu lucrul acesta în enciclica (scrisoare circulară) adresata 
celorlalți patriarhi?, iar Nikolaos se va îngriji ca evanghelizarea 
popoarelor de la Pontul Euxin să dea rezultatele scontate; în 
scrisorile sale către prelatii din Chersones și din Alania, preci- 
zează atitudinea pe care Biserica trebuie s-o adopte față de 
popoarele de curând, așadar încă insuficient, creștinate. Este 
interesant de notat că observațiile patriarhului nu sunt scutite 
de tenta preocupărilor politice, aș zice că sunt chiar supuse 
intereselor statului bizantin referitoare la această parte a lumii 
— interese politice și diplomatice ale Imperiului pe care Biserica 
îl servește prin opera sa misionară”. Creștinarea bulgarilor și, 
mai târziu, a rușilor constituie, fără putință de tăgadă, succe- 
sul de marcă al acestei politici, care-i îngăduie Bizanțului să-și 
întindă, de-a lungul timpului, influența spirituală, artistică și 
chiar politică asupra lumii slave, pe o arie care depășește cu 
mult granițele Imperiului bizantin”. 

O epocă, așadar, de cuceriri și de extindere în toate dome- 
niile, secolul al X-lea și cea mai mare parte a secolului al XI-lea 
marchează ultima perioadă a Imperiului bizantin, ca putere 
mondială. Bizantinii, investiti cu rolul de arbitri mondiali ai 
epocii, se mándreau cu victoriile statului lor si incuviintau cu 

insufletire declarațiile savante si peremptorii ale împăraților si 
prelatilor. Într-adevăr, nimeni nu pare să conteste temeinicia 
politicii care îi redă Bizanțului ocazia să joace rolul menit de 
Dumnezeu, rol care îi revenea și din punct de vedere istoric, 
respectiv acela de a călăuzi lumea către mântuirea sa. Astfel, 
asertiunea lui Nikolaos Mystikos, pe atunci regent al Imperiului, 
către Simeon, țarul bulgar, „Apusul aparține statului romanilor 
(bizantinilor)"^, și declaraţia orgolioasă a lui Nikefor Phokas 
către Liutprand, ambasadorul împăratului german, „Stăpânirea 
mărilor este a mea"'5, nu numai că fuseseră înțelese de bizan- 
tinul mijlociu, dar exprimau, cred eu, și convingerile sale pro- 
funde. Acest comportament semet, această atitudine, am 
spune noi, imperială, explică, asa cum vom vedea, schimbările 
din mentalitatea bizantină față de celelalte popoare. Nu mai 
este de mirare, așadar, că, după câţiva ani, și în legătură cu dis- 
trugerea Imperiului bulgar, adică a unui stat creștin, de către 
armatele imperiale bizantine, Vasile al II-lea își permitea să scrie, 
într-un act oficial, adresat, mai mult încă, unui om al Bisericii, 
că „dintre toate bunurile pe care Dumnezeu le revărsase asupra 
lui, cel mai pe plac îi era anexarea teritoriilor la Imperiul său””. 
Afirmăm, încă o dată, că o veritabilă prăpastie desparte 
această declarație a lui Vasile al Il-lea de aceea a împăratului 
Leon al lll-lea, care confirma, cu modestie, după cum am 
văzut, că dintre toate bunurile, el prefera dreptatea pe 
pământ. Cele trei secole care s-au scurs între cele două decla- 
ratii imperiale sunt secolele pe care Bizanțul le-a folosit pentru 
a-și recâștiga demnitatea în fața arabilor și pentru a-și consoli- 
da în fata lumii prestigiul renăscut — dar care, de altfel, va fi 
curând edipsat de victoria numeroșilor adversari pe care 
Bizanțul și-i făcuse în timpul perioadei sale de glorie. 

Complexul de superioritate — un avatar al imperialismului 


De la jumatatea secolului al X-lea pana la jumatatea seco- 
lului al XI-lea se întinde perioada de apogeu a Bizanțului. De-a 
lungul acestei epoci, Imperiul este, fără putință de tagada, 
marea putere mondială. Acest fapt este evident pentru aliați si 
acceptat chiar și de dușmani. Astfel, în ierarhia universală a 
națiunilor — după concepția medievală, potrivit căreia statele 
aveau, fiecare, un rang anume, după importanţa lor, într-o 
ordine imaginara, dar riguroasă —, Bizanțul deţine locul de 
vârf al piramidei. Cancelaria imperială stabilește un protocol 
subtil, impus de grija de a sublinia cu orice pret această supre- 
matie. Actele imperiale, adresate regilor și principilor străini, 
utilizează, pentru fiecare, niște atribute care ilustrează poziția 
destinatarului în ierarhia naţiunilor, după, bineînţeles, gradul 
de rudenie și după raporturile sale cu împăratul bizantin, con- 
siderat „Părintele” familiei imaginare a suveranilor. Astfel, dacă 
suveranul germanic are dreptul la titlul de „frate”, ţarul bulgar 
se vede trecut la rangul de „fiu“, în vreme ce prinții de mai 
mică importanta sunt desemnați, pur si simplu, ca „prieteni”, 
când nu li se întâmplă să se vadă calificați cu titulaturi care 
denotă clar dependența lor față de împăratul bizantin, fie ea 
doar nominală, precum, de pildă, titlul de curopalat și, în câte- 
va cazuri, acela de arhonte'*. 

În același fel, curtea bizantină organizează ceremonialul 
imperial cu singurul scop de a scoate în evidență măreția 
Imperiului. Constantin al VII-lea Porfirogenetul, care ne-a lăsat 
o lucrare completă despre desfășurarea ceremoniilor de la 
curtea bizantină, cunoscută sub titlul latin De Caeremoniis 
aulae Byzantinae*, deși a fost redactată în limba greacă, pre- 
cizează că „mulțumită ordinii lăudabile a ceremoniilor, puterea 
imperială se înfățișează încă și mai măreaţă, crește în prestigiu 
și, prin aceasta, stârnește admiraţia străinilor și a propriilor 

supusi”?'. Nu este de mirare, așadar, că acest ceremonial sta- 
bileste cu o grijă deosebită ordinea desfășurării primirii 
suveranilor străini si a ambasadorilor acestora, respectándu-le 
rangul, dar, totodată, și mai ales, subliniind, în fața tuturor, 
caracterul majestuos și inaccesibil al împăratului bizantin, care, 
din toate punctele de vedere, și după o expresie formulată de 
însuși Constantin al Vll-lea, apărea aidoma lui „Hristos în 
mijlocul Apostolilor”??, 

Semnificativ este faptul că principiul „constantinian” despre 
originea puterii bizantine a fost dezvoltat în mod deosebit de 
către același Porfirogenet, în lucrarea adresată fiului său, 
viitorul împărat Roman al II-lea, despre modul în care trebuie 
condus Imperiul, scriere cunoscută, de asemenea, sub un titlu 
latin, De Aministrando Imperio”. Potrivit concepţiei pe care o 
numim „constantiniană” (termenul trebuie înțeles ca o dublă 
referință, întâi la Constantin, fondatorul Imperiului, dar și la 
Constantin Porfirogenetul, inițiatorul acestei ideologii politice), 
Bizanțul se bucură de o poziţie de excepție printre celelalte 
natii, din pricina raporturilor sale privilegiate cu Constantin cel 
Mare, care a transferat în Constantinopol, capitala Imperiului 
său, întreaga măreție a Romei. Fundamentul istoric al superi- 
oritatii împăratului bizantin, în calitate de succesor al primului 
împărat creștin, fiind astfel stabilit, mulțumită referintei cons- 
tantiniene, Bizanțul putea tine seama, cu ingáduintá, de cele 
câteva drepturi ale suveranilor occidentali și din regiunile pe 
care le străbătuse Constantin cel Mare, care fuseseră, adesea, 
martore ale ispravilor sale?. 

Expunerea si dezvoltarea acestei teorii de catre Constantin 
al VII-lea Porfirogenetul merita o atenţie specială din partea 
noastră, fiindcă demonstrează, consider eu, faptul că scriitorul 
imperial nu numai că știa despre așa-zisa „donaţie constantini- 
and” către papa Silvestru — ceea ce este deja semnificativ 
pentru circulaţia informațiilor în lumea medievală —, dar și că 

a utilizat si a exploatat continutul acestui text pentru a conferi 
o baza solidă pretentiilor bizantine privind supremaţia în 
ordinea universală a națiunilor. Folosirea unui document occi- 
dental, și fals pe deasupra, pentru a întemeia revendicările 
bizantine, tocmai împotriva Occidentului, demonstrează, pe 
lângă existența unor disensiuni interne în sânul lumii occiden- 
tale, în cazul de fata diferendul dintre puterea spirituală si 
puterea temporală, mai ales buna organizare a serviciilor de 
informaţii bizantine și o subtilitate diplomatică din partea lui 
Constantin al VIl-lea Porfirogenetul pe care suntem nevoiţi sa 
i-o recunoaștem, ca un soi de contrapondere la virtuțile milita- 
re, care îi lipseau cu desăvârșire”. 

Într-adevăr, să amintim că, potrivit documentului cunoscut 
sub numele de „donația constantiniană”, document născocit, 
se pare, în primul sfert al veacului al IX-lea, fără îndoială în 
mediul ecleziastic roman, Constantin cel Mare plecând, după 
construirea Constantinopolului, în noul său oraș, pentru a-și 
stabili reședința acolo, i-a încredințat Roma și domeniile sale 
suveranului pontif, papa Silvestru. Astfel, acest document, 
care certifică, într-o anumită măsură, existența statului pontifi- 
cal și independența papei față de puterea temporală, îi oferea 
Bizanțului un prilej nesperat de a-și fonda drepturile ca unic 
Imperiu roman. Într-adevăr, acest document sugerează impli- 
cit translatio imperii, un transfer al Imperiului (Roma fiind 
abandonată de către împărat) la Constantinopol, considerat, 
astfel, încă de la întemeierea sa, nu doar ca al doilea oraș 
imperial, ceea ce a fost, în realitate, dar ca singurul oraș impe- 
rial, capitala Imperiului. Rezulta, de la sine, că situaţia prezen- 
tată în acest mod în „donația constantiniană” autoriza Impe- 
riul bizantin să se considere drept continuatorul Imperiului 
roman, drept succesorul, moștenitorul și legatarul Romei. 
Orice pretenţie la titlul imperial din partea vreunui alt suveran 
era, în acest fel, dinainte condamnată la legitimitate — 
argumentul avea greutate mai ales împotriva Imperiului ger- 
manic£“, 

Asadar, bizuindu-se pe legaturile privilegiate care uneau 
Bizanțul de Constantin cel Mare, recunoscut drept intemeie- 
torul său, Constantin Porfirogenetul n-a șovăit să conceapă 
o teorie a nobletii raselor, al cărei fundament va fi tot 
referința la Constantin |. El consacră un întreg capitol din De 
Administrando Imperio pentru ceea ce s-ar putea numi, 
desigur, cu o oarecare exagerare, „ierarhia rasială” Porfiro- 
genetul distinge, astfel, rase nobile, mai puțin nobile și lip- 
site de orice nobleţe — și face acest lucru fără nici o consi- 
deratie fata de convingerile religioase ale popoarelor, ci 
exclusiv după criteriul vechimii culturii lor, măsurată prin 
raporturile mai mult sau mai puţin strânse cu marele 
Constantin, altfel spus cu Roma și Constantinopolul toto- 
dată, respectiv cu Bizanțul” 

De aici până la a socoti istoria poporului bizantin ca istoria 
rasei nobile prin excelență nu mai era decât un pas, care a și 
fost, de altfel, făcut rapid de istoricii și de elitele intelectuale 
ale Bizanțului. În acest scop fusese elaborată, de asemenea, și 
„referința biblică”, susținută de Biserică, prin care bizantinii 
erau desemnaţi ca „noul popor ales"?*; să adăugăm, în acest 
sens, că referința biblică, care completa, atât de ingenios, 
referința constantiniană și imperială, a găsit un larg ecou în 
rândurile poporului bizantin, convins de menirea sa istorică și 
solidar cu politica imperialistă a cârmuitorilor săi. 

Această atitudine explică avatarurile pe care le-a cunoscut 
ideea imperialistă bizantină; dezvoltarea acesteia stă la origi- 
nea sentimentului colectiv de superioritate, al șovinismului 
bizantin, care a îmbrăcat, adesea, forma unui rasism sui gene- 
ris, întrucât se manifesta la adresa a orice era socotit străin de 
ansamblul bizantinilor. Se constată că expresiile „rasă fără 
onoare și fără demnitate”, „rasă denaturată”, „rasă barbară”, 
„semintie înapoiată și sângeroasă” sunt frecvent utilizate de 
către bizantini pentru a desemna popoare ca bulgarii, rușii sau 

francii — caracterizate, totusi, de cancelaria imperiala, in docu- 
mentele care le erau adresate, drept natii „preacrestine” 

Această atitudine bizantina fata de străini, sprijinită, mai pre- 
sus de toate, pe superioritatea culturii grecesti, devenite, acum, 
izvorul civilizației bizantine, marchează, în opinia noastră, o 
etapă importantă în elaborarea ideii de naţiune în Bizanţ. Se 
poate spune că Imperiul multietnic și multinațional, cum fusese 
înainte Bizanțul, cedase locul unui Imperiu greco-ortodox, uni- 
cultural, deci intolerant și intransigent fata de popoarele si 
națiunile animate de idealuri diferite. Astfel, se înțelege disprețul 
exprimat la adresa unor popoare — precum armenii”, care, 
totuși, dețineau un loc important în Imperiu — și se explică poli- 
tica de coercitie împotriva elementelor eretice sau socotite 
eretice din pricină că nu le împărtășeau concepția despre viață, 
apreciată de Constantinopol ca fiind singura demnă. Extermi- 
narea pavlichienilor și persecuțiile contra oricărei tendințe mani- 
heiste, care au luat adesea aspectul de veritabilă vânătoare de 
vrăjitoare, reprezintă, cred eu, cele mai bune dovezi”. 

Această stare de lucruri poate explica, desigur, așa cum s-a 
sugerat”, cruzimea inumaná pe care Vasile al II-lea a arătat-o 
fata de soldaţii bulgari căzuți în mâinile sale după bătălia de la 
Kleidion (1014), care a marcat sfârșitul Imperiului bulgar. 
Cincisprezece mii de oameni, după cum raportează Kedrenos, 
orbiti din porunca împăratului, au apucat pe drumul de 
întoarcere în tara lor, calauziti de aceia dintre ei cărora, în acest 
scop, li se lăsase intact un ochi. Într-adevăr, natura pedepsei 
aplicate soldaților luați prizonieri de război lasă de înțeles că 
bulgarii și ţarul lor, Samuel, erau ferm socotiți de bizantini drept 
simplii răzvrătiți împotriva suveranului lor natural, respectiv 
împotriva împăratului bizantin. Să amintim, în acest sens, că 
luarea vederii era pedeapsa prevăzută de legile bizantine con- 
tra vinovaţilor de lezmajestate. Este, de altfel, semnificativ fap- 
tul cá orbii erau înlăturați de la tronul Bizanțului. 


49 


În orice caz, această interpretare a comportamentului lui 
Vasile al II-lea este întărită de natura raporturilor dintre ţarul 
bulgar și împăratul bizantin, așa cum, cu mai bine de un secol 
înainte, o definise Nikolaos Mystikos în corespondenţa sa ofi- 
ciala cu țarul Simeon — țarul trebuia să-l considere pe împărat 
ca pe propriul său tată, iar orice acțiune a bulgarilor îndreptată 
împotriva bizantinilor echivala cu un război fratricid, fiind com- 
parabilă cu o răzvrătire, cu revolta unui fiu nerecunoscător 
împotriva tatălui său spiritual și nu însemna, în sine, decât o 
uneltire a Celui Rău, pentru a duce la pierzanie sufletele crești- 
nilor, uneltire care trebuia pedepsită de Dumnezeu, respectiv 
de reprezentantul sáu pe pământ, împăratul bizantin”. 

lată, așadar, doctrina care îngăduie, fără îndoială, împăratului 
preacreștin să-i pedepsească, într-o manieră contrară tuturor 
principiilor Bizanțului“, pe ostașii bulgari invinovátiti de crima de 
lezmajestate — mai este nevoie, oare, să amintim că soldații 
bizantini care se răsculaseră, sub conducerea unor militari iluștri, 
împotriva aceluiași împărat, fuseseră scutiți de acest supliciu? În 
aceasta avem, cu siguranţă, încă o probă a respectului de care 
s-a bucurat întotdeauna rasa nobilă a bizantinilor, chiar și atunci 
când se făcea vinovată față de propriul conducător. 

La fel de adevărat este că bizantinii din această epocă n-au 
șovăit niciodată să recurgă la mijloace dintre cele mai con- 
damnabile, ba chiar contrare propriilor convingeri — să 
amintim, în acest sens, că legile bizantine interziceau tortura, 
socotită incompatibilă cu spiritul civilizaţiei bizantine”; bizanti- 
nii nu autorizau tortura decât împotriva celor pe care îi 
numeau „semintii fără onoare” — în acel moment, practic, 
toate popoarele străine, invidioase pe așa-zisa măreție a bizan- 
tinilor. Nu este de mirare, deci, că împăratul bizantin folosește 
serviciile popoarelor păgâne împotriva unor natii creștine, de 
pildă ale pecenegilor și ungurilor contra bulgarilor, nici că îi 
declară pe armenii din armata sa „o rasă nestatornică și per- 
fida””, nici că înalții prelati ai Bisericii socotesc că „latinii, care 

nu au iesit cu totul din barbarie, sunt, asadar, incapabili de a 
sesiza nuantele dogmei si abia de sunt în măsură sa priceapa 
taina Sfintei Treimi”, nici ca sentimentele rasiste cuprind 
întregul popor bizantin”. 

În orice caz, este incontestabil faptul că, de-a lungul seco- 
lului al XI-lea, Constantinopolul rămâne marele centru cultural 
al lumii medievale. Mauropous, scriitor de la mijlocul acelui 
veac, înalt dregător și om al Bisericii totodată, exprimă senti- 
mentul general, notând că „în Constantinopol se adună și se 
revarsă valurile popoarelor și neamurilor din întreaga lume, pe 
care Dumnezeu le-a supus împăratului”; același scriitor, în dis- 
cursul compus în cinstea Sfântului Gheorghe, găsește, pe 
neașteptate, ocazia de a sublinia caracterul excepțional a tot 
ceea ce are legătură cu Bizanțul si de a elogia nu doar cetatea 
prin excelență — după cum era desemnat Constantinopolul de 
către restul lumii — dar și poporul și împăratul său; referitor la 
capitală, Mauropous notează: „Lumea întreagă se proster- 
nează înaintea Sfintei cetăți a Sionului, această metropolă 
plină de evlavie, acest Nou lerusalim... Dumnezeu sălășuiește 
în acest oras, pe care El l-a clădit, ca să fie un miracol pentru 
toti cei care îl contemplá"; la adresa împăratului Constantin 
Monomahul, recurge la comparații biblice, înfățișându-l pe 
Monomah cu trăsăturile unui nou David, în vreme ce poporu- 
lui bizantin îi spune „noul Israel”, „adevăratul popor ales”, 
„care se bucură de pace, de prosperitate și trăiește în fericire, 
sub conducerea luminată a împăratului și sub ocrotirea 
Domnului”. Aceste figuri de stil, menite să stârnească imagi- 
natia populară — discursul lui Mauropous fiind, într-adevăr, 
pronunțat înaintea publicului constantinopolitan — descriu, cu 
siguranță, spiritul care domnea în Constantinopol în anii 
patruzeci ai secolului al XI-lea, adică într-un moment în care 
armatele bizantine debarcau în Sicilia și în care ultimul stat 
armean din Caucaz, principatul având capitala la Ani, se 
înscria, din proprie inițiativă, pe orbita Imperiului, în vreme ce 

Occidentul descoperea, fermecat, prin intermediul negustorilor, 
pelerinilor și soldaţilor săi, mercenari ai Bizantului, comorile 
care impodobeau capitala bizantină si fabuloasele sale bogății, 
ale cărei fast și strălucire trezeau invidiile și antipatiile — senti- 
mentele care se vor dezlantui atunci când soarta Bizanțului va 
cunoaște vicisitudinile pe care nimic nu le lăsa de bănuit în 
acest final al primei jumătăţi de secol al X-lea. 

Putere, lux și trufie sunt, așadar, trăsăturile istoriei Imperiului 
din această epocă — ele dictează modul de a fi și mentalitatea 
bizantinilor, iar lipsa lor de măsură va sta la originea nenoroci- 
rilor care îi vor aștepta. În orice caz, aceste trăsături funda- 
mentale ale comportamentului bizantin explică de ce statul se 
preocupa atât de puţin de interesele populațiilor pe care noile 
sale frontiere le vor cuprinde de acum înainte. Atitudinea 
aceasta se va dovedi catastrofală pentru Imperiu. lar acest fapt 
pune în lumină conduita poporului bizantin care, fascinat de 
gloria Imperiului său și convins până în străfundul sufletului de 
perenitatea acestuia, s-a dedat preocupărilor dictate de confor- 
tul individual, arătându-se lipsit de orice grijă pentru binele 
obștesc. Abandonarea treptată a armatei naţionale și înlocuirea 
ei cu mercenari, în pofida riscurilor pe care această practică o 
prezenta pentru un stat cultivând disprețul pentru acești 
„soldati neciopliti", constituie cea mai grăitoare dovadă a com- 
portamentului său iresponsabil. Mai presus și înainte de toate, 
caracterul sfidător și intransigent al comportamentului bizantin 
se poate observa în atitudinea Bisericii fata de ceilalți creștini — 
nu este o întâmplare că schisma definitivă dintre Biserica de la 
Constantinopol și Biserica de la Roma datează din această epocă 
(1054), chiar din timpul domniei împăratului Constantin 
Monomahul. Este deosebit de semnificativ că acest fapt, de 
importanță majoră pentru istoria creștinătății, așa cum au 
demonstrat evenimentele ulterioare, a trecut nebăgat în seamă 
de bizantinii epocii, pătrunși de orgoliul puterii lor și refractari 
la orice avea legătură cu lumea exterioară. 

Rasturnarea de soartă n-a întârziat sa lovească Bizantul, 
molesit de belșugul său și fermecat de măreţia pe care și-o cre- 
dea vesnica si garantata de catre Dumnezeu. Astfel, numai lipsa 
de râvnă în îndeplinirea datoriilor pe care le poruncise Dum- 
nezeu putea explica, în opinia bizantinilor, schimbarea sorții lor. 
Teoria, pur bizantină, a înfrângerii impuse de Dumnezeu drept 
pedeapsă pentru slăbirea credinței poporului său își găsește de 
acum o audienţă din ce în ce mai largă; dezvoltarea acesteia, 
mai ales în timpul perioadelor de mare cumpănă națională, 
cauzate de pericolul turc, va crea, după cum vom vedea, niște 
condiții prea puţin propice pentru apărarea Imperiului. 

Oricum, cu mult înainte de sfârșitul secolului al XI-lea, 
Bizanțul nu mai era nici pe departe apt să menţină măcar o 
umbră palidă a gloriei sale, veche abia de câţiva ani, numai. În 
Occident, normanzii capturează ultimul bastion al Italiei bizan- 
tine, cetatea Bari, în 1071. În același moment, împăratul bizan- 
tin Roman al IV-lea Diogene devenea prizonierul turcilor seleu- 
cizi, la Manzikert (Van), acolo unde a pierit „floarea tineretului 
roman”“', Câţiva ani mai târziu, Grecia și coasta albaneză erau 
invadate de normanzi, în vreme ce în Asia se instalau turcii, 
care, la nici zece ani după bătălia de la Manzikert, își înte- 
meiau, chiar pe teritoriul Asiei Mici bizantine, propriul stat, 
Sultanatul din Iconium, apoi invadau întreaga tara și își ridicau 
tabăra în fata Constantinopolului. În sfârșit, în același timp, 
popoarele migratoare din Nord, pecenegii și cumanii, treceau 
Dunărea și pustiau provinciile balcanice, ajungând până la 
porțile Constantinopolului. Cu puțin înainte de încheierea 
secolului gloriei sale, Bizanțul își vedea hotarele restrânse 
„până într-atât că erau totuna — cum scria, nu fără o oarecare 
exagerare, loan din Antiohia — cu zidurile capitalei sale"^. 

Înaintarea cu pași rapizi a catastrofei a întunecat minţile și 
a semănat confuzie printre bizantini, popor și cârmuire, prea 
puțin pregătiți să-i țină piept — o resimteau, cu toții, plini de 

amărăciune. Același Mauropous, doar la câţiva ani dupa 
grandiosul său discurs între slava Bizantului, va găsi accente 
patetice pentru a-și avertiza, în zadar, concetatenii, de viitorul 
-sumbru care-i aștepta; el înfiera corupția, nedreptatea și lipsa 
oricărei noţiuni de morală, care domneau pe atunci în Bizanţ 
si care impingeau națiunea în prăpastie“. Cronicarii epocii vor 
fi, cu toate acestea, unanimi în explicarea catastrofei prin per- 
fidia populațiilor de la frontiere, ostile Constantinopolului și 
invidioase pe măreţia sa; ei le vor acuza de maniheism și, 
așadar, de a fi acționat împotriva poporului bizantin mânate 
de patima lor antiortodoxă. În ceea ce-l privește, poporul 
bizantin, a cărui „viață se desfășura” mai înainte „ca într-o per- 
manentă sărbătoare spre slava lui Dumnezeu"^, sub condu- 
cerea unor ambitiosi aventurieri, își va manifesta confuzia 
printr-o serie de razmerite si de tulburări, ajungând să prefacă 
Imperiul în jucăria scandalagiilor care „isi făceau veacul prin 
piețe” si a mercenarilor străini, a căror prezenta împovărătoare 
se simțea din ce în ce mai pregnant în Constantinopol si în 
provincii, stârnind în bizantini sentimente xenofobe“ — ca o 
replică, s-ar putea spune, într-un alt context istoric, la disprețul 
și la sentimentul de superioritate pe care bizantinii le nutriseră, 
odinioară, fata de tot ce le era străin. 

În orice caz, în timpul ultimului sfert din secolul al XI-lea, 
confuzia și nesiguranța cuprinseseră populaţiile bizantine din 
provincii, amenințate nu doar de incursiunile dușmanilor din 
exterior, dar și de acțiunile celor care ar fi trebuit să slujească 
Imperiul și interesele sale, adică, pe de-o parte, de trupele de 
mercenari care lucrau acum pe cont propriu — să amintim că 
Rousseul și francii săi reușiseră să înființeze un centru auto- 
nom în Asia Mică — și, pe de altă parte, de înalții ofițeri bizan- 
tini, care se străduiau, cu armatele care le erau devotate, să 
acapareze tronul, devenit acum pradă ușoară pentru aventuri- 
erii din Constantinopol. 

Din acest punct de vedere, este semnificativ faptul ca tex- 
tele epocii vorbesc din nou despre „Democraţie“, termen 
frecvent folosit în decursul secolului al V-lea, când demele 
(grupările asociate care reprezentau poporul bizantin) își mani- 
festau zgomotos interesul pentru treburile obștești. Între timp, 
însă, semnificaţia lui căzuse în desuetudine; acum însemna, la 
Bizanţ, „puterea poporului de rand, a gloatei", apreciată drept 
contrară tuturor tradiţiilor statului legitim. „Democratia” a fost 
considerată întotdeauna drept o nenorocire naţională, sem- 
nificând pentru bizantini mânia Domnului, care își pedepsea, 
astfel, poporul pentru comiterea unor fapte reprobabile^ 
Acestea sunt temele pe care întreaga literatură politică a 
Bizanțului le va dezvolta îndelung, în strădania de a demonstra 
că numai monarhia este regimul demn de un popor civilizat. 
Nici „democratia”, nici „tirania” — adică, după concepţia bizan- 
tina, uzurparea puterii de către persoane care acționau în 
interes personal — nu puteau asigura poporului bizantin 
bunăstarea, pe care doar monarhia legitimă i-o putea oferi“. 

Cu toate acestea, într-o atmosferă de promiscuitate și de 
haos, creată tocmai de multiplele tentative ale partizanilor 
,democratiei" și ai „tiraniei”, va începe a doua jumătate a 
secolului al XI-lea. Situația era agravată în mod deosebit de 
către ameninţarea invaziei străine. În acest climat de dezordi- 
ne și derută, Bizanțul va încerca să reînvie sentimentul national 
si să întreprindă, ca în epoca iconoclastă în fata arabilor, efor- 
tul salvator. Acesta va fi opera împăraților din casa 
Comnenulilor, a căror politică, o spunem în treacăt, reamin- 
tește, din mai multe puncte de vedere, de aceea a împăraților 
Isaurieni. Realizarea sa va absorbi toate forțele naţionale, 
urgenţa sa evidentă va conferi orientărilor ideologice ale 
Imperiului aspectul imperativ al unei mobilizări naţionale pen- 
tru supraviețuirea grecitatii și a ortodoxiei, caracterele speci- 
fice, în acest moment, ale Bizanțului. 

Capitolul 4 


PATRIOTISMELE BIZANTINE 


Nasterea patriotismului greco-bizantin 


Pentru a aduce lumina asupra aspectelor pe care le 
îmbracă, în decursul acestei noi etape a istoriei sale, ideologia 
politică a Bizanțului, este necesară prezentarea, pe scurt, a 
evoluției și tendinţelor vieții intelectuale a bizantinilor în seco- 
lele X-XI, fiindcă acestea, după părerea noastră, conditio- 
nează, într-o anumită măsură, formele, dar și conținutul mani- 
festărilor ideologice din epocile următoare. 

Trăsătura fundamentală a vieții intelectuale din Bizanţ, de-a 
lungul secolelor sale de măreție, rămâne, în opinia noastră, 
renașterea interesului pentru Antichitatea greacă și realizările 
acesteia' Din acest punct de vedere este semnificativ faptul 
că, în această perioadă, referintele la universul clasic și la valo- 
rile sale se înmulțesc, că răspândirea operelor autorilor clasici 
cunoaște o creștere considerabilă, în vreme ce studiul literaturii 
clasice cucerește, treptat, nu doar școlile din Constantinopol, 
dar și publicul inițiat. Principiile enunțate de marii filozofi ai 
Antichității sunt subiectul predilect unor comentarii aprofun- 
date, iar stilul lor de viață dobândește, împotriva oricăror 
așteptări, trăsăturile unui arhetip, ale unui ideal de morală. 
Sensul și utilizarea expresiei „viață filozofică”, a cărei valoare 
este subliniată de către Psellos, și apariția conceptului de 

„Viaţă elena” constituie dovezi în acest sens”. Pe scurt, virtuțile 
lumii antice nu mai sunt considerate incompatibile cu viața 
creștină, ci, dimpotrivă, sunt prezentate drept un element 
complementar cvasinecesar al învățăturii creștine, cel puțin 
pentru intelectualii care „excelează în respect” pentru 
Antichitate, păstrându-și, totodată, spiritul critic față de 
convingerile religioase ale acesteia. Astfel, autori a căror orto- 
doxie este necontestată și incontestabilă, toti, de altfel, înalți 
prelati ai Bisericii din Constantinopol, precum Photios, pentru 
secolul al IX-lea, Arethas, pentru al X-lea, și Psellos — chiar și 
el, pentru o perioadă din viață, fiind călugăr —, Xiphilinos și 
Mauropous, pentru secolul al XI-lea, ca să nu-i cităm decât pe 
cei mai iluștri, reabilitează lumea elenică și creația sa, din care, 
de altfel, se inspiră pentru propriile opere. 

Este remarcabil, înainte de toate, că, tocmai în această 
epocă, termenii elen și elenism dobândesc semnificaţia care le 
conferă dreptul de cetățenie în civilizația bizantină; acești ter- 
meni, se știe, semnificau, mai înainte, păgân și păgânism, 
așadar fuseseră huliti de tradiția creștină riguroasă. Acum, 
desemnează vechiul grec și cultura sa, devenind izvor de noi 
virtuți. Mai mult, își vor păstra această nobilă semnificaţie 
până la sfârșitul Imperiului bizantin’. 

Pasiunea bruscă pentru civilizația greacă antică marchează, 
în existența Bizanțului, o „Renaștere“ avant la lettre, ca sa 
spunem așa, care cuprinde, treptat, ansamblul vieţii intelec- 
tuale din Bizanţ, în dauna tradiției creștine. Din acest punct de 
vedere, este semnificativ faptul că, în timp, termenii elenic și 
elenism vor fi utilizați pentru a desemna înseși cultura și civi- 
lizatia bizantină de către cei mai de seamă reprezentanti ai lor. 
Aceasta reprezintă, după părerea noastră, un element impor- 
tant pentru studiul backgroundului ideologic al Bizanțului în 
decursul ultimelor secole din existenţa sa: bizantinii devin, din 
pricina elenofoniei, din ce în ce mai conștienți de legăturile lor 

privilegiate cu Antichitatea greacă, ceea ce îi deosebește, 
bineînţeles, de lumea latină și le conferă, în felul acesta, noi 
titluri de nobleţe. S-ar spune ca eruditii bizantini adopta ter- 
menii de elen si elenic, incárcati, acum, de virtuti, pentru a 
răspunde termenului, cvasipeiorativ, de graikos (grec), utilizat, 
la adresa lor, de către latini, adică de creștinii din Occident. 
Constatăm că idealul grec antic este pe cale să înlocuiască idea- 
lul roman, nu doar pentru că acesta din urmă fusese, la rândul 
său, revendicat de Occident, ci mai ales pentru că lumea 
romană, al cărei ideal era încărcat de o semnificaţie militară și 
politică, fusese subjugată, în cele din urmă, de spiritul grec. 

Se înțelege de la sine că, într-un moment de criză, provocat, 
între altele, de revendicările și acțiunile Occidentului roman și 
creștin împotriva Bizanțului, referința la elenism va însemna, 
pentru Bizanţ, chiar și inconștient, un solid argument ideologic, 
afirmând superioritatea culturii bizantine, compensând lipsa de 
putere, pentru a afirma superioritatea armatelor imperiale față 
de lumea din Occident. Este foarte instructiv, din acest punct 
de vedere, faptul că bizantinii confundă, intenţionat și din ce în 
ce mai des, Occidentul cu lumea barbară. Acest calificativ este 
înțeles în sensul pe care i-l dăduseră vechii greci, respectiv 
desemnează drept necivilizate toate popoarele care nu 
intraseră în raza de influenţă a culturii elene“. 

Astfel, elenismul antic și grecitatea medievală devin, pentru 
bizantini, două etape ale aceleiași civilizaţii — a lor. Amândouă 
sunt produse ale unor oameni care au ţinut piept, întotdeau- 
na eficace, asalturilor lumii barbare, pentru onoarea și salvarea 
lumii civilizate. Să recunoaștem că imaginea lumii bizantine și 
a lumii barbare care se degajă din această concepţie era foarte 
potrivită pentru a trezi pariotismul bizantin, într-un moment în 
care Imperiul, împresurat din toate părțile de dușmani agresivi 
și întreprinzători, simțea nevoia să-și organizeze replica. 
Unitatea naţională trebuia să se închege împotriva unor 

dusmani care, desi erau manati, fiecare, de propriile interese, 
amenințau cu toţii în același fel Imperiul. Bizantul avea motive 
reale să le pună tuturor aceeași pecete, iar eticheta de barbar 
le convenea perfect, nici unul dintre aceștia neavând, într-ade- 
văr, vreo legătură oarecare cu Antichitatea greacă. Bizuindu-se 
pe acest aspect, Bizanțul își va elabora propria specificitate, 
care va reprezenta, de acum, temelia conștiinței naționale. 
Cum creștinismul nu mai era suficient pentru a deosebi 
Bizanțul de dușmanii săi, întrucât Occidentul creștin, pentru 
moment, din pricina normanzilor, făcea parte dintre ei, bizan- 
tinii se vor atașa de vechea tradiție greacă, așa cum îi 
indreptatea elenofonia lor, și, desigur, pe ortodoxie, dreapta 
credință amenințată de necredinciosi — turcii, în acel moment 
— dar, de asemenea, de către eretici și schismatici, adică de 
creștinii din Occident. 

Astfel, caracterul grec și ortodoxia vor fi bunurile nepretuite 
pe care bizantinii vor chemați să le apere, cu orice chip, împo- 
triva oricărui dușman, intern sau extern; elitele bizantine, legate 
mai degrabă de cultura antică, și poporul bizantin, legat, înainte 
de toate, de tradiția ortodoxă, vor acţiona împreună pentru 
îndeplinirea datoriei de a salva statul grecilor ortodocși, care va 
fi, de acum înainte, Bizanțul. lată originea si baza patriotismului 
bizantin, care, începând din secolul al XII-lea, va domina viața 
Bizanțului și care, asemenea unui sentiment de frustrare 
naţională a gloriei apuse, va lua forma unei adevărate pasiuni, 
ale cărei excese se vor dovedi, în timp, nefaste pentru Imperiu. 

În orice caz, de la sfârșitul secolului al XI-lea, și pentru 
multă vreme, patriotismul grec și ortodox dictează orientările 
politice și ideologice ale bizantinilor. Acest patriotism va 
îmbrăca, în cursul îndelungatei sale existente, noi și, după cum 
vom vedea, chiar neașteptate forme. Împrejurările istorice vor 
accentua când importanţa componentei sale grecești, când pe 
aceea a componentei ortodoxe, ceea ce va imprima, până la 

urma, o anumita diversitate aspiratiilor bizantine. Dar senti- 
mentul patriotic, mereu viguros, va călăuzi de acum înainte 
necontenit toate acţiunile grecilor ortodocși, ale bizantinilor 
adică, până la sfârșitul istoriei Imperiului și chiar mai târziu. 

La fel de adevărat este faptul că patriotismul bizantin pare 
să aibă o formă elaborată deja înainte de secolul al XI-lea. A 
apărut ca operă a intelectualilor, ecleziastici și laici, din capi- 
tală, care dezvoltaseră principiul grec drept un complement 
oportun al pricipiului ortodox. Am putea spune chiar că patrio- 
tismul bizantin, așa cum l-am definit, a început prin a fi un pro- 
dus intelectual al Constantinopolului; pe măsură ce pătrundea 
în rândurile poporului și cucerea provinciile, el își pierdea unele 
din trăsăturile sale inițiale, dobândind în schimb altele, iar con- 
textul diverselor perioade istorice îi impunea noi transformări. 
Putem spune, așadar, cu alte cuvinte, că patriotismul bizantin, 
ca orice sentiment viu, va rămâne întotdeauana prezent în 
spiritul bizantinilor; fiecare îi va da, potrivit convingerilor lui 
personale și intereselor proprii, ori de câte ori va fi cazul, 
formele care i se vor părea adecvate. 


Polarizarea constantinopolitană 


Un fapt care ni se pare foarte semnificativ (a cântărit greu 
în soarta Imperiului) este, fără nici o îndoială, importanţa pe 
care o dobândește acum Constantinopolul, nu numai în cali- 
tatea sa de capitală a Imperiului bizantin, ceea ce a fost din- 
totdeauna, dar ca un centru cultural și intelectual al lumii 
bizantine si ca nucleu al întregii vieţi sociale, politice, ba chiar 
și economice ale Bizanțului. Acest fenomen, a cărui amploare 
nu poate fi explicată numai prin rolul administrativ al 
Constantinopolului, ni se pare a fi o consecinţă a patriotismu- 
lui bizantin, preocupat să-și sublinieze fundamentul cultural, a 

cărei cea mai fericită expresie va rămâne, bineînţeles, 
Constantinopolul. 

Într-adevăr, Constantinopolul, centru incontestabil al eli- 
telor naţiunii, care nu mai sunt doar militare, dictează toate 
formele vieţii intelectuale și dă tonul tuturor manifestărilor 
sociale și mondene. Ales drept reședință de către o societate 
rafinată, care își afișează bogăţiile și fastul, chiar și în mo- 
mentele de cumpănă națională, Constantinopolul dobândește, 
cu timpul, dimensiunile unei adevărate legende, care depă- 
șește rapid granițele bizantine. Frumusețea, maiestatea și, în 
special, bogăţia orașului frământă minţile contemporanilor, le 
stârnește curiozitatea și le provoacă admiraţia și încântarea, 
sentimente amestecate, la unii, cu mândrie și emoție, iar la 
ceilalţi, cu invidie și pofta de a și le însuși. 

Astfel, imaginea Constantinopolului va fi curând confun- 
dată, mai ales de către străinii care de acum vin în număr din 
ce în ce mai mare să viziteze Cetatea Regină, cu aceea a 
ansamblului Imperiului; vor exista scriitori occidentali care, 
ascultând povestirile minunate despre capitala bizantină sau 
atinși direct de vraja acesteia, vor afirma că mai bine de jumă- 
tate din comorile întregii lumi se află în mâinile bizantinilor, 
ceea ce va avea, lesne de închipuit, urmări nefaste pentru ceta- 
te și Imperiu, devenite ținta armatelor străine influențate de 
această legenda”. Așadar, Constantinopolul va ajunge să fie 
considerat mai prestigios decât însuși Bizanțul — acest al doilea 
termen fiind utilizat în sensul actual — și va sfârși prin a sem- 
nifica Imperiul în totalitatea sa“, în pofida faptului că soarta 
statului bizantin se juca, pe atunci, la frontiere, iar populațiile 
din provincii sufereau consecințele. 

Pe scurt, cetatea imperială, împodobită și însoţită de toate 
atributele maiestatii, comparată cu o zeiță și, încă mai plastic, cu 
„O femeie a cărei frumuseţe desăvârșită atrăgea privirile pofti- 
cioase ale soldaților grosolani din oștirile dușmane”, va fi, în 

orice caz, centrul de interes al lumii epocii; va face subiectul sen- 
timentelor contradictorii chiar și din partea bizantinilor, unii 
văzând în existența sa dovada binecuvântării divine, alţii, motivul 
nenorocirii lor. Totul, de-a lungul timpului, se va cristaliza în jurul 
acestei cetăți și a legendei sale; când un oraș binecuvântat, când 
un oras „pacatos”, Constantinopolul va sta, pe viitor, în mijlocul 
destinelor Imperiului și poporului din Bizanţ; fiindcă, așa cum a 
scris Nicetas, Constantinopolul este, pentru lume, „cetatea 
cetăților, lumina universului, faima lumii, spectacolul nepămân- 
tean, maica Bisericilor, temelia credinței, ocrotitoarea literaturii și 
a artelor, patria și vatra frumusetii"*. 

Polarizarea constantinopolitană, fenomen care atinge nu 
doar lumea bizantină, dar și popoarele care au avut un raport 
cât de mic cu Bizanțul, poate explica, am zice noi, anumite 
fapte istorice, încă nu pe deplin lamurite și, de aceea, foarte 
controversate: mă refer, mai ales, la catastrofa din 1204, adică 
la căderea Constantinopolului în mâinile armatelor celei de-a 
patra Cruciade, dar, în mod egal, la nașterea provincialismului 
bizantin, ca o replică, s-ar spune, a populațiilor din provincii la 
ruina constantinopolitană. Într-adevăr, dezvoltarea spiritului 
regionalist, cu accente anticonstantinopolitane, va cuceri, cu 
trecerea timpului, o mare parte din provinciile bizantine, care 
vor încerca să se afirme în fata Constantinopolului, fie și cu 
riscul de a slăbi forțele Imperiului. Dar se cuvine să menționăm 
că factorul extern a impus, în cele din urmă, soluţii care nu 
erau nici conforme intereselor Constantinopolului, nici potri- 
vite cu nazuintele provinciale. Tocmai această influență a lumii 
exterioare asupra sorții Bizanțului a alimentat, constant, 
patriotismul grec și ortodox, a cărui evoluție rămâne, în orice 
caz, tributară destinului Constantinopolului. 

În concluzie, am spune că patriotismul, grec și ortodox, și 
polarizarea constantinopolitană au constituit fundamentele 
visului „Marii Idei”, care rezumă toate aspiraţiile grecești către 

renasterea maretiei statului lor. Într-adevăr, acest vis, care s-a 
ivit din convingerea că Imperiul bizantin va fi restaurat, într-o 
bună zi, la Constantinopol, sub un împărat grec, a fost nutrit 
de creștini pe tot parcursul îndelungatei perioade a dominației 
turcești și continuă să emotioneze numeroși neoeleni, crescuți 
în admiraţia pentru faptele de excepție ale împăraților Mace- 
doneni și ale celor din ultima perioadă de glorie bizantină. 


Patriotismul aristocratic 


Alexios, fondatorul noii dinastii a Comnenilor, a urcat pe 
tron mulțumită reacției aristocrației militare, din care făcea 
parte familia sa, împotriva politicii delăsătoare și demagogice 
a împăratului Nikephoros Botaneiates, care lăsase Imperiul la 
voia întâmplării, falimentul finanţelor statului adăugându-se 
derutei armatelor. Într-adevăr, în 1081, data venirii la putere a 
lui Alexios, normanzii din Italia, conduși de Roger Guiscard — 
care, după spusele Anei Comnena, cronicara domniei tatălui 
său, Alexios, ar fi râvnit coroana bizantină? —, debarcaseră pe 
coasta albaneză și înaintau, pas cu pas, în interiorul țării; turcii 
atinseseră malurile Bosforului, după ce își creaseră un Sultanat 
al lor, întâi la Niceea, apoi la Iconium, și „emirate” în aproape 
întreaga Asie Mică bizantină — numai câteva oaze bizantine 
din Frigia rezistaseră presiunii lor —, iar pecenegii, care nu-și 
încetaseră incursiunile împotriva provinciilor balcanice, își vor 
face apariția, peste numai câţiva ani, chiar la porțile Constan- 
tinopolului. 

La fel ca în perioada expansiunii fulgerătoare a arabilor, 
rapiditatea cuceririlor turce demonstrează, în afară de forța 
și de vitalitatea invadatorilor, vlăguirea lumii invadate. 
Într-adevăr, totul te îndeamnă să crezi că populaţiile din Asia 
Mică bizantină s-au arătat prea puţin dispuse să-și apere țara 

eficace si să se opună înaintării turcești, favorizate, de altfel, 
de politica împăraţilor si a numeroșilor pretendenți la tron, 
care căutau să-și recruteze din rândurile turcilor soldati-mer- 
cenari pentru armatele lor. Istoricii oficiali ai epocii, purtătorii 
de cuvânt ai Constantinopolului, încercând să-i dezvinovă- 
teascá pe carmuitorii bizantini, socotesc că această stare de 
spirit din provincii este rezultatul convingerilor eretice ale 
populatiilor respective; argumentul este lansat mai ales pentru 
a explica atitudinea populatiilor de la frontierele orientale si cu 
precădere ale armenilor”. Dimpotrivă, istoriografia moderna 
vede aici efectul decăderii politicii imperiale, care, pusă necon- 
ditionat în serviciul Constantinopolului, se îngrijea prea puţin 
de interesele și preocupările populațiilor din provincii”. 

În orice caz, coabitarea pașnică dintre populațiile autohtone 
bizantine si nou-veniti este o certitudine, în pofida deosebirii de 
convingeri religioase. Această coabitare se va manifesta activ 
câţiva ani mai târziu, când populaţia bizantina din regiunea 
Smirnei îl ajută pe întreprinzătorul emir turc Tzachas să-și cons- 
truiască flota cu ajutorul căreia va pustii insulele și țărmul 
egeean și va ameninţa chiar și Constantinopolul”, dar mai ales 
când succesorul lui Alexios, loan Comnen, va porni la recu- 
cerirea Asiei Mici de sub ocupația turcă, iar populațiile bizan- 
tine din vecinătatea lacului de la Pusguza, din Frigia, vor refuza 
să treacă de partea împăratului și să-l ajute în întreprinderea sa 
pentru că, așa cum va nota cronicarul Kinnamos, care a relatat 
evenimentul, „după ce trăiseră vreme îndelungată laolaltă cu 
turcii, adoptaserá modul de viață al acestora”'”. 

În același fel, situația celorlalte hotare bizantine, în Occi- 
dent și la nord, unde acționează alti dușmani, prezintă sem- 
nele pierderii devotamentului față de Constantinopol, chiar cu 
mult timp înainte de urcarea pe tron a dinastiei Comnenilor. În 
orice caz, victoriile normanzilor și, mai ales, înaintarea pece- 
negilor devin explicabile, dacă se acceptă faptul că invadatorii 

au gasit, la populatiile din regiunile vizate prin actiunile lor, o 
neutralitate binevoitoare, daca nu chiar o colaborare activa. Sa 
amintim, la acest punct, ca orasul Durazzo a fost predat nor- 
manzilor în urma trădării italienilor care se aflau înăuntrul 
cetatii'“ și că populațiile balcanice, în special cele din regiunile 
danubiene, împovărate de măsurile impuse asupra lor de 
Constantinopol, își manifestau nemulțumirea prin razmerite 
continue împotriva puterii centrale, ajungând să creeze, după 
cum ar spune istoriografia modernă, niște mișcări separatiste 
cvasipermanente'*. În mod asemănător cu mișcările dizidente 
ale armenilor din Orient, mișcările popoarelor balcanice au 
compromis rezistența bizantină și au slăbit considerabil forța 
Imperiului. 

Trebuie, oare, să vedem în această atitudine a provinciilor, 
în afara manifestării sentimentelor etnice exacerbate, indis- 
cutabilă în cazul armenilor și al bulgarilor, reacția populațiilor 
rurale defavorizate împotriva politicii Constantinopolului în 
ceea ce le privea? Cu alte cuvinte, trebuie să vedem aici 
consecința politicii expansioniste și imperialiste din secolul al 
XI-lea a Bizanțului, care a cerut de la masele muncitoare — 
în epoca respectivă, țărănimea — considerabile sacrificii pentru 
a-și îndeplini planurile, fără a face să profite de pe urma suc- 
ceselor sale și populațiile din provincii? Să amintim, într-adevăr, 
că o fiscalitate împovărătoare și nemiloasă le fusese impusă 
populațiilor de la tara, printr-o administrație inflexibila, întot- 
deauna în serviciul Constantinopolului, ale cărei roade um- 
pleau cuferele vistieriei capitalei și ale elitelor sale, care nu 
arătau decât un aer de trufașă superioritate la adresa mojicilor 
de la tară". 

Ráspunsul la aceastá intrebare nu poate fi decát afirmativ; 
totusi, situatia aceasta explicá numai partial comportamentul 
ulterior al acestor populatii, mai ales fatá de turci, pe care con- 
vingerile lor religioase ĵi indepártau de bizantini. Într-adevăr, 

pentru a explica acest fenomen, la prima vedere surprinzator, 
al coabitării pașnice bizantino-turcesti în Asia Mica, ar trebui să 
ținem cont de un alt factor important — și anume toleranta de 
care invadatorii dădeau dovadă față de populațiile din regiunile 
cucerite, mai ales în ceea ce privea practica religioasă. Mai 
multe fapte demonstrează acest lucru, ca de pildă construcția 
de biserici pe teritoriile ocupate și absența canonizării, din 
partea Bisericii Ortodoxe, a neomartirilor din această perioadă. 
Cazul lui Theodor Gabras, apărătorul regiunii Trebizondei 
împotriva turcilor, este aparte și excepțional din toate punctele 
de vedere, întrucât este vorba despre o victimă militară în 
războiul contra turcilor și nu despre un simplu creștin silit să-și 
renege convingerile religioase”. Cu alte cuvinte, cazul lui 
Theodor Gabras intră în categoria faptelor ce ilustrează patrio- 
tismul aristocratic care insufletea rezistența împotriva dusma- 
nului extern al Imperiului din acel moment și ai cărui reprezen- 
tanti de marcă au fost elitele militare ale Bizanțului, tot acelea 
care îl conduseseră pe Alexios Comnen pe tron — apariția aces- 
tui împărat putând fi, astfel, socotită drept cel dintâi gest de 
rezistență bizantină și de trezire a conștiinței naţionale. 
Într-adevăr, opera Comnenilor, începută de Alexios, mar- 
chează efortul pentru recucerirea teritoriilor imperiale — acest 
vast proiect militar, a cărui punere în practică explică modifi- 
cările profunde pe care le-a suferit ideologia politică bizantină. 
Secolul domniei primilor trei Comneni (1081-1182) este 
perioada reorganizării Imperiului, a statului bizantin, total 
ruinat de tulburările provocate de victoriile străine. Bizanțul, 
amenințat și de Occident și de Orient, va mai depune încă o 
dată efortul refacerii naţionale, efort condus, sub sceptrul 
Comnenilor, de către aristocrația militară a țării, clasă apărută 
pe vremea iconoclastilor, care își îngroșase rândurile pe vre- 
mea Macedonenilor, dar fusese neglijată de conducerea civilă 
din Constantinopol de la mijlocul secolului al XI-lea și avea să 

renască, în fine, prin Marii Comneni, cei mai de seamă repre- 
zentanti ai săi. 

Așadar, sub dinastia Comnenilor, armata bizantină, recons- 
tituită prin grija acestor împărați, va fi încă o dată chemată să 
joace rolul decisiv pentru supraviețuirea natiei; aidoma armatei 
împăraților iconoclaști, armata Comnenilor va ţine în mâinile 
sale soarta Imperiului și, la fel ca armata iconoclastilor, se va 
achita de această îndatorire cu succes. Într-adevăr, perioada 
iconoclastă și aceea a Comnenilor sunt asemănătoare sub mai 
multe aspecte, cel puțin în ceea ce privește situația Imperiului 
și locul său în lume. Ambele perioade sunt marcate de peri- 
colul iminent care apasă asupra fiintarii Bizanțului, ambele au 
servit, înainte de orice, imperativul national, adică acela de a 
tine piept inamicului extern, în sfârșit, ambele, potrivit nece- 
sitatilor timpului, au condus la militarizarea Imperiului, a insti- 
tutiilor si a societăţii sale. Aceste două perioade au izbutit mo- 
bilizarea efortului național și salvarea, în consecință, a patriei 
bizantine. Totuși, iconoclasmul și secolul Comnenilor diferă 
într-un punct esenţial: orientările sociale ale initiatorilor — în 
vreme ce Isaurienii se sprijineau, mai ales, pe elementul popu- 
lar al natiei, Comnenii și-au dus acţiunea la bun sfârșit favo- 
rizând, în special, aristocrația, respectiv marile familii de civili și 
militari, care acaparaseră funcţiile de conducere din stat și care 
au rămas permanent solidare într-o întreprindere cvasifami- 
lială, deoarece, într-adevăr, multe dintre ele erau legate prin 
relaţii de rudenie. Comnenii accentuau încă și mai mult politi- 
ca aristocratică și familială, Zonaras povestind că Alexios „con- 
ducea tara de parc-ar fi fost propria sa moșie”, înființând 
adevărate clanuri care controlau organele de decizie ale câr- 
muirii și impuneau, astfel, politica sa. În orice caz, politica 
primilor trei Comneni, Alexios, loan si Manuil, a fost aceea pe 
care salvarea națiunii o cerea; ea poartă amprenta unui verita- 
bil patriotism aristocratic, care a ajuns să obțină ralierea la 

cauza sa a maselor populare din tara, mai ales începând din 
momentul în care a îmbrăcat forma rezistenței împotriva 
Occidentului roman. Așadar, s-ar putea spune că politica dusă 
de Comneni, ca politică patriotică, a constituit continuarea 
avântului pe care Bizanțul îl cunoscuse sub împărații icono- 
claști și, ca politică aristocratică, a fost animată de aceleași 
principii care îi călăuziseră si pe împărații Macedoneni — în 
orice caz, este expresia perfectă a situației critice în care s-a 
aflat o mare naţiune, conștientă de gloria sa apusă și a cărei 
supraviețuire era primejdios amenințată. 

Cu toate acestea, se cuvine să observăm că nota aristo- 
cratică a efortului Bizanțului de a-și redobândi măreția pier- 
dută a fost dată, pentru prima oară, de un funcționar civil și 
nu de către un reprezentant al aristocrației militare, cu mult 
înainte de urcarea pe tron a Comnenilor. Într-adevăr, marele 
logofăt Nikephoritzes a fost cel dintâi care a încercat să redre- 
seze statul printr-o serie de măsuri, de altfel rău înțelese, al 
căror unic rezultat a fost înlăturarea iniţiatorului lor. O singură 
măsură, de ordin militar, i-a supravieţuit lui Nikephoritzes — 
constituirea unui corp de armată special, însărcinat să contra- 
careze înaintarea turcească în Răsăritul bizantin. Astfel a văzut 
lumina zilei faimoasa „tagma” (trupă de soldati) de „Athana- 
toi” („Nemuritori”), care, așa cum o indică și numele, era alcă- 
tuită din elitele armatei. Să enumerăm câteva aspecte defini- 
torii ale acestei „tagma”'”: purta numele trupelor de elită ale 
împăratului Tzimiskes, ceea ce amintea de întreaga glorie mili- 
tară a secolului al X-lea; era alcătuită din oameni care nu 
putuseră îndura jugul turcesc, așadar, din veritabili patrioți; 
se recruta din rândul tineretului din Asia Mică, deci din terito- 
riul care era, cum se știe, leagănul aristocrației bizantine. 
Astfel, însărcinaţi să perpetueze opera iluștrilor predecesori, 
acești „Athanatoi” au fost, practic, singurul corp militar pur 
bizantin pe care Alexios | îl va găsi în 1081, când va urca pe 

tron? În strădania sa de a reface armata imperială, Alexios se 
va inspira din principiile care animau contingentul de 
„Athanatoi” pentru a înființa corpul de „Archontopouloi”, a 
cărui constituire se înscrie între primele acțiuni ale acestui 
împărat pentru reorganizarea armatei imperiale. Detasament 
aristocratic, după cum indică și numele său (termenul de 
arhonte desemna, în Bizanţ, orice persoană aparţinând clase- 
lor superioare), alcătuit din fiii soldaţilor căzuți în război, 
„tagma“ de „Archontopouloi“ a fost, în realitate, „legiunea de 
onoare bizantiná"?', deschisă odraslelor celor care își jertfiserá 
viața pentru patria romană, pentru „Romania”. Apartenența la 
acest corp semnifica ,innobilarea", noblețea ereditară fiind, 
după cum se știe, necunoscută în Bizanţ. Înființând corpul de 
„Archontopouloi“, Alexios a dorit să se înconjoare de oameni 
insufletiti de aceleași principii ca ale sale, de patrioti si de aris- 
tocrati; trebuie să mai amintim, oare, că acest împărat era fiu 
de arhonte militar, originar din Asia Mică, și că, „asemenea 
unui savant sau arhitect, născocea mai mereu lucruri noi”, dar 
întotdeauna pentru binele statului și al Romaniei??? 

Într-adevăr, sub Alexios |, totalitatea armatei bizantine, reor- 
ganizată prin sacrificii financiare suportate mai ales de tezaurele 
ecleziastice, va fi animată de ideea salvării patriei, amenințate în 
însăși existenţa sa, si de ideea aristocratică de a-i reda Bizanțului 
splendoarea, întinată de politica demagogică a împăraților pre- 
cedenti, care făcuseră din Imperiu o pradă ușoară pentru dus- 
manii săi. Armata Comnenilor, pusă sub ordinele unor coman- 
danti aparținând apropiaților, dacă nu chiar membrilor familiei 
imperiale, va fi pârghia mobilizării de ansamblu a națiunii, sub 
conducerea celor mai de seamă reprezentanți ai săi, pentru a-și 
recâștiga teritoriile, dar, de asemenea, pentru a-și regăsi pres- 
tigiul — iată principiile ideologiei politice a Bizanțului în epoca 
dinastiei Comnenilor, care ne-au determinat s-o desemnăm sub 
numele de patriotism aristocratic. 


Capitolul 5 


IN CAUTAREA NOILOR VALORI 


Sfidarea occidentala si sentimentul antilatin 


Un nou eveniment, hotarator pentru comportamentul 
bizantinilor dupa sfarsitul secolului al XI-lea si care a dat forma 
definitivă patriotismului si ideologiei lor politice, rămâne, indis- 
cutabil, diferendul care va opune, pe viitor, Occidentul și Orien- 
tul lumii creștine. Se cuvine să examinăm în mod deosebit 
evoluția raporturilor dintre cele două parti ale creștinătății, 
fiindcă aceasta aduce lumină asupra noilor mentalități bizan- 
tine, explică atitudinea adoptată de împărații care s-au succe- 
dat în epocă și determină manifestările Bisericii, și, prin 
urmare, ale poporului bizantin, a cărui influență va cântări 
deseori greu în luarea deciziilor de către cârmuire. 

Începută deja din secolul al IX-lea (în timpul schismei numite 
fotiene, după numele patriarhului Constantinopolului), deși ca 
un simplu dezacord în interpretarea textelor patristice, referi- 
toare la anumite puncte ale doctrinei (purcederea Sfântului 
Duh) și la câteva practici liturgice (azima) și canonice (celibatul 
preoților), amănunte ascunzand, în realitate, pretenţiile Romei 
și ale Constantinopolului la primatul scaunului arhieresc al 
fiecăreia, disputa ecleziastică a cunoscut, cu trecerea timpului, 
o amplificare ce va provoca nu doar separarea Bisericilor, ci o 

veritabilă dezbinare în sânul creștinătății. Această evoluţie a 
condus, în cele din urmă, la schisma definitivă între Biserici, 
dureros resimţită și în zilele noastre, declarată în anul 1054, 
când cardinalul Humbert, legatul papei, și patriarhul Mihail 
Cherularie au lansat, cel dintâi chiar în Sfânta Sofia, celălalt, în 
Sfântul Sinod din Constantinopol, anatema reciprocă, în pofida 
tuturor așteptărilor, întrucât, culmea ironiei, întâlnirea dintre 
cele două delegații pare să fi avut drept scop recunoașterea 
asemănărilor și apoi unirea dintre cele două Biserici'. 

În ciuda eforturilor aproape imediat iniţiate de împărat, ale 
cărui interese în Italia erau compromise de turnura luată de 
relațiile dintre Bisericile Romei și Constantinopolului, pentru a 
se apropia de papă și a șterge urmele actelor din 1054, 
nedemne de creștinătate, prăpastia căscată între cele două 
Biserici devenea din ce în ce mai profundă. Creștinii ortodocși 
și creștinii romani, care se ocoleau unii pe alții prin Italia și prin 
marile centre ale Imperiului, în special în Constantinopol, se vor 
înrădăcina treptat întru schismă și vor începe să se trateze, reci- 
proc, ca schismatici și eretici. Ei vor adopta, unii față de ceilalți, 
comportamentul de ostilitate și de lipsă de înțelegere potrivit 
unei asemenea situații. La Bizanţ apare și se proliferează, în 
acest moment, un gen nou de literatură ecleziastică — tratatele 
împotriva latinilor?. În acestea se vor descrie, pe larg și cu detalii 
surprinzătoare pentru minţile simple, rătăcirile latinilor, adică 
ale creștinilor romani, și vor deveni un soi de vademecumuri ale 
ortodoxului desăvârșit, care trebuia să afle despre toate 
motivele de plângere împotriva Bisericii Romei și a slujitorilor ei. 
Aceste îndreptare au cunoscut o răspândire din ce în ce mai 
mare și o primire entuziastă din partea publicului popular, ușor 
influentabil de către Biserică. Aceasta, datorită organizării sale, 
putea manevra repede și eficace toate populațiile bizantine, 
mereu avide, s-a subliniat îndeajuns acest lucru, de dispute 
privind chestiunile religioase și dogmatice. 

Situatia creata prin diferendul ecleziastic se va agrava con- 
siderabil, începând din momentul în care armatele occidentale 
au lansat primele operaţiuni împotriva Imperiului bizantin. 
Conflictul militar a apărut, astfel, ca o consecinţă a ostilitatii 
dintre Biserici, fapt care a înveninat și mai mult raporturile, 
deja încordate, dintre cele două comunităţi creștine. Astfel s-a 
explicat — în ochii bizantinilor, cel puţin — agresiunea norman- 
dă împotriva teritoriilor italiene ale Imperiului și, apoi, chiar 
împotriva teritoriului imperial. Să nu uităm că, într-adevăr, în 
urma Tratatului de la Melfi, care a pecetluit alianța norman- 
do-pontificală, în 1059, adică la numai câţiva ani după schis- 
ma Bisericilor, normanzii, de acum înainte forta armata a 
papalității, își întreprind operaţiunile contra bizantinilor din 
Italia, care se soldează cu expulzarea administraţiei bizantine 
din această provincie, și încearcă, imediat apoi, în anul 1081, 
cucerirea Imperiului, Constantinopolul fiind tinta supremă a 
ultimei lor expediţii balcanice. Au existat bizantini care nu s-au 
sfiit să spună cu voce tare ceea ce cu toții gândeau în sinea lor, 
anume că acțiunile normande antibizantine erau încurajate de 
papalitate, mânată de dorința de a-i slăbi pe slujitorii rivalei 
sale, Biserica din Constantinopol. Puterea militară și ambițiile 
temporale ale papalității, exprimate cu tărie în acele momente, 
mai ales împotriva împăratului german, socotit prietenul 
Bizanțului, i-au descumpanit pe bizantini, puternic atașați de 
tradiția patristică, potrivit căreia Biserica era o forță spirituală 
în slujba păcii, și i-a încredinţat de temeinicia suspiciunilor lor. 

În orice caz, politica antibizantină a normanzilor marchează 
o etapă importantă în evoluția raporturilor dintre Occidentul 
și Orientul creștine, fiindcă, o dată cu aceasta, începe conflic- 
tul armat al Apusului împotriva Bizanțului, care nu însemna, 
pentru bizantini, atât semnul vitalitatii și forței unei lumi în 
ascensiune, cât urmărirea unor scopuri ascunse pe care le nu- 
treau aceste popoare barbare, în dorinţa lor de a îngenunchea 

Imperiul glorios al Bizantului, lumea a carei singura vina era 
aceea de a nu fi supusa Bisericii Romei. 

Ca atare, la rândul lor, atacurile normande îi tulbură pro- 
fund pe creștinii din Răsărit, care le interpretează ca semne ale 
unei trădări și ale unui război fratricid; în plus, au influenţat în 
sens negativ judecata bizantinilor asupra oricărei acțiuni în 
care erau implicați și normanzii și au compromis în ochii lor 
chiar și strădaniile cele mai lăudabile ale creștinătății occiden- 
tale în serviciul credinței comune. Se poate afirma că, pentru 
bizantinul obișnuit, agresiunea normandă a apărut, pe de-o 
parte, ca o consecință a schismei Bisericilor și a perfidiei pon- 
tificale, iar, pe de altă parte, ca preludiul Cruciadelor, care, 
foarte curând, aveau să fie considerate cea mai redutabilă 
formă de agresiune occidentală. Într-adevăr, participarea și, 
mai mult, rolul important pe care l-au jucat normanzii în 
primele Cruciade, în special sub conducerea lui Bohemond, 
binecunoscut bizantinilor pentru că, mai înainte vreme, le 
prădase teritoriile, si, peste toate, concomitenta supărătoare 
dintre marea expediţie normandă contra Greciei și declanșarea 
celei de-a doua Cruciade, ale cărei armate s-au dovedit extrem 
de periculoase pentru Constantinopol, le-au confirmat și le-au 
întărit bizantinilor neîncrederea fata de Cruciade, aceste initia- 
tive pontificale militare cu totul străine de concepția bizantină 
despre război. 

În acest sens, este interesant de notat că, în orice caz și 
independent de rezultatele dezastruoase pentru Bizanț pe 
care le-au avut, într-adevăr, Cruciadele, însăși ideea și feno- 
menul de cruciadă, așa cum le concepea Occidentul, au rămas 
absolut de neînțeles pentru bizantini, din motive care își aveau 
originea în cele mai vechi tradiţii ale Bisericii Ortodoxe și ale 
statului bizantin. Să amintim, în acest sens, că Bizanțul — în 
aceasta, moștenitor fidel al Romei — a socotit întotdeauna 
războiul ca pe o acţiune de competența suveranului, Biserica 

multumindu-se cu puterea spirituală, lucrând pentru mantui- 
rea omenirii si dăinuirea păcii. Astfel, Cruciada, chiar dacă se 
dorea un război sfânt, fiindcă era declanșată de papă însem- 
na, pentru bizantini, în primul rând, semnul uzurpării puterii 
imperiale venind din partea autorității spirituale, care comitea, 
astfel, un cvasisacrilegiu. Oricum, Cruciada îi conducea pe slu- 
jitorii ei la înfăptuirea unor adevărate sacrilegii, întrucât în rân- 
durile cruciaților luptau și preoții, care, apoi, deși aveau mâinile 
mânjite de sânge de om, nu șovăiau să săvârșească sfânta 
Jertfă a euharistiei. Uimirea Anei Comnena să-l vadă pe papa 
dispunând de o armată proprie: este mare, sinceră și unanim 
împărtășită de bizantini. Într-adevăr, poporul și prinţesa din 
acest Imperiu invatasera că Biserica sancţiona cu asprime 
folosirea armelor de către preot sau orice alt om al bisericii. 
Probabil aflaseră de cazul acelui sărman preot dintr-un târg 
capadocian, care fusese excomunicat, cu vreo câteva secole 
mai înainte, pentru faptul că pusese mâna pe arme pentru 
a-și apăra tara împotriva arabilor“. 

Dar, dincolo de aceste aspecte exterioare, scopul însuși al 
Cruciadei, adică războiul pentru eliberarea Locurilor Sfinte, îi 
lăsa fără grai pe bizantini care vedeau în aceasta, în cel mai 
bun caz, o încercare de uzurpare a titlului lor de apărători ai 
creștinătății și, în cel mai rău, un pretext pentru a masca pro- 
iectele nemărturisite, expansioniste, ale Apusului împotriva 
Răsăritului“. Își aminteau, desigur, că Biserica Romană si sluji- 
torii săi nu-și manifestaseră nici cea mai mică intenţie de a-i 
ajuta pe bizantini atunci când, cu vreo câțiva ani mai înainte, 
porniseră cu război împotriva Fatimizilor din Egipt, care ocu- 
paseră Pământul Sfânt și distruseseră bisericile lerusalimului, a 
căror reconstrucţie fusese obținută, până la urmă, mulțumită 
intervenţiei armatelor bizantine. 

in sfârșit, să notăm ca aspectul ,soteriologic" al Cruciadei, 
care dădea asigurări în privinţa iertării păcatelor participan- 
tilor, practică dintotdeauna refuzată de Biserica Ortodoxă, în 
pofida staruintelor împăraților si a influenței lui Nikephoros 
Phokas, îi uluia pe bizantini, neatinși de curentul escatologic 
care stăpânea pe atunci în Occidentul ale cărui populații, se 
știe, trăiseră spaima milenaristă. Să adăugăm, la acest punct, 
că legenda luptei lui Hristos împotriva Anticristului, care ar fi 
avut loc la Ierusalim, în jurul anului 1000, pare total necunos- 
cută în Bizanţ, care, de altfel, spre deosebire de Occident, 
adoptase calendarul erei lumii și nu calendarul erei începute cu 
nașterea lui Hristos. 

Astfel, schisma Bisericilor, agresiunea normandă împotriva 
Imperiului în Italia si în Balcani, neputinta de înțelegere a 
fenomenului și a principiilor Cruciadei, ca și dezorganizarea 
desfășurării acestei întreprinderi, care amintea bizantinilor de 
invaziile barbarilor de altădată — mai ales din pricina faptului că 
sosirea cruciaților se făcea în valuri si că fiecare grup asculta de 
șefi diferiți —, i-au determinat pe bizantini să privească 
neîncrezători orice acțiune a creștinilor din Apus. De aici până 
la a considera că ansamblul popoarelor și al națiunilor din 
Occident alcătuiesc un bloc omogen ostil Bizanțului nu era 
decât un pas, de altfel repede făcut de poporul bizantin. Ca 
atare, în spiritul bizantinilor, Apusul creștin, în pofida pluralitatii 
sale politice și a diversității sale etnice, forma un tot, o unitate 
sau, mai bine zis, o entitate opacă — caracter care îi era con- 
ferit în special de supunerea spirituală a tuturor popoarelor sale 
unei autorități comune, papei. Trebuie spus, de asemenea, în 
același sens, că pentru bizantini Occidentul creștin își păstra 
încă, deși vag, ce-i drept, titlul său de moștenitor al Imperiului 
roman de Apus. Cu alte cuvinte, Bizanțul, profund atașat carac- 
terului centralizator al statului său, își proteja propria imagine 
despre realitatea occidentală, care, însă, se știe, nu corespun- 
dea nici pe departe acestei viziuni unitare a lucrurilor. 

lată de ce nu este exagerată afirmația ca noţiunea de 
Occident, ca o comunitate umană condusă de aceleași valori, 
s-a născut în Bizanţ la sfârșitul secolului al X-lea, fiind justificată 
în primul rând de unitatea spirituală a lumii occidentale și, 
într-o oarecare măsură, de raporturile acesteia cu Imperiul 
roman de Apus. Este semnificativ faptul că termenul de „latin“ 
a fost utilizat de bizantini pentru a desemna popoarele din 
Occident, independent de apartenenţa lor etnică și politică. 
Altfel spus, latinitatea este, de acum înainte, un soi de replică 
la grecitate — acești termeni desemnând, de acum, două lumi 
diferite prin tradiţiile culturale și aspiraţiile lor intelectuale. O 
dată ce veriga lor comună, creștinismul, va slăbi, termenii vor 
ajunge să desemneze două lumi adverse. 

Sa constatăm că, de la sfârșitul secolului al XI-lea, identita- 
tea intereselor acestor lumi, fondată pe forța moștenirii 
romane și pe tăria credinţei comune, se va dovedi inconsis- 
tentă în fata imperativelor create de evoluţia pe care fiecare o 
cunoscuse în timpul îndelungatei sale istorii și care le condu- 
sese din secolul al IV-lea până în pragul secolului al XII-lea. 
S-ar putea considera, pur și simplu, că secolul al XII-lea a fost 
perioada în care identitatea acestor două părți componente 
ale creștinătății s-a transformat în alteritate și diversitate, apro- 
fundate, cu trecerea timpului, până când au permis despăr- 
tirea lor definitivă, pecetluita în zorii secolului al XIII-lea, prin 
dezmembrarea statului bizantin de către armatele celei de-a 
patra Cruciade, în anul 1204“. Să mai precizăm că acest dez- 
nodământ justifică a posteriori întreaga neîncredere a bizanti- 
nilor fata de Occident? În orice caz, această evoluţie a făcut 
imposibilă orice înțelegere reală ulterioară între cele două 
facțiuni ale creștinătății împotriva necredincioșilor și i-a aruncat 
pe bizantini într-o patimă antilatină care îi va determina, dese- 
ori, să acționeze, după cum vom vedea, chiar și în defavoarea 
intereselor statului lor. 

Originea sentimentelor antilatine, a căror dezvoltare va 
cunoaște forme violente, mai ales din partea poporului bizan- 
tin, nu se află, așa cum ne-am fi putut aștepta, în schisma din 
anul 1054 (care n-a fost, la urma urmei, decât o problemă a 
autorităților ecleziastice și a trecut aproape neobservată de 
popor), ci în agresiunea normandă, considerată, din pricina 
concomitentei sale cu declanșarea Cruciadelor, drept un 
aspect semnificativ al unui vast proiect, nemarturisit, al papali- 
tatii împotriva lumii ortodoxe. În același fel, ceva mai târziu, 
Cruciada va fi socotită de poporul bizantin ca o întreprindere 
care ascundea, sub masca unor scopuri venerabile, intențiile 
mârșave ale soldaților sălbatici din Occident împotriva Impe- 
riului si avutiilor acestuia. Să mărturisim că suntem departe de 
pax christiana, care a fost, totuși, pentru o bună perioadă a 
istoriei Europei, prelungirea vechii pax romana, amândouă 
exprimate, potrivit celor mai bune tradiții ale Bizanțului, ca 
rezultând din pax byzantina, din ordinea instaurată de 
Imperiul creștinilor din Răsărit. 

La fel de adevărat este faptul că, în jurul secolului al XII-lea, 
poporul bizantin se considera victima unei agresiuni de comun 
acord a lumii occidentale, în ansamblul său — o acțiune scele- 
rată, resimţită de bizantini ca o insultă la adresa lui Dumnezeu, 
întrucât urmărea, credeau ei, distrugerea „Imperiului 
Preacrestin", „a statului ocrotit și iubit de Domnul” — termeni 
utilizați în actele oficiale pentru a desemna Imperiul bizantin 
pe tot parcursul existenţei sale. 

În orice caz, conflictul dintre Apus și Bizanţ, început cu 
războaiele normande, declanșate într-un moment în care 
Imperiul era lovit, în Orient, de înaintarea turcilor, a fost consi- 
derat de către bizantini drept o dovadă a imperialismului 
occidental, manifestat în mai multe domenii deodată: imperi- 
alism spiritual, din pricina schismei si ostilitátii papalității, 
imperialism militar și politic, din pricina acţiunilor normande și 

efectului Cruciadelor care, sa nu uitam, au condus nu la eli- 
berarea Locurilor Sfinte, ci la constituirea de state latine în 
Orient, si, in fine, imperialism economic, din pricina dominatiei 
exercitate de negustorii occidentali, in special italieni, nu 
numai asupra comertului international, rezultat tocmai de 
infiintarea statelor cruciatilor, dar si asupra pietei interne a 
Imperiului. Acest din urmă fapt, ale cărui repercusiuni s-au 
dovedit, în timp, catastrofale pentru prosperitatea Imperiului și 
bunăstarea cetățenilor săi, este încă una dintre consecințele 
agresiunii normande, care, indiscutabil, au marcat definitiv 
raporturile dintre Occident și Orient, în toate domeniile. 
Într-adevăr, situaţia disperată în care au azvârlit Bizanțul 
atacurile normande asupra teritoriului Imperiului însuși, în anul 
1081, l-a obligat pe Alexie Comnen, pe atunci lipsit de orice 
mijloace de apărare, Orientul bizantin fiind subjugat de turci, să 
ceară ajutorul maritim al venețienilor, care aveau legături stra- 
vechi și privilegiate cu Bizanțul. ingrijorati de a-i vedea pe nor- 
manzi instalați pe ambele maluri ale Strâmtorii Otranto, ceea ce 
le putea compromite liberul acces la Adriatica și putea sufoca, în 
timp, prosperitatea Republicii Serenissime, venețienii s-au grăbit 
să răspundă apelului bizantinilor — și-au trimis flota în ajutorul 
lui Alexios, negociind, în schimb, noi privilegii, care le-au îngă- 
duit să se folosească de piețele comerciale ale Imperiului și ale 
Constantinopolului însuși. Hrisobula (bula de aur) promulgată în 
anul 1082 de către Alexie |, în favoarea venețienilor, a fost con- 
siderată, pe bună dreptate, ca primul act de capitulare al 
Imperiului. Conform conținutului acestui document, venețienii 
și-au înființat în Constantinopol o adevărată factorie comercială, 
bazilica San Marco s-a ales cu importante donații, în vreme ce 
negustorii Serenisimei Republici aveau să-și practice, pe viitor, 
comerțul bucurându-se de condiţii și de înlesniri fiscale care 
făceau din ei cetățenii națiunii celei mai favorizate. Astfel, 
venețienii și-au stabilit, treptat, propriile colonii și pieţe de 

desfacere în toate punctele maritime si comerciale din Imperiu 
— numai Pontul Euxin fiindu-le închis, din motive referitoare la 
aprovizionarea Constantinopolului —, adunând, cu timpul, bogă- 
tii considerabile, pe spezele statului și ale cetățenilor bizantini. 
Activitatea lor în Imperiu și prosperitatea lor a crescut la fel de 
repede ca și disprețul pentru bizantini. De aici a rezultat o 
situație tensionată, al cărei deznodământ avea să compromită 
raporturile dintre venețieni și Bizanţ. 

Într-adevăr, resentimentul popular și nemulțumirea oficială 
stârnite de comportamentul insolent al venețienilor, în scurtă 
vreme socotiți de bizantini niște oaspeţi incomozi, s-au mani- 
festat încă de la încoronarea lui loan Comnen, fiul și succe- 
sorul lui Alexios, a cărui preocupare majoră a fost aceea de a 
consolida forțele navale ale Imperiului și de a se debarasa, cât 
mai repede cu putință, de tutela venețiană. Ciocniri sânge- 
roase între cele două comunităţi au avut loc atât în Constan- 
tinopol, cât și în alte orașe ale Imperiului; acestea au dat sem- 
nalul în conflictul veneto-bizantin care, latent sau deschis, va 
fi, de acum înainte, un factor important al politicii bizantine 
împotriva Occidentului și, în particular, împotriva celorlalte tha- 
lasocratii italiene. 

În orice caz, aspectul violent al conflictului dintre bizantini și 
venețienii instalați în Imperiu va însemna, pentru Bizanţ, sem- 
nul unei noi forme de agresiune occidentală, și anume agre- 
siunea economică, prin care dușmanilor Imperiului li se vor 
adăuga redutabilele orașe-stat maritime ale Italiei, exemplul 
venetian fiind, curând, imitat de către Pisa si, mai ales, de 
Genova — contextul istoric și cerințele timpului conducând, mai 
târziu, Bizanțul, preocupat de a se elibera de sub jugul vene- 
tian, să acorde aceleași privilegii celorlalte orașe italiene” Se 
înțelege de ce se consideră că data promulgării hrisobulei lui 
Alexie | în favoarea venețienilor marchează începutul capitulării 
Bizanțului și declanșează, tocmai prin aceasta, agresiunea 

economică a Occidentului împotriva Imperiului, agresiune ale 
cărei rezultate au fost, de altminteri, mai redutabile pentru 
soarta Bizanțului decât victoriile soldaţilor din Occident. 

Din acest punct de vedere, politica dusă de Comneni, pre- 
ocupați, înainte de toate, să împingă frontierele Imperiului cât 
mai departe cu putință, măsurându-i măreţia exclusiv prin vic- 
toriile militare — atitudine, trebuie să recunoaștem, foarte aris- 
tocratică —, pare contestabilă și chiar a fost contestată de con- 
temporani, nelinistiti să vadă știrbirea pe care Imperiul o sufe- 
rea prin infiltrarea italiană în toate centrele comerciale. 
Într-adevăr, este surprinzător faptul că acești împărați remarca- 
bili, care au fost primii trei Comneni și care au reușit, prin stră- 
duinta lor neobosită, să redea Imperiului prestigiul militar care-i 
lipsise atât de dureros la: sfârșitul secolului al X-lea, s-au dove- 
dit atât de puţin conștienți de efectele si de repercusiunile pe 
care le-ar fi putut avea, în viitor, politica lor fata de republicile 
italiene. Acordându-le, fiecăreia, pe rând, privilegii comerciale 
exorbitante, în speranța hazardată de a contracara puterea 
uneia prin avântul celeilalte, Comnenii au supus, treptat, viața 
economică a Bizanțului bunului plac al negustorilor italieni, 
care au sfârșit prin a se purta nu doar ca stăpâni ai pieţelor 
comerciale, dar și ca arbitri ai vieţii publice. 

Această politică a fost practicată, în special, de către 
Manuil |, care, ce-i drept, a conceput niște proiecte expansio- 
niste a căror realizare necesita noi alianțe și ajutor din partea 
italienilor; într-adevăr, Manuil Comnen a fost cel care a dorit 
punerea în fapt a ideii grandioase și nebunești de a uni, încă o 
dată, sub egida Constantinopolului, dar cu sprijinul papei, 
lumea Occidentului si a Orientului roman. Ínsufletit de acest 
vis utopic, de renovatio, de reconquista lumii romane, Manuil 
n-a șovăit să organizeze și să întreprindă expediţii costisitoare 
peste mări, care au condus armatele bizantine, din nou, dar 
pentru scurtă vreme, în Italia, în Siria, ba chiar si în Egipt. 

Aliantele, de care Imperiul avea nevoie pentru a concretiza o 
asemenea politică, au fost contractate în schimbul unor sume 
importante, dar și al unor privilegii comerciale pe teritoriul 
Imperiului. Megalomania ultimului mare împărat din dinastia 
Comnenilor a însemnat ruina financiară pentru Bizanţ. 
Această politică, criticată violent de opinia publică a epocii, 
rămâne, după părerea noastră, cea mai sugestivă ilustrare a 
patriotismului aristocratic dus la extrem, în măsura în care 
alegerea a ținut seama mai degrabă de prestigiul Bizanțului 
decât de bunăstarea cetățenilor care suportau cheltuielile 
acestei glorii efemere a Imperiului. Reacţia împotriva „nefe- 
ricitelor și deplorabilelor războaie”? ale lui Manuil Comnen, 
care, după spusele lui Nicetas Choniates, visa „să ducă hota- 
rele Imperiului până la Coloanele lui Hercule (Gibraltar) și să 
izbutească acolo unde chiar și lustinian dăduse gres”', s-a 
manifestat violent după moartea acestui împărat; mișcarea va 
lua un caracter antilatin și antiaristocratic, ceea ce semnifică, 
în opinia noastră, sfârșitul patriotismului aristocratic, așa cum 
îl concepuseră marii Comneni, chiar dacă această nouă etapă 
a istoriei ideologiei a avut tot un Comnen ca inițiator. 
Într-adevăr, sub conducerea lui Andronic Comnen”, care a 
fost considerat, într-un mod exagerat, drept împăratul „rosu” 
al Bizanțului, mulțimile din provincii, în special soldaţii din 
Paflagonia, au pătruns în Constantinopol, în anul 1183, și, 
urmate de gloata din capitală, i-au masacrat pe străini, le-au 
jefuit stabilimentele, fără a ocoli frumoasele cartiere ale ora- 
șului, pentru a utiliza un termen modern, apoi l-au aclamat pe 
Andronic împărat. Firește că politica acestui favorit al maselor 
populare și provinciale a fost, înainte de toate, antilatină și 
antiaristocratică. În timpul scurtei sale domnii, sentimentul 
antilatin a dobândit, trecând prin forma exasperării pe care i-a 
conferit-o revolta populara, o nouă dimensiune: avea să fie im- 
pregnat de o veritabilă ură contra a tot ceea ce era occidental, 

sentiment împărtășit de poporul din Constantinopol, care-i 
văzuse pe italieni imbogátindu-se pe spinarea sa, și de popu- 
latiile din provincii, care suferiseră mult de pe urma trecerii cru- 
ciatilor si a stationarii, pe pământurile lor, a contingentelor de 
mercenari occidentali, recrutaţi de Manuil și din ce în ce mai 
des utilizați de Bizanţ, din cauza calității echipamentului lor de 
luptă și, să recunoaștem, din cauza virtuţii lor militare. 

Astfel, reacția împotriva pătrunderii occidentale în Imperiu 
a atras după sine reacția împotriva principiilor călăuzitoare ale 
adepților politicii marilor Comneni, socotiți vinovaţi de 
aservirea Imperiului față de oamenii Occidentului; patriotismul 
aristocratic al Comnenilor, care doriseră sa facă din Bizanţ 
Imperiul faimos de altădată și să ridice Constantinopolul la ran- 
gul de centru al lumii civilizate, va fi abandonat; un patriotism 
înflăcărat și popular, animat de ura antilatină, și un spirit 
patriotic provincial, modest în ambițiile sale, dar ferm în 
dorințe, vor dicta, de acum înainte, politica ideologică a 
Bizanțului care, orbit de patima antilatină și ameninţat, simul- 
tan, de Occident și de Orient, nu-și va mai putea regăsi nicio- 
dată suflul care îi asigurase, odinioară, măreția. 


Patriotism provincial și atitudine anticonstantinopolitană 


La moartea lui Manuil | Comnenul, fn 1180, oratorii oficiali 
ai curții au prezentat un bilanţ al acțiunilor acestui împărat, 
care contrasta puţin cu ceea ce începuse poporul bizantin 
să murmure după campaniile dezastruoase ale lui Manuil de 
dincolo de mare; se poate crede, totuși, că discursurile oficiale 
au avut o bază certă, cel puţin în ceea ce privește elogiile 
referitoare la realizările militare ale acestui împărat, ale cărui 
victorii multiple asupra dușmanilor externi ai Imperiului justifi- 
cau epitetele pompoase pe care le-a utilizat și el în titulatura 

sa. Dupa exemplul lui lustinian cel Mare, pe care nu a uitat sa 
și-l ia drept model, Manuil s-a desemnat, în actele oficiale, ca 
isaurian, cilician, armean, dalmat, ungur, sârb, laz, iberic, bul- 
gar, chazar, got etc., după numele popoarelor pe care le 
invinsese". Astfel, nu e de mirare dacă accentele pe care le-a 
găsit oratorul, rămas anonim, pentru a deplânge pierderea lui 
Manuil" amintesc, totodată, de cele ale elogiilor lui Iustinian, 
de epitaful pentru Vasile al Il-lea Bulgaroctonul, adică pentru 
cei mai faimoși împărați ai Bizanțului, si, de asemenea, de 
acelea din discursurile adresate Monomahului de către Mauro- 
pous și Psellos, mai precis atunci când Imperiul atinsese cea 
mai mare întindere teritorială a sa, bineînţeles, după aceea din 
timpul domniei lui Iustinian. Manuil este numit, în acest dis- 
curs, „împăratul strateg, care a condus armatele bizantine 
până la capătul lumii, care a nimicit puterea turcilor și i-a umilit 
pe aliații lor la rele — adică pe dușmanii veniți din Occident, 
italienii —, care le-a supus romanilor pe natiile lumii, care a 
știut să conducă drept și chibzuit, care a fost autocratorul, cos- 
mocratorul, stăpânul popoarelor, primul împărat paraclet, cel 
care a instaurat pacea în lume”'“. 

Citind acest discurs, rostit în public la Constantinopol, la 
patru luni după moartea împăratului, din care noi am citat 
doar câteva fraze care ni s-au părut revelatoare pentru tonul și 
conţinutul acestui lung text, cu greu putem înțelege de ce, la 
abia trei ani de la moartea lui Manuil, poporul din Constan- 
tinopol l-a înlăturat de la domnie pe fiul acestui mare împărat, 
pentru a-l proclama împărat al romanilor pe Andronic 
Comnen, nutrind principii diametral opuse tuturor celor care 
impuseseră politica aristocratică și chiar aceleia prolatine, a 
ultimului mare Comnen. Evoluţia acestei situații avea să fie 
neașteptată și plină de surprize. Într-adevăr, a devenit limpede, 
în foarte scurtă vreme, că orientările politicii lui Andronic | 
Comnen erau prea puţin potrivite intereselor marilor familii ale 

militarilor, care se distinseseră în timpul războaielor purtate de 
Manulil si care ţineau în mâinile lor puterea în provincii, supuse 
de primii trei mari Comneni unui regim militar din cale afară 
de riguros. Revoltele care au zdruncinat Imperiul de la întro- 
narea lui Andronic reprezintă cea mai grăitoare dovadă a 
nemulțumirii unei importante parti din armată, sentiment care 
a pus, treptat, stăpânire pe populaţiile din provincii și pe capi- 
tală. Violentele manifestări împotriva lui Andronic și împotriva 
politicii sale l-au învins, în cele din urmă, pe acest împărat 
impulsiv, cu o viață deosebit de tumultuoasă. La nici doi ani de 
la încoronarea sa, Andronic a fost destituit și ucis de aceeași 
mulțime care îl adusese pe tron în triumf. Constantinopolul, 
însă, în momentul acela, era în stare de asediu, din pricina 
amenințării normanzilor, care, după ce devastaseră Salonicul, 
cel de-al doilea oraș al Imperiului (august 1185)'5, ajunseseră 
înaintea zidurilor capitalei, semănând panica și deruta. 
Sfârșitul tragic al lui Andronic marchează încetarea efortu- 
lui, foarte lăudat de contemporanii săi, de a scoate Imperiul 
bizantin din menghina Occidentului, la bunul plac al căruia, de 
acum înainte, Constantinopolul avea să se plece, treptat. În 
afară de aceasta, razmeritele succesive împotriva lui Andronic 
mărturisesc o evoluţie interesantă a mentalităților populare 
din provincie la adresa Constantinopolului. Într-adevăr, aceste 
mișcări violente, care au cuprins, unele după altele, armatele 
și populațiile din provincii împotriva capitalei, au sfârșit prin 
crearea, din partea provincialilor, a unor reacţii ostile capitalei 
și prin răspândirea unei animozitati anticonstantinopolitane, 
care va fi, în majoritatea cazurilor, exploatată de către con- 
ducătorii având ambiţii personale. Aceste revolte, chiar dacă, 
inițial, vizau să-l răstoarne pe împăratul din Constantinopol, 
s-au mulțumit, în cea mai mare parte, cu sustragerea câtorva 
provincii, mai mult sau mai puțin importante, de sub autori- 
tatea sa. Chiar dacă acţiunile au fost iniţiate de comandanți ai 


84 


armatelor imperiale, acestea au reusit sd atraga de partea lor 
elementul popular si au fost sustinute de catre populatiile lo- 
cale, care s-au situat, ca atare, in tabara opusa Constantino- 
polului si au sfarsit prin a-si constientiza propriile interese, ade- 
seori prea putin corespunzatoare dorintelor capitalei. O soli- 
daritate provinciala, un spirit regional, am spune noi, a aparut, 
cu timpul, solidaritate a carei dezvoltare avea sa prezinte cele 
mai mari riscuri, constituind un veritabil pericol pentru uni- 
tatea naţională, încarnată dintotdeauna de Constantinopol. 
Astfel, pe parcursul întregii perioade începând cu scurta 
domnie a lui Andronic | Comnen și până la căderea Constan- 
tinopolului în mâinile latinilor, în anul 1204, se constată exis- 
tenta, în provinciile periferice, a unei puternice tendințe cen- 
trifuge, care pune, treptat, stăpânire pe cvasitotalitatea terito- 
riului imperial, având ca rezultat final izolarea Constantino- 
polului, a cărui autoritate asupra unei mari parti a lumii bizan- 
tine devine pur nominală. Trebuie notat că această mișcare de 
dezmembrare a statului, al cărui caracter centralizator se men- 
tinuse, totuși, cu strictețe si reprezentase, până atunci, forta 
sa, se prezintă sub forme diferite, deși ducând la același rezul- 
tat — respectiv pierderea prestigiului Constantinopolului, care 
nu mai este capitala care controla eficace teritoriile depen- 
dente. Se remarcă, pe de-o parte, dizidenta deschisă a guver- 
natorilor de provincii, ale căror acțiuni se încheiau, cel mai ade- 
sea, prin constituirea de mici „state“ bizantine, desprinse de 
autoritatea Constantinopolului (Trebizonda sub familia 
Gabras, Ciprul sub Isac Comnen, mai multe ţinuturi din Asia 
Mică Occidentală sub Asidenos, Maggaphas, Maurozomes și 
alţii, acestea fiind cele mai sugestive exemple'*), si, pe de altă 
parte, se constată slăbirea controlului din partea Constan- 
tinopolului, din pricina administraţiei sale defectuoase, incapa- 
bile să gestioneze eficace provinciile, împinse, astfel, aproape 
involuntar, să se elibereze din subordinea capitalei. 

Abandonate în voia sorții, mai ales în ceea ce privea apara- 
rea lor în fața dușmanului extern, deși își achitau obligațiile fis- 
cale — sistemul fiscal pare, într-adevăr, să fi funcţionat întot- 
deauna bine în Bizanţ —, provinciile au căutat, firește, să 
adopte soluţii proprii; sub conducerea personalităților locale, 
au reconstituit un sistem administrativ rudimentar, care era 
însărcinat să răspundă intereselor si trebuintelor populațiilor 
respective, a căror contribuţie îi asigura, de altfel, funcţionarea 
— cazul lui Chamaretos și al lui Leon Sgouros, în Grecia conti- 
nentală și în Pelopones, constituie cele mai bune exemple ale 
guvernării regiunilor importante de către șefi locali. În plus, este 
semnificativ faptul că noi cunoaștem, din alte surse, în special 
din corespondenţa lui Mihail Choniates, mitropolitul Atenei în 
ultimii ani de la sfârșitul secolului al XII-lea, că regiunile respec- 
tive erau foarte neglijate de către administraţia centrală”. 

În orice caz, rezultatele acestei situaţii, independent de 
formele de dizidenta pe care le-am semnalat, sunt identice 
pentru Constantinopol și împărații săi: autoritatea imperială 
constantinopolitană, contestată din pricina insuficientelor sau a 
slăbiciunilor sale, se stinge, treptat, în regiunile vitale pentru 
existenţa statului bizantin. Este remarcabil faptul că tocmai în 
provinciile rămase sub controlul imperial se observă slăbirea 
legăturilor cu Constantinopolul, a cărui administrație se dove- 
dește din ce în ce mai neputincioasă de a se ocupa de proble- 
ma lor și ai cărui locuitori se prezintă, în ochii provincialilor, 
închiși în mod egoist într-o lume dominată de lux și corupție, în 
ciuda situaţiei jalnice din restul Imperiului: în acest sens, nu 
există o mai bună ilustrare decât scrisoarea lui Mihail Chonia- 
tes, în care îi tratează pe „sclivisitii locuitori ai Constantino- 
polului” drept „ușuratici fără minte, nepasatori în fata suferinţei 
care macină Imperiul și a problemelor care frământă poporul 
de la tara, popor covârșit de povara birurilor pusă în spinare 
de capitalá"'5; să spunem, în paralel, că această imagine a 

constantinopolitanilor, corupti de luxul fabulos al orasului lor si 
de modul lor de viață, este la fel de răspândită în Occident si 
va juca un rol aparte în timpul celei de-a patra Cruciade, când 
„sarmanul om din vest” va fi ispitit să-i pedepsească pe acești 
„bogătani”, pe acești dușmani ai lui Dumnezeu” 

O adevărată neînțelegere se instalează, în acest fel, între 
locuitorii din provincii și constantionopolitani, care se ĵnvi- 
novatesc reciproc de nerecunostinta și de nepăsare; cu timpul, 
fisura devine un fapt general resimțit, iar pierderea afecțiunii, 
pe care o manifestă din ce în ce mai vădit populaţiile provin- 
ciale la adresa capitalei, va ajunge să pecetluiască ruptura în 
interiorul lumii bizantine, totuși ameninţată necontenit și în 
ansamblul său de către dușmanii din exterior. Într-adevăr, în 
aceste momente, bulgarii au găsit ocazia de a-și reconstitui 
statul care le fusese abolit de către Vasile al Il-lea (al doilea 
Țarat bulgar datează din 1185-1186), normanzii au reușit, 
după cucerirea Salonicului, de la 1185, să amenințe însuși 
Constantinopolul, în vreme ce participanții la cea de-a treia 
Cruciadă s-au instalat în Cipru, la 1192, această insulă fiind 
deja desprinsă de sub autoritatea Constantinopolului de către 
Isac Comnenul care, lipsit de puterea necesară pentru a se 
instala pe tron în capitală, a transformat Insula Cipru în ceta- 
tea sa de scaun, s-a proclamat aici împărat al romanilor și a 
bătut monedă cu numele său. Să adăugăm, în final, că, tot în 
această perioadă, turcii, profitând de confuzia generală și 
bucurându-se, fără îndoială, de complicitatea guvernatorilor 
locali, și-au extins dominaţia în Asia Mică, în general împărțită 
între diversi „dinaști”, independenţi de Constantinopol. 

Astfel, în intervalul celor aproape douăzeci de ani care 
separă moartea lui Manuil | de cea de-a patra Cruciadă, Impe- 
riul bizantin a văzut cum i se întoarce roata destinului, a cunos- 
cut măcinarea și chiar decăderea, în pofida efortului lăudabil, 
dar insuficient, depus de împărații din dinastia Anghelilor, în 

special de Isaac Anghelos, pentru a redresa sistemul lipsit de 
puteri al administrației imperiale. În această atmosferă de con- 
fuzie se declanșează majoritatea acţiunilor separatiste încu- 
nunate de succes. Provinciile, una după alta, au încercat să se 
emancipeze de sub Constantinopolul care, din ce în ce mai sin- 
gur, își afișează în continuare indiferenta, fără a renunţa la vre- 
unul dintre avantajele materiale pe care i le procurau exploa- 
tarea populațiilor din provinciile dependente încă de autori- 
tatea sa. Semnalele de alarmă, lansate de marii demnitari și de 
clerici la adresa constantinopolitanilor și a conducerii lor, pen- 
tru a suscita un sentiment de solidaritate națională, rămân 
fără ecou?'. Tonul táios care caracterizează aceste texte arată 
profunzimea suferinței populațiilor din provincii, a căror unică 
legătură cu orașul-capitală se concretiza prin prezența, în 
ținutul lor, a agenților fiscali, trimiși de Constantinopol și ve- 
ghind asupra intereselor acestuia. Din disperare și deznădejde, 
una după alta, provinciile întorc spatele capitalei, populațiile 
lor înlesnind calea, probabil fără să-și dea seama, ambițiilor 
guvernatorilor bizantini și chiar poftelor dușmanilor străini de 
Imperiu, al căror comportament fata de ei li se părea, în cele 
din urmă, mai ușor de îndurat decât acela al agenţilor cons- 
tantinopolitani. Pe scurt, ca să spunem altfel, statul Bizanțului, 
Imperiul din Constantinopol, reprezintă, pentru bizantinii 
epocii, o instituţie a nedreptátii și a corupției: un stat al mer- 
cenarilor străini sau autohtoni în serviciul celui mai generos 
platnic, la bunul plac al coloniilor de negustori străini; un stat 
prizonier al unei caste de parveniti, care își împart între ei be- 
neficiile și avantajele, în ciuda mizeriei care domnește cot la 
cot cu nesiguranța în provincii; un stat, în fine, pradă luptelor 
interne, care zdruncină palatul, fără a clinti, în vreun fel, conștiin- 
tele guvernantilor și elitelor sale — statul bizantin, în zorii se- 
colului al XIII-lea, se îndrepta, inexorabil, spre pierzanie si 
dezmembrare, în paralel cu toate acțiunile săvârșite împotriva 

lui de către inamicul extern, în momentul în care au apărut 
cruciații celei de-a patra Cruciade și aliații acestora. 

Cu alte cuvinte, ceea ce ni se pare important pentru inte- 
legerea evoluției mentalităților la sfârșitul secolului al XII-lea 
este declinul statului bizantin, pervertirea moravurilor adminis- 
trative, blocajul mecanismelor sale, ineficacitatea sistemului 
său, deși savant și sofisticat, indiferența cetățenilor și avidi- 
tatea, chiar rapacitatea agenților săi. Privită din această per- 
spectivă, căderea Constantinopolului, în 1204, nu este decât 
consecința cvasiinevitabilă a situaţiei care domnea în Bizanţ 
înainte de această dată; prin amploarea catastrofei pe care 
avea să o dezlantuie, aceasta va reprezenta scânteia care va 
trezi constiintele atipite si va îngădui o ultimă tresărire, care va 
reda viața lumii bizantine — iată de ce, în pofida riscului de a 
părea provocator, s-ar putea spune chiar că îngenuncherea 
Constantinopolului a fost un eveniment aproape salutar pen- 
tru naţiune și salubru pentru statul bizantin, a cărui mașinărie 
era puternic și aproape iremediabil blocată. Să reamintim câte- 
va scene din viața de la Constantinopol, pe care documentele 
epocii ni le oferă, în mod naiv si fără nici un soi de ironie, pen- 
tru a ilustra acest subiect: Isaac Anghelos, cunoscut pentru 
comportamentul său fără rușine, n-a șovăit să prade odoarele 
bisericilor, „ca să-și împodobească masa și propriile-i veșmin- 
te"? mânat doar de avaritia sa, „a scos la vânzare funcţiile si 
dregătoriile, la fel cum își pun precupetii la vânzare fructele si 
legumele“3; fratele său, împăratul Alexie al Ill-lea, a interzis 
transportul de lemn de pe domeniile sale de vânătoare, aflate 
în apropiere de Constantinopol, în ciuda nevoilor urgente ale 
flotei bizantine; marele duce Stryphnos, care, după cum ne 
relatează Nicetas Choniates, „cunoștea la perfectie secretul de 
a schimba ancorele vaselor din flota bizantină pe aur și care 
știa să vândă pe bani, pe care-i strângea în cuferele perso- 
nale, tot echipamentul corábiilor", a preferat „să facă haz cu 

suveranul de mobilizarea latină”, în loc sa pregătească apara- 
rea orasului?“. Astfel că, în fata flotei cruciaților, bizantinii n-au 
putut opune, în final, decât „douăzeci de bărci putrede și jal- 
nice”. Să notăm, totuși, că, puțin mai înainte, împăratul 
armase niște corăbii, poruncindu-le să urmărească și să 
jefuiască vasele negustorilor care navigau în Pontul Euxin și 
să-i aducă pretioasa lor încărcătură la palat. Mai este atunci 
de mirare că nici o nobilă faptă militară nu ilustrează apărarea 
orașului — asigurată, de altfel, de soldati străini, de varegi? 
Ultimul împărat a încercat, in mod rușinos, să dea bir cu fugiţii, 
luând cu el tezaurul imperial, în vreme ce locuitorii Constan- 
tinopolului s-au remarcat prin traficul de obiecte sfinte jefuite 
de prin biserici de către latini. „Soldații Apusului știau de multă 
vreme, ne spune Nicetas, că romanii erau robii moravurilor jos- 
nice si infame””, imaginea capitalei care li se înfățișa înaintea 
ochilor fiind aceea a unei “cetăți stăpânite de desfrâu si de 
opulenţă, iar occidentalii știau de mult ce soi de Sibaris mai era 
și Constantinopolul” 

Citind aceste descrieri ale lui Nicetas Choniates — care a 
fost martor ocular al evenimentelor, suferind silniciile din tim- 
pul prădării orașului de către latini, și unul dintre cei mai înalţi 
dregători ai Imperiului, apropiat al împăraţilor care se succe- 
daseră pe tron în acea epocă —, se pot găsi invectivele exaltate 
ale călugărilor occidentali împotriva locului de pierzanie pe 
care-l reprezenta, pentru ei, Constantinopolul, mult departe 
de realitatea? pe care o descriu cei mai buni și cei mai auto- 
rizati reprezentanti ai lumii bizantine. Faptul merită să fie 
subliniat, fiindcă asa se explică purtarea cruciaților, care s-au 
dedat, se știe, când au pătruns în Constantinopol, unui jaf 
monstruos; și, mai ales, pentru că așa se lămurește compor- 
tamentul locuitorilor din provincii privind "necinstirea si ruina- 
rea Cetăţii Regine” Același Nicetas Choniates ne furnizează, 
involuntar, reacția populațiilor din apropiata vecinătate a 

Constantinopolului în fata necazurilor locuitorilor acestuia: 
„Văzând nenorocirea, am scăpat cu fuga; pe drumul surghiu- 
nului nostru, bădăranii și gloata ne luau în râs; își băteau joc 
de necazul și de sărăcia noastră lucie, pe care, fără minte, o 
numeau egalitate, voind să spună că situaţia noastră de mize- 
rie era asemănătoare cu a lor; existau unii care chiar ĵi 
multumeau Domnului, pentru că se imbogateau cumpărând 
pe mai nimic bunurile compatriotilor"?. 

să cântărim, o clipă, importanța acestei dezvăluiri: bizanti- 
nii se bucurau de dezastrul care lovise capitala lor și pe locui- 
torii acesteia, zicând că se făcuse, în sfârșit, dreptate, întrucât 
așa, și numai așa, toți deveniseră cetățeni egali — este semni- 
ficativ faptul că termenul folosit de Choniates este acela de 
isopoliteia, care înseamnă, literal, egalitate juridică și statut de 
cetățenie comună —, pentru că soarta lor de plâns devenise 
însușire comună, împărtășită, în sfârșit, și de aceia care fuse- 
seră, până atunci, scutiți de necazurile națiunii, respectiv cons- 
tantinopolitanii. Choniates relatează faptul cu amărăciune, dar 
fără uimire: deținuse un loc destul de însemnat pentru a sti că 
această atitudine era reacția firească la indiferența pe care 
capitala o manifestase atât de multă vreme față de populațiile 
din provincii si fata de săraci. El știa că popoare întregi din Asia 
Mică, orbite de toleranța și de înțelegerea pe care o arătaseră 
turcii pentru creștini, părăsiseră, cu numai câțiva ani mai devre- 
me, în masă, orașele bizantine și se stabiliseră în regiunile pe 
care sultanul le pusese la dispoziția lor, „preferaseră, spune el, 
să schimbe patria, aleseseră traiul laolaltă cu barbarii, fugind, 
astfel, de domnia nedreptatii””'. Bucuria pentru mizera soartă 
comună, schimbarea chiar de patrie, iată sentimentele după 
care se ghidau populațiile din provincii în atitudinea lor fata de 
Constantinopol, de politica și de locuitorii săi: nimic n-ar putea 
demonstra mai bine scindarea solidarităţii nationale în fata 
unei situaţii care purta, totuși, toate semnele catastrofei 

universale, care semnifica limpede capitularea absoluta 
înaintea celor pe care bizantinii îi numisera, dispretuitori, cu 
câțiva ani mai devreme, barbarii din Răsărit, turcii, și din 
Apus, latinii. 

Ar trebui să se insiste asupra acestor aspecte, mai puţin 
puse în evidență de istoricii obișnuiți să studieze marele 
ansamblu al istoriei bizantine și să treacă, așadar, repede peste 
o situație care a durat numai vreo câţiva ani; noi le-am subli- 
niat în mod aparte, fiindcă ni se pare că aduc o nouă lumină 
asupra rezultatelor celei de-a patra Cruciade, acest eveniment 
major pentru istoria creștinătății și, tocmai de aceea, deosebit 
de controversat. Suntem de părere că, înainte de a aborda 
studiul desfășurării celei de-a patra Cruciade, este absolut 
necesar să avem prezent în minte faptul că, în ultimii ani ai 
secolului al XII-lea, Constantinopolul, ca de obicei împodobit 
cu bogăţiile sale fabuloase și de mult timp legendare, se 
cufundă într-o izolare desăvârșită și cunoaște “deplina răcire a 
sentimentelor”, după expresia din epocă, fata de lumea care, 
totuși, trebuia să privească la el ca la soarele existenței sale si 
garanţia bunăstării sale. Astfel, ranchiuna și amărăciunea sunt 
sentimentele care animă populațiile din provincie la adresa 
unei capitale nedemne, nepăsătoare și orbite de iluzia puterii 
sale, care, în cele din urmă, nu mai era decât o aparență”. 
Totul îndeamnă la a crede ca, în pragul secolului al XIII-lea, 
Constantinopolul era un oraș de cucerit; a și fost cucerit de 
cruciații celei de-a patra Cruciade, conduși de venețieni, adică 
de aceia care dețineau cea mai bună poziție pentru a cunoaște 
decadenta care domnea acolo, singurii capabili să aprecieze 
interesul strategic al situării orașului și avantajele economice 
de la răscrucea căilor maritime, singurii animati de o veritabilă 
ură împotriva bizantinilor, mai ales împotriva constantinopoli- 
tanilor, care încercaseră adeseori să le stăvilească avaritia”, în 
fine, singurii suficient de vicleni ca să le prezinte soldaților celei 

de-a patra Cruciade miza Constantinopolului ca pe o între- 
prindere salutară și din toate punctele de vedere legitimă, 
întrucât era vorba de a instaura pe tronul Bizanțului împărați 
de partea lui Hristos și a Cruciadei. 

Cucerirea Constantinopolului de către cruciați se prezintă, 
în cele din urmă și împotriva oricărei așteptări, drept con- 
secinta politicii constantinopolitane, bizantinii fiind tentaţi să o 
considere ca o întreprindere vizând exclusiv Constantinopolul. 
În lumea bizantină de atunci, trăind într-un climat general de 
„scapă cine poate”, patriotismul dispăruse ori, mai mult chiar, 
luase înfățișarea apărării regiunilor mai mult sau mai puţin 
modeste, care încercau, sub conducerea șefilor locali, să se 
țină la o parte de corupția constantinopolitană si de lumea sa 
pervertita. Din acest punct de vedere, este semnificativ faptul 
cá ,dinasti din provincii cáutaserá să cadă la învoială cu 
inamicul extern, ca să-și consolideze puterea în regiunea lor, și 
că erau prea puţini la număr pentru a candida la titlul de 
împărat și a încerca să ajungă la Constantinopol, unde să fie 
încoronați — prestigiul coroanei imperiale pierduse orice 
strălucire în ochii lor, așa că au preferat să rămână în provincii- 
le lor îndepărtate și să privească de acolo Constantinopolul, 
„cetatea pácátoasá", alunecând spre pierzanie. Dezastrul din 
1204 avea să fie una dintre consecinţele acestei atitudini și, la 
rândul său, avea să scoată în evidenţă toate slăbiciunile și con- 
tradictiile lumii bizantine de atunci. 

În special divergentele etnice și diferențele de condiţie 
socială vor fi cele care vor ieși, în acel moment, la suprafață, 
impunând, în final, comportamentul grupurilor în fata noii 
situații. Populatiile din Tracia si din Macedonia, care posedau 
un număr important de elemente etnice eterogene (slavi, 
cumani, bulgari), n-au șovăit să colaboreze îndeaproape cu 
bulgarii, care se eliberaseră de sub egida Constantinopolului și 
se emancipaseră în cadrul celui de-la doilea Imperiu al lor, 

trecând, cu sprijinul populațiilor locale, la rezistența împotriva 
latinilor, chiar în numele legitimitatii bizantine. Dimpotrivă, ele- 
mentul armean din Tracia și mai ales din Asia Mică 
Occidentală, exasperat, fără îndoială, de poziția Constantino- 
polului față de Biserica lor, a colaborat fățiș cu latinii, cărora 
le-a înlesnit înaintarea”. Mai importante încă, fiindcă îi priveau 
pe bizantinii înșiși, ni se par contradicţiile socio-economice, 
evidenţiate de evenimentele din 1204, mărturia lui Nicetas 
Choniates despre comportamentul populațiilor rurale din 
vecinătatea Constantinopolului la vederea necazurilor constan- 
tinopolitanilor fiind cea mai potrivită ilustrare”. 

Într-adevăr, toate mărturiile surselor concordă asupra unui 
punct: păturile dezmostenitilor societăţii bizantine, atât cei din 
provincii, cât și cei din Constantinopol, nu doar că au rămas 
indiferente în fata dezastrului capitalei, de la care, la urma 
urmei, nu cunoșteau decât jugul cârmuirii, ci au încercat să 
profite de tulburarea și confuzia care au rezultat — bunurile 
funciare ale marilor instituții constantinopolitane, în special ale 
patriarhiei și ale mănăstirilor, situate în provincii, au căzut 
pradă țăranilor care le munceau”; populaţia din Constantino- 
pol a participat alături de cruciați la jefuirea palatelor și a 
caselor nobilimii, iar micii contribuabili au simţit abolirea sta- 
tului ca pe o eliberare de greutatea cu care îi împovăraseră 
agenti lipsiți de scupule, oameni ai statului și ai Bisericii din 
Constantinopol, așadar, reprezentanți ai celor mai importanți 
proprietari funciari din lumea bizantină. În aceste condiţii, se 
înțelege de ce doliul pentru cucerirea Constantinopolului n-a 
fost nici pe departe unanim, nici măcar în sânul lumii bizan- 
tine, și se pot aprecia dificultățile întâmpi-nate de exilatii din 
Constantinopol în strădania lor de a reconstitui, în Asia Mică, 
un stat care se dorea continuatorul Imperiului Bizanțului; dar, 
mai ales, se explică astfel înaintarea cruciaților în cuprinsul 
Imperiului, în pofida divergenţelor care domneau în tabăra lor 

si in ciuda caracterului de improvizatie al cuceririi lor. Cu toate 
acestea, este semnificativ faptul ca singura rezistenta demna 
de acest nume pe care au intámpinato a fost din partea 
„dinaștilor” locali precum acelea a lui Sgouros si a lui 
Chamaretos, care, deși își separaseră destinele de al Constan- 
tinopolului, nu puteau îndura să-i vadă stabilindu-se la ei acasă 
pe latini, dintotdeauna consideraţi drept dușmanii adevăratei 
credințe”. Ei vor da, astfel, primul imbold în trezirea conștiinței 
naţionale, care le va îngădui bizantinilor să reia puterea și să 
reconsidere evenimentele din 1204. 

Într-adevăr, ecourile povestirilor despre cucerirea Constan- 
tinopolului și, mai ales, despre purtarea incalificabilă a latinilor 
vor sfârși prin a suscita indignarea bizantinilor, care își vor 
aminti, atunci, de vechea lor măreție. De acum înainte, se va 
considera că intrarea cruciaților în „Regina cetăților” semnifică 
adevărata catastrofă naţională, „robia poporului ales al lui 
Dumnezeu”?, Șocul pierderii Cetăţii va fi, treptat, resimţit de 
către toti grecii ortodocși, fără excepţie; bizantinul de rând va 
afla, cu groază, că jefuirea monstruoasă a tot ce avusese mai 
sfânt Cetatea fusese organizată de aceia care își ziceau soldați 
ai lui Hristos, va afla că masacrele, incendiile, violurile și jos- 
niciile fără de nume au fost săvârșite împotriva femeilor si copi- 
ilor greci, numele de latin va sfârși prin a însemna profanatorul 
infam de care trebuia să se elibereze cu orice preț. Unani- 
mitatea națională va fi refăcută prin reacţia împotriva celor 
care batjocoriseră credința, legea, patria, Constantinopolul 
redevenind în scurtă vreme sacrul simbol al lumii bizantine 
care trebuia salvat și eliberat din mâinile nelegiuitilor. 

Astfel, resentimentul, mai mult încă, trauma pe care le-a 
provocat-o purtarea latinilor, ca și frustrarea naţională care a 
rezultat au determinat apariția noului patriotism bizantin, care 
se va cristaliza, de acum înainte, în jurul sorții Constantino- 
polului și al luptei împotriva cuceritorilor săi. Constantinopolul 

își va regăsi, în spiritul bizantinilor, virtutile sale străvechi, în 
vreme ce greșelile și păcatele îi vor fi uitate și iertate. Patrio- 
tismul, în timpul acestei noi etape din istoria bizantină, se va 
confunda cu îndârjirea antilatină, iar recucerirea de la nele- 
giuitii de latini a „Cetăţii de scaun a Domnului”, cum va fi 
desemnat, de acum încolo, Constantinopolul, va deveni ratiu- 
nea sa de a fi“. Acest tel national va trece înaintea tuturor 
celorlalte, chiar dacă interesele Imperiului, reconstituit pe baze 
noi în Asia Mică, la Niceea, recomandau o politică indepen- 
dentă de soarta Constantinopolului. Efortul care va fi depus 
pentru recucerirea Cetăţii de către lumea care, cu vreo câțiva 
ani mai devreme, rămăsese nepăsătoare la soarta sa și chiar 
ostilă fata de tot ceea ce reprezenta, marchează, după pare- 
rea noastră, profunzimea diferendului care separa cele două 
parti ale creștinătății și pecetluieste departirea definitivă dintre 
cele două lumi care, totuși, cum spunea Sofocle, „erau născute 
pentru a se iubi si nu pentru a se ur" 


Capitolul 6 


PATRIOTISMUL GREC SI ORTODOX 


„Razboiul sfant bizantin”: 
pasiunea ortodoxa si constantinopolitană 


Cu dispreț pentru interesele comunității creștine, la 12 apri- 
lie 1204, cruciații intrau în cetatea imperială, îndeplinind, ast- 
fel, acțiunea care marchează ruptura, mai bine zis sfâșierea 
finală, dintre cele două parti ale creștinătății. Este de înțeles de 
ce acest eveniment a fost perceput de către cei care l-au trăit, 
dar și de aceia care l-au studiat, ca pe-o răsturnare decisivă a 
destinului Bizanțului: istoricii, în unanimitate, consideră că anul 
1204 marchează sfârșitul Imperiului universal al Bizanțului, iar 
bizantinii, în unanimitate, au gândit că Occidentul creștin, 
vinovat de cel mai grav sacrilegiu, adică de jefuirea Constan- 
tinopolului, sanctuarul creștinătății, era singurul lor dușman, 
contra căruia trebuia să se lupte si pe care trebuia să-l 
doboare, pentru a-și salva națiunea și credința. Pasiunea orto- 
doxă și constantinopolitană va anima „războiul sfânt” al gre- 
cilor, al bizantinilor în ansamblu — nu împotriva necredin- 
cioșilor, turcii, ci împotriva fraţilor de până mai ieri, latinii. Se 
explică, astfel, opinia solid înrădăcinată, care susține că eveni- 
mentele din 1204 au fost, pentru poporul grec, la fel de hotă- 
râtoare precum acelea din 1453. Să încercăm, așadar, să 

vedem care sunt importanta si semnificatia caderii Constan- 
tinopolului din 1204, pentru fiecare dintre cele două tabere 
opuse, ca să lămurim atitudinile reciproce adoptate ulterior. 

Se știe că armatele care au cucerit Constantinopolul în 
1204 erau compuse din războinici mobilizați pentru cea de-a 
patra Cruciadă; este dovedit, de asemenea, că a patra 
Cruciadă s-a încheiat prin cucerirea Constantinopolului și n-a 
mai ajuns vreodată la Pământul Sfânt. Trebuie să constatăm, 
împreună bizantinii, că deznodământul celei de-a patra 
Cruciade dezvăluie aspecte edificatoare despre sfintenia 
războiului dus de Occident. Altfel spus, se constată imediat că 
a patra Cruciadă ilustrează, în mod neîndoielnic, devierea sau 
mai degrabă deformarea ideii primare de Cruciadă”. Întrucât 
cei care au luat crucea în timpul celei de-a patra Cruciade nu 
s-au întâlnit niciodată cu necredincioșii, pentru că au lăsat 
lerusalimul în mâinile musulmanilor și au preferat să-și exercite 
zelul războinic împotriva semenilor de aceeași credință și să 
rămână în orașul de pe Bosfor fără măcar să fi încercat 
călătoria spre Pământul Sfânt, nu mai puteau pretinde că 
împlinesc opera „soteriologică” pe care predecesorii lor o între- 
prinseseră nu o dată. E. Perroy notează, pe bună dreptate, că 
a patra Cruciadă, mai mult decât oricare alta, s-a îndepărtat de 
idealul originar?; bizantinii au fost ultimii care s-au mirat de 
acest lucru. 

Într-adevăr, trebuie să subliniem încă o dată că neîncre- 
derea pe care o nutreau bizantinii fata de Cruciadă, de la bun 
început, a fost justificată din plin în 1204. Bizantinul de rând 
a păstrat în minte imaginea unui Constantinopol asaltat și 
prădat de către cruciați; și-a amintit, atunci, de temerile pe 
care strămoșii lui le simtisera, la rândul lor, văzând mulțimea 
de cruciați care-și ridicase tabăra în fata cetății imperiale, în 
timpul celei de-a doua Cruciade, atunci când, după cum 
povestește Mihail Retorul, „poporul din Constantinopol, fără 

arme, a fost cuprins de teamă si neliniște”, „când Cetatea a 
încercat să mai stăvilească avansurile acestor amanti nedoriți si 
covârșitori” și când „militarii furioși i-au cerut împăratului 
(Manuil Comnenul) să poruncească atacul și să împrăștie 
această mare grămadă de oameni (cruciatii)””, care, după cum 
precizează un alt povestitor din vremea celei de-a doua 
Cruciade, Eustațiu din Salonic, „fuseseră manati aici de avaritia 
lor și inflácárati de ispita câștigului, căci nu urmăreau, în reali- 
tate, decât să pună mâna pe Imperiu și, împinși de pofta de 
inavutire, nădăjduiau să scufunde marea arca a universului 
(Bizantul)”“. lată lucrul care, temut și anunţat de bizantini încă 
de la a doua Cruciadă, a fost, într-adevăr, minuţios înfăptuit în 
timpul celei de-a patra: pentru bizantini, cea de-a patra 
Cruciadă nu reprezenta decât urmarea firească a obiectivului 
tintit prin toate acțiunile așa-zis sfinte ale Apusului. Cu alte 
cuvinte, se va dezvălui adevăratul chip al Cruciadei, în general, 
și se va confirma bănuiala bizantinului că Apusul, prin 
mijlocirea Cruciadei și sub pretextul războiului sfânt, se deda 
la vaste operaţiuni de jaf împotriva lumii Răsăritului, fără 
deosebire de rasă și de religie. Acest sentiment a fost în mod 
special întărit de justificarea găsită a posteriori de Occident 
pentru deznodământul celei de-a patra Cruciade. 

Într-adevăr, în pofida câtorva reacții, manifestate chiar în 
rândurile cruciaților, în fata turnurii pe care o luase Cruciada, 
omul Occidentului, precum și papa Inocenţiu al III-lea, a consi- 
derat, în cele din urmă, că această Cruciadă, care începuse ca 
un „turnir împotriva sultanului din Babilon (din Cairo)”, după 
cuvintele lui Hugues de Saint-Pol adresate ducelui de Louvain, 
atinsese un alt tel, la fel de sfânt: pedepsirea ereticilor, care, 
după Robert de Clari, exponentul cruciaților de rând, erau niște 
nelegiuiti și mai răi decât evreii. Altfel spus, soldaţii celei de-a 
patra Cruciade realizaseră ceea ce mai multi ceruseră, si de mai 
multă vreme, în Occident, respectiv distrugerea Greciei, care, 

dupa o poezie a calugarului german Gŭnther, „era muma 
tuturor viciilor”*. Astfel, cucerirea Constantinopolului de către 
armatele mobilizate împotriva necredincioșilor și pentru a lupta 
pe Pământul Sfânt a sfârșit prin a fi considerată, în Occident, 
ca o victorie a creștinătății; s-ar putea spune că, de acum 
înainte, pentru occidentali, Constantinopolul valora cât 
lerusalimul; este limpede de ce prăpastia astfel săpată între 
Orientul și Occidentul lumii creștine va fi, pe viitor, de netrecut. 

În orice caz, deviatie sau scop nemărturisit al celei de-a 
patra Cruciade, cucerirea Constantinopolului, în 1204, a dove- 
dit că marea victimă a războiului sfânt al Apusului a fost nu 
Islamul, ci Imperiul creștin din Răsărit, Bizanțul. Și aceasta nu 
doar din cauza jefuirii Constantinopolului, ci mai ales din 
cauza măsurilor hotărâte de cruciați îndată după cucerirea 
capitalei bizantine. Acestea se rezumau la o decizie esenţială: 
abolirea statului și a Imperiului bizantin. Decizia decurgea din 
împărțirea Imperiului bizantin între învingători; Partitio di 
Romania, acest document de excepție, ne-a conservat detaliile 
partajului“ care s-a realizat prin crearea Imperiului și a Patriar- 
hiei latine din Constantinopol, prin alcătuirea unei serii de prin- 
cipate latine pe teritoriul Greciei și al insulelor din Arhipelag, 
dar care a eșuat în Asia Mică, pentru că aceasta, în pofida reti- 
centelor initiale ale locuitorilor, i-a primit pe refugiații din 
Constantinopol și a găzduit Imperiul în exil la Niceea, devenit 
principalul focar al rezistenței grecești. Împotriva profanato- 
rilor latini, împotriva statelor latine de cucerire și împotriva 
Bisericii latine — care, să menționăm în treacăt, își instalase 
reprezentanți oficiali în locul clerului ortodox în toate teritoriile 
ocupate — avea să fie organizată rezistența grecească, al cărei 
tel de căpătâi va fi recucerirea Constantinopolului și apărarea 
ortodoxiei, adică tocmai cele două obiective ale ceea ce noi 
am numit, în mod exagerat, fără îndoială, drept războiul sfânt 
bizantin. 

Frustrarea națională și forta tradiției: nașterea Marii Idei 


Dezmembrarea Imperiului bizantin și spulberarea unității 
naţionale, întreținute până atunci, chiar și artificial, de către 
Constantinopol, au fost consecințele majore ale cuceririi orașu- 
lui de către cruciați in 1204. Nevoia de a reconstitui universul 
bizantin, obligatoriu pe baze noi, va fi în scurt timp resimţită 
de către bizantinii supuși sau nu sub jugul latin. Aceasta va fi, 
de acum înainte, politica statelor bizantine înființate după 
catastrofa din 1204, adică Imperiul din Niceea, în Asia Mică, 
„Despotatul“ Epirului, în Grecia, și, în mai mică măsură, Impe- 
riul din Trebizonda; acesta din urmă, din pricina istoriei și a 
situării sale geografice, se va înfrunta, în special, cu diversele 
emirate turcești și turcomane care-i încercuiau teritoriul și nu 
va putea juca un rol decisiv în războiul antilatin pentru 
Constantinopol; să amintim, în treacăt, doar că Imperiul din 
Trebizonda se prezintă mai degrabă ca o formaţiune statală 
separatistă, în genul celor pe care le-am întâlnit la sfârșitul 
secolului al XII-lea”, decât ca un stat apărut în urma evenimen- 
telor de la 1204: zelul său antilatin și proconstantinopolitan 
este, de aceea, considerabil mai temperat. 

La fel de adevărat este că evenimentele de la 1204 au avut 
un dublu efect asupra lumii bizantine: pe de-o parte, au făcut 
evident, chiar si în ochii celor mai incráncenati apărători ai săi, 
eșecul politicii imperiale de dinainte de cucerirea cetății și au 
creat, astfel, nevoia profundă de reînnoire și de schimbare radi- 
cală, iar, pe de altă parte, au stârnit în bizantini un sentiment 
insuportabil de umilință, care s-a prefăcut în ură împotriva celor 
care le aboliseră statul, a cărui existență era însemnul demnității 
lor. Constantinopolul, pierdut, redevine simbolul măreției 
naționale, care trebuia regăsită. S-a născut, astfel, un sentiment 
de dragoste nemăsurată și necondiționată fata de valorile tre- 
cutului. Forta tradiţiei va fi pârghia unităţii si a mobilizării 

nationale. Pentru a-si regasi virtutile, asadar maretia de altadata, 
poporul bizantin trebuia, înainte de toate, să recucerească sedi- 
ul gloriei naționale, Constantinopolul — singurul oraș cu adevă- 
rat imperial, simbolul, de acum încolo, al tuturor sperantelor 
unui popor umilit și-a unei naţiuni batjocorite. Constantinopolul 
căruia mulți, cu vreo câţiva ani mai înainte, îi întorceau spatele 
și de care se dezinteresau, purificat prin martiriul suferit, va fi 
încă o dată sufletul lumii bizantine în ansamblul ei, care, în 
numele orașului pierdut, va înfăptui noi acţiuni, ce aveau să-i 
redea demnitatea, fără, totuși, a-i putea asigura iarăși locul pe 
care îl ocupase odinioară în istoria universală. 

În orice caz, în jurul Constantinopolului și al destinului său 
se va juca soarta Imperiului în exil; Constantinopolul, simbolul 
unei slăbiciuni de evitat sau imaginea măreției de recucerit, 
va conditiona, pe viitor, politica bizantina. Din această perspec- 
tivă trebuie să examinăm ideologia Imperiului de la Niceea 
care, mai mult decât oricare alt stat grec provenit din dez- 
membrarea Imperiului în 1204, constituie continuatorul natural 
al Imperiului bizantin de dinainte, nu doar din pricina învecinării 
sale imediate cu Constantinopolul, dar, în special, din cauza 
originii pur constantinopolitane a elitelor si a guvernantilor săi. 

Efectiv, pe teritoriul Imperiului de la Niceea, lumea constan- 
tinopolitană în derută își va găsi refugiu și va dobândi, tocmai 
prin aceasta, o cunoștință directă despre ce însemna, 
într-adevăr, o provincie bizantină, și anume una dintre cele mai 
importante și vitale ale lumii bizantine de altădată. Din acest 
punct de vedere, experienţa niceeană rămâne de referință în 
istoria bizantină; analiza acesteia ne va îngădui să distingem 
punctele de contact și, de asemenea, ciocnirile și contradicţiile 
celor două lumi bizantine — respectiv constantinopolitanii și 
provincialii — care, în cadrul Imperiului de la Niceea, erau che- 
mate nu doar să coabiteze pașnic, dar să ducă același trai și să 
conlucreze pentru cauza comună, adică restaurarea statului 

bizantin. Să precizam neîntârziat că elitele din Imperiul de la 
Niceea și, prin urmare, înalții funcționari ai statului său, de origi- 
ne constantinopolitaná, cel puțin la început, pentru a conduce 
și a organiza noul Imperiu, trebuiau să se sprijine pe populațiile 
din provincii, ale căror nazuinte, nivel de trai și de cultură se 
deosebeau considerabil de ale lor. Imperiul de la Niceea se 
prezintă, astfel, de la bun început, ca un focar cu elemente hete- 
roclite, a căror singură asemănare rămânea pasiunea lor comu- 
nă pentru ortodoxie și pentru Constantinopol sau, mai simplu, 
ura lor împotriva latinilor, ceea ce nu i-a împiedicat, totuși, să uti- 
lizeze în armata lor, reconstituită, mercenari latini, întotdeauna 
în serviciul celui mai generos ofertant și dintotdeauna faimoși 
pentru combativitatea lor“. 

Asa stand lucrurile, primului clivaj din societatea niceeana, 
cel determinat de diversitatea originilor populatiei — trebuie sa 
amintim, în acestă ordine de idei, că Niceea a devenit foarte 
repede locul de refugiu al bizantinilor din toate ținuturile 
grecești supuse de latini — i se adaugă clivajul sociologic, cu 
tot ceea ce presupune el ca diferență de tradiţii, cultură, avere 
și moravuri. Devine lesne explicabilă, în aceste condiții, diversi- 
tatea curentelor care s-au manifestat foarte curând în sânul 
noului Imperiu și care imprimau, fiecare pe măsura forței sale, 
o anumită orientare politicii și ideologiei noii lumi bizantine, 
fără să o abată totuși, din această cauză, de la obiectivul ei 
major: lupta pentru Constantinopol. Acest tel national 
îngăduie oamenilor politici din Imperiul de la Niceea să pună 
bazele ideologiei unitare, în fața curentelor diferite și adesea 
contradictorii, care riscau să anihileze, în timp, orice strădanie 
pentru renașterea națiunii. 

Sentimentul antilatin, adânc înrădăcinat până atunci la 
poporul de rând, evlavios, superstitios și prizonier al unei reli- 
giozitati naive, dobândește, acum, dimensiunile unei exigente 
naționale; este ostentativ afișat tocmai de aceia a căror politică 

îi adusese, în inima Imperiului bizantin, pe soldații latini și 
coloniile de negustori italieni, care, cu timpul, s-au dovedit a fi 
mult mai primejdioase pentru Bizanț decât a patra Cruciadă, 
ale cărei rezultate au fost, până la urmă, efemere. Atasamen- 
tul necondiționat la ortodoxie semnifică, de acum înainte, 
devotamentul pentru cauza națională, cea mai mică abatere 
fiind socotită o adevărată trădare. Dar sentimentul antilatin nu 
va avea pentru toți aceeași semnificaţie; va fi interpretat de unii 
ca mijlocul de a mobiliza efortul naţional în vederea reconsti- 
tuirii Imperiului de mai-nainte, va fi înțeles de alții ca justificarea 
și recunoașterea virtuților unei lumi care fusese, până atunci, în 
mod nedrept ţinută deoparte de la hotărârile în treburile 
obștești. În același fel, exigenta fundamentala de a recuceri 
Constantinopolul, obiectivul principal al ideologiei unitare anti- 
latine, va fi percepută de unii drept condiţia necesară pentru 
a-și regăsi bunurile pierdute și a-și restaura puterea, dar va fi 
resimțită, de alții, drept ultima speranță pentru renașterea gre- 
citatii si a ortodoxiei, amândouă amenințate de către latini. 
Altfel spus, unii sperau să găsească în Constantinopolul 
recucerit o Nouă Romă universală și imperială, iar ceilalți ve- 
deau în acesta un Nou lerusalim si o veritabilă anti-Romá — pe 
această ambiguitate s-a fondat, îndată după 1204, visul cons- 
tantinopolitan al poporului grec, vis care a dat naștere unei 
ideologii aparte, cunoscută sub numele evocator de „Marea 
Idee". Această ideologie va sta la baza patriotismului neogrec, 
animându-i vreme îndelungată pe bizantini și neîncetând de a 
înflăcăra, până în zilele noastre, spiritele exaltate, dornice de a 
vedea fluturand, desupra Sfintei Sofii, crucea drapelului elen?. 
Ironia sorții a făcut ca această ideologie cu accente sovine, 
Marea Idee, să se fi născut ca o replică la imperialismul creștin 
al Occidentului și nu împotriva turcilor: dar, după 1204, avea 
justificarea și rațiunea de a exista. Fără a fi uriașă, în sensul de 
a nu putea fi cuprinsă cu mintea, aceasta era, pur și simplu, un 

ideal de glorie nationala posibila, care mobiliza, pe atunci, cu 
mic cu mare, Imperiul exilat la Niceea. 

Într-adevăr, discursul de la întronarea lui Teodor | Lascaris, 
primul împărat de la Niceea, anunţă în mod clar fundamentul 
ideologiei Marii Idei și constituie, din acest motiv, carta politică 
și ideologică a noului Imperiu, adoptată de totalitatea bizanti- 
nilor, fără reticente, fără șovăire: „Noi vom avea iarăși, spune 
Teodor Lascaris, patriile din care am fost alungaţi; cea dintâi și 
străvechea noastră cetate de scaun, Paradisul, cetatea Atot- 
puternicului, așezată în strâmtoare (Bosfor), cetatea Domnului 
nostru, giuvaierul pământului, aceea dorită de toate popoa- 
rele și vestita în toată lumea și în întregul univers" ^. Bizantinii 
inrobiti se vor întoarce spre împăratul de la Niceea, spre cel 
care a fost.desemnat, imediat, ca „împărat al romanilor”, ca 
spre întruparea speranței lor; din locul său îndepărtat de 
surghiun, pe Insula Kea, Mihail Choniates îi va scrie lui Teodor 
că „de la el se așteaptă ceea ce toti nădăjduiesc și doresc, rein- 
staurarea tronului marelui Constantin acolo unde, încă de la 
origini, Dumnezeu a hotărât că se va afla”; „voi (niceenii), voi 
sunteți următorii constructori ai Cetăţii”, mai spune Mihail 
Choniates, adăugând că „numai Teodor poate șterge rușinea 
suferită de Cetate și poate goni câinii turbati (latinii) dintre 
zidurile lerusalimului nostru; numai el poate primi titlul de nou 
întemeietor al Constantinopolului”''. 

Se stie, insa, ca grecii vor astepta mai bine de un sfert de 
veac până să recupereze Constantinopolul, iar cel care il va 
elibera și va primi titlul de Noul Constantin va fi cel mai mare 
dușman al dinastiei fondatorului Imperiului de la Niceea, fapt ce 
constituie, să notăm în treacăt, încă o dovadă a contradictiilor 
care au zdruncinat societatea niceeană; într-adevăr, să nu uităm 
că realizarea obiectivului grandios pe care îl reprezenta 
recucerirea Constantinopolului din mâinile latinilor cerea eforturi 
considerabile și liber consimtite din partea unor oameni animati 

de interese contrarii si de aspirații diverse, în pofida dorinței lor 
comune de a se revanșa fata de latini și Biserica acestora. 

Nevoia de a crea un larg consens a fost repede înțeleasă de 
carmuitorii noului Imperiu; aceasta explică toate compro- 
misurile și opțiunile politice adoptate de către diverșii împărați 
niceeni, aceasta dictează alegerile care adaugă tabloului ideo- 
logic al Marii Idei nuanţe si elemente noi, meritând o exami- 
nare din partea noastra. 

După cele dintâi tatonări ale începutului si păstrând, ca pe 
un soi de pânză de fundal, obiectivul major, și anume recuce- 
rirea Constantinopolului, Lascarizii și-au orientat eforturile în 
două direcţii: reconstituirea sistemului de stat pe baze 
sănătoase și consolidarea autorității lor atât în fața inamicului 
extern — latinii, dar și turcii —, cât și în fața elementelor 
dizidente din interior. Acestea din urmă erau reprezentate mai 
ales de către elitele constantinopolitane în exil, mereu râvnind 
la putere și gata de a urzi comploturi și a instiga revolte. Pentru 
aceasta, cei dintâi împărați ai Niceei au înființat noi instituții, 
care își dovediseră eficiența nu doar în Bizanţ, ca de pildă 
regimul themelor, adică militarizarea administrației provinciilor, 
dar și în tabăra inamicilor: adoptarea formelor militare și sociale 
ale lumii latine, utilizarea de soldaţi occidentali în rândurile 
armatei niceene, atribuirea „apanjelor” pentru mai-marii 
Imperiului, adesea de origine străină, ba chiar iertarea 
păcatelor soldaților căzuți în război — toate au fost, în pofida 
așteptărilor, practicate de împărații de la Niceea, în efortul lor 
de a crea un impact naţional și de a consolida temeliile statului 
lor. Acești împărați își asiguraseră, abil, de dinainte, sprijinul și 
devotamentul populațiilor locale, care, sub domnia lor, aveau 
să cunoască o nouă creștere a importanței lor, însoțită de o 
nouă bunăstare materială. În plus, contau pe clerul local, care 
își vedea influenţa sporită și ale cărui teze, intransigente fata de 
Roma, erau împărtășite si de popor si de carmuire. În sfârșit, ei 

vor încerca să se folosească de competența oamenilor noi, 
născuţi pe pământul niceean si hrániti din cultura elenica, 
aceasta cunoscand o renastere viguroasa, mai ales sub domnia 
literatului subtil care a fost Teodor al II-lea Lascaris. 

Evident că această politică a fost resimţită ca un eșec de 
către reprezentanții elitelor constantinopolitane exilați în 
Niceea. Reacţia lor se va manifesta rapid și brutal: masacrul 
Mouzalonilor, originari din Asia Mică, de proveniență socială 
modesta, sfătuitori și prieteni ai lui Teodor al Il-lea Lascaris, 
împăratul care practicase cea mai îndârjită politică antiaristo- 
cratică, și, mai ales, urcarea pe tron a lui Mihail al VIII-lea 
Paleologul, o dată cu mulțimea complicatiilor pe care acest 
eveniment o va provoca in randul Bisericii si al populatiilor 
niceene, rămân, în opinia noastră, cele mai sugestive exemple 
ale revanșei constantinopolitane împotriva statului din Asia 
Mica, în formare, asa cum era Imperiul de la Niceea”. 

Patriarhul Arsenie, garantul legitimitatii dinastiei Lascari- 
zilor, sprijinit de masele populare și țărănești din teritoriu, l-a 
înfierat și l-a anatemizat pe uzurpatorul Mihail Paleologul, pe 
care partida constantinopolitană aristocratică îl adusese pe 
tron, destituindu-l pe tânărul împărat loan al IV-lea Lascaris. 
Arsenie, tutore al împăratului legitim și purtătorul de cuvânt al 
populațiilor autohtone din Imperiul de la Niceea, devotate 
dinastiei Lascarizilor, n-a șovăit să provoace, prin acţiunea sa 
împotriva lui Mihail Paleologul, o veritabilă schismă în sânul 
Bisericii grecesti?, cunoscută după numele patriarhului, 
schismă care a suscitat, în acel moment, un interes mult mai 
viu decât controversa latină, declasată, pentru o clipă, pe plan 
secund. Este, însă, adevărat cá schisma arsenita a durat puțin; 
a rămas în istorie mai degrabă ca o expresie a profundei 
opoziții a lumii din Asia Mică fata de constantinopolitanii care, 
în frunte cu Mihail Paleologul, preluaseră conducerea 
Imperiului. Masele populare din Asia Mică, după ce, sub 

Lascarizi, cunoscusera o epoca de veritabila prosperitate, sim- 
teau, nelamurit, că sub Mihail Paleologul vor fi încă o data 
chemate sa trudeasca in vederea realizarii scopurilor celor 
care, pentru prestigiul Constantinopolului, condusesera, odi- 
nioara, Imperiul la ruină: ele vor reacționa, dar fără succes. 
Constantinopolul, chiar si în captivitate, își lua, din nou, 
revanșa asupra provinciilor; pentru a4 elibera, Mihail al VIII-lea 
Paleologul nu s-a dat în lături să încheie unele acorduri cu 
genovezii, care vor cântări greu asupra viitorului Imperiului, iar, 
pentru a-l păstra, n-a șovăit să aservească Romei Biserica 
Imperiului. Dar se va pleca, multă vreme, în fata rezistenţei 
populare, devenită unanimă în contracararea proiectelor 
utopice ale împăratului care a fost, fără îndoială, ultimul 
împărat al Bizanțului care a inițiat și chiar a dus la bun sfârșit 
o politică universalistá". 


Capitolul 7 


UTOPIA NATIONALA 


Revanșa bizantină și patriotismul utopic 


La 25 iulie 1261, numai câteva sute de soldați greci, ajutaţi de 
populaţia constantinopolitană, vor înfăptui visul care íinsufletise 
timp de o jumătate de secol lumea bizantină. Constantinopolul, 
din nou bizantin, se pregătea să își ia revanșa împotriva stapa- 
nilor săi de până mai ieri: „Italienii (latinii), spune Pachymeres, au 
suferit soarta la care îi condamnaseră și ei, odinioară, pe romani 
(bizantini)”!. Primii care au fost expulzați de către bizantini au 
fost venețienii — să ne amintim rolul lor nefast pentru Bizanț în 
timpul celei de-a patra Cruciade —, exodul celorlalți, abandonați 
de regele lor, Baudouin, care dăduse bir cu fugiţii, s-a desfășurat 
în panică și jale. Mihail Paleologul s-a grăbit să ajungă în capitală. 
Aici a fost a doua oară încoronat „împărat al romanilor”, multi- 
mea aclamându-l cu numele de „Noul Constantin”, în vreme ce, 
la cancelaria imperială, se reuneau în titulatura sa toate numele 
prestigioase ale marilor dinastii din trecut. Mihail Paleologul, 
Ducas, Comnenul, Anghelos, Noul Constantin și împărat al roma- 
nilor, iată ceea ce, mai mult decât o titulatură, este, înainte de 
toate, un program politic si ideologic?. 

Într-adevăr, hrisobula (bula de aur), pe care Mihail al VIII-lea 
o va promulga îndată după intrarea sa în Constantinopol și 

care era adresata ansamblului lumii bizantine, constituie noua 
carta politică a Imperiului bizantin restaurat: „Căderea orasu- 
lui, declară împăratul, a fost urmată de căderea întregului 
Imperiu; în același fel, recucerirea sa vestește limpede elibe- 
rarea celorlalte teritorii (...) și celelalte locuri vor cunoaște soar- 
ta Constantinopolului și, astfel, golul va fi din nou umplut, iar 
un viitor plin de promisiuni îi așteaptă pe oamenii din tara 
noastră”?. Acest program grandios va domina toate acţiunile 
bizantine: se va lovi de opoziția Apusului care, după ce și-a 
revenit din stupefactia provocată de abolirea regatului latin de 
la Constantinopol, va încerca să contracareze proiectele bizan- 
tine prin mijlocirea întreprinzătorului Carol de Anjou — ceea ce 
va absorbi din nou toate forțele bizantine și va epuiza, în timp, 
resursele de care tara dispunea pentru a se apăra împotriva 
înaintării turcești în Asia. 

Încă o dată, visul imposibil al hegemoniei universale, nutrit 
de Constantinopolul abia ieșit din haos, se va dovedi fatal pen- 
tru viitorul Imperiului: populațiilor din Asia Mica li se va cere, 
din nou, să furnizeze mijloacele, în oameni și în bani, pentru 
desfășurarea politicii occidentale a lui Mihail al VIII-lea, într-un 
moment în care adevărații inamici, turcii, le amenințau 
căminele. Ele vor fi încă o dată sacrificate de Constantinopolul 
ferm lansat de Mihail al VIII-lea în realizarea politicii utopice de 
expansiune. intelegem, acum, ciudatele cuvinte ale unui înalt 
funcționar de stat niceean, protoascretisul Senaherim, supra- 
numit „cel Hain”, care, la vestea recuceririi Constantinopolului 
de către bizantini, în mijlocul euforiei generale, a strigat: „Să 
nu se aștepte nimeni la ceva bun, de acum înainte, pentru că 
romanii au ocupat din nou orasul!”“ Senaherim, de origine 
orientala, dupa cum indica numele sau, a exprimat, prin cuvin- 
tele sale amare si atât de profetice, profunda convingere a 
lumii din Asia Mica, a lumii care constituise forta Lascarizilor si 

care, sub domnia Paleologilor, și-a văzut încă o data speranțele 
spulberate în avantajul Constantinopolului obsedat de visul 
imposibil al Imperiului universal. 

Constantinopolul, eliberat, începe, sub conducerea lui Mihail 
Paleologul, efortul pentru realizarea programului grandios sta- 
bilit de acest împărat; Mihail Paleologul se va făli, în autobi- 
ografia pe care ne-a lăsat-o, cu reușitele politicii sale interna- 
tionale*. El va menţiona victoriile sale împotriva latinilor si italie- 
nilor, va cita, trufaș, rolul său în Vecerniile siciliene, se va opri 
asupra bunelor sale relații cu suveranii egipteni și mongoli și 
asupra izbânzilor sale contra despotilor din Epir, dar va uita sa 
precizeze că genovezii pe care el îi introdusese în Imperiu erau 
pe cale să devină noii stăpâni din Constantinopol, că unirea 
Bisericilor pe care voise s-o impună a fost resimţită ca o insultă 
de către clerul și poporul grec și că, poruncind orbirea tână- 
rului împărat loan al IV-lea, săvârșise o crimă oribilă în fața 
oamenilor și a lui Dumnezeu, căruia îi invoca, totuși, protecția. 
Dar, mai ales, Mihail al VIII-lea va evita să ne spună că politica 
sa orientală față de populațiile și soldații din Asia Mică 
bizantină a fost dezastruoasă pentru soarta Imperiului, pe 
care el o dorise, dimpotrivă, grandioasă. Să amintim, în acest 
sens, ca Mihail al Vill-lea, chiar înainte de recucerirea 
Constantinopolului de sub latini, poruncise organizarea unor 
funeralii imperiale publice pentru rămășițele pământești ale lui 
Vasile al Il-lea Bulgaroctonul, pe care soldaţii bizantini le 
descoperiseră terfelite, necinstite, despuiate și având, în semn 
de batjocură, un fluier vârât în gură, în ruinele mănăstirii de la 
Hebdomon, abandonată de latini. Trebuie sa mai subliniem 
că, prin acest gest simbolic, Mihail al VIII-lea și-a asociat 
numele cu al celui mai mare împărat din epoca imperialismu- 
lui bizantin și că nimeni nu se mai putea îndoi, astfel, de 
semnificația modelului pe care împăratul și-l alesese pentru 
politica sa? 

În orice caz, Mihail al VIII-lea a știut să mânuiască, pentru 
măreţia Imperiului, toate armele de care dispunea: diplomatie, 
armată, bani, psihologie și ideologie au fost puse la bătaie 
pentru a servi obiectivelor politicii imperiale, a cărei victorie de 
căpătâi rămâne, pentru bizantini, regăsirea încrederii și a dem- 
nitátii. „Romania”, adică teritoriul Imperiului bizantin, va fi din 
nou patria iubită, pentru care se cuvine și este nevoie „să se 
îndure suferințele, cu mândrie”, preciza un înalt demnitar al 
Imperiului”, în vreme ce poporul de rând din Constantinopol, 
oamenii pieţelor, spune Pachymeres, care ne relatează eveni- 
mentul, nu șovăiau să-l linșeze pe latinul care ar fi cutezat să 
facă o câte de mică aluzie la ocuparea latină a orașului. 

După cum se vede, revanșa luată împotriva latinilor prin 
recucerirea Constantinopolului nu îmblânzise nicidecum pasi- 
unea antilatină; ba, dimpotrivă, acțiunile genovezilor și ale 
venețienilor, pe care politica lui Mihail al VIII-lea îi adusese din 
nou în Imperiu, vor alimenta ura contra Apusului. Ce-i drept, 
genovezii și venețienii vor exploata, fără scrupule, resursele 
lumii bizantine, pe care, în plus, o aleseseră ca teatru al 
desfășurării războielilor dintre ei si al sálbaticei lor vrăjmășii?. În 
același fel, fervoarea pentru ortodoxie, care a fost, o clipă, 
amenințată de politica unionistă a lui Mihail al VIII-lea, va 
câștiga din ce în ce mai mult poporul bizantin, păstorit de o 
Biserică rigoristă și de un cler intransigent. Rezultatul va fi ura 
împotriva a tot ce este latin; orice apropiere între Orientul și 
Occidentul creștine se va dovedi imposibilă, și aceasta într-un 
moment în care lupta împotriva turcilor era, în mod vădit, o 
necesitate absolută pentru salvarea creștinătății. Astfel, la 
moartea lui Mihail al VIll-lea Paleologul (in 1282), în pragul 
secolului al XIV-lea, Bizanțul restaurat se preocupa prea puțin 
de înaintarea bandelor de turcomani neorganizate, care îi 
azvârliseră, totuși, în haos pe locuitorii din Asia Mică. Imperiul, 
la moartea lui Mihail al VIII-lea, orbit de pasiunea sa antilatină 

și mândru de reusitele sale, desi efemere, pasea încrezător în 
noua perioadă a istoriei sale. În pofida așteptărilor, această 
perioadă va fi aceea a deziluziilor. Imperiul, prins încă o dată 
între Orient și Occident, va fi silit să-și reconsidere obiectivele, 
să-și revizuiască politica și să-și abandoneze visurile. Ideologia 
sa va reîmbrăca aspectele care anunță o crudă realitate, 
prezentul va fi grăbit, iar viitorul nesigur. Temerile și îndoielile 
domină, de acum înainte, lumea bizantină, izolată în partea sa 
balcanică, înainte de a fi încercuită și asfixiată între zidurile 
capitalei sale, de-a pururea legendare. 


Utopia intelectuală, fatalismul escatologic 
și certitudinea ortodoxă 


Perioada care se deschide cu domnia lui Andronic al II-lea 
Paleologul este marcată de o serie de crize interne, care împie- 
dicau statul să întreprindă o politică omogena în fata 
numeroșilor săi inamici externi”. În timpul nesfârșitelor crize 
dinastice, care îi opun pe Paleologi unii altora, și casa lor ace- 
leia a uzurpatorului Cantacuzino, și care scindează poporul și 
oamenii politici, situaţia creată de înaintarea turcilor se înrău- 
tátea, semănând panica și confuzia în populatie". Într-adevăr, 
de pe la mijlocul secolului al XIV-lea, turcii pornesc la cucerirea 
partii europene a Imperiului; Bizanțul, după ce pierduse aproa- 
pe toată Asia Mică — excepţie făcând Philadelphia, care va 
rămâne bizantină până în 1390", cu puţin înainte de încheie- 
rea secolului al XIV-lea —, a fost redus teritorial la domeniul con- 
stantinopolitan și la despotatul din Moreea sau din Mistra, în 
regiunea Peloponesului?. Împărații epocii, surprinși, s-ar zice, 
de rapida inráutátire a situaţiei, practicau politica de compro- 
misuri și luau, adeseori, măsuri contradictorii, a căror aplicare a 
dat în puține cazuri rezultatele scontate. Aliantele nefiresti cu 

diferitii șefi turci, eforturile de apropiere fata de Genova sau 
fata de Veneţia, ca și jocul unionist si antiunionist, totodată, 
practicat de către cârmuire și de Biserica din Constantinopol, 
toate au sfârșit prin a-i aduce la exasperare pe bizantini, 
semănând confuzia în spirite și spulberând orice urmă de încre- 
dere și orice credibilitate a politicii imperiale, acum la bunul plac 
al forțelor pe care nu reușea să le stăpânească. 

Dezinteresul și descurajarea marchează atitudinea bizanti- 
nilor în această lungă perioadă din istoria lor, pe care istoricilor 
le place s-o descrie drept perioada lentei agonii a statului și a 
Imperiului din Constantinopol. Bizanțul, devenit un stat minor, 
cum remarca, pe bună dreptate, Ostrogorsky", a căutat, pe 
parcursul întregii perioade respective, să ajungă la niște 
înțelegeri care să-i îngăduie să-și continue mizera lui existență, 
adeseori în defavoarea demnităţii poporului său. Oare să mai 
amintim, la acest punct, că, în decursul acestei epoci, se văd 
împărații bizantini cerșind, umili, din oras în oras, prin Europa, 
ajutorul Apusului?, care, neînduplecat în ceea ce privește 
poziţiile sale unioniste, nu s-a hotărât niciodată să declanșeze 
veritabila Cruciadă contra Turcos? Oare mai trebuie spus, de 
asemenea, că observăm uimiti, deopotrivă cu istoricii bizantini 
ai epocii, participarea personală a unui împărat la asaltul 
turcesc împotriva orașelor rămase în mâinile bizantinilor'“? 
Toate aceste fapte, regretabile, demonstrează, în opinia noas- 
tră, profunda dezorganizare care domnește în Constantinopol, 
între secolul al XIV-lea și al XV-lea. În acestă atmosferă de 
deprimare a întregii naţiuni, bizantinii vor reacționa, numai că 
fiecare o va face după condiţia lui socială, cultura și propriile 
interese. Altfel spus, fiecare individ ia, în acest moment, locul 
cetățeanului dezamăgit; fiecare, potrivit forței și nazuintelor 
sale, va căuta niște soluții personale, a căror unică însușire 
comună va fi absența oricărei speranţe în viitorul statului 
bizantin. 

Este firesc ca în această epocă sa se înregistreze, pentru 
prima dată în Bizanţ, razmerite populare, provocate in exclu- 
sivitate de revendicări sociale și economice. Mișcarea zelotilor 
din Salonic, singulară prin violenta reacției populare împotriva 
mai marilor regiunii, este considerată drept cea mai impor- 
tantă întreprindere militară a păturilor defavorizate ale socie- 
tatii. Este citată, adeseori, drept cel mai potrivit exemplu al 
degradării climatului social și a raporturilor interetnice din 
Bizanț (regiunea Salonicului cuprindea un număr considerabil 
de locuitori de origine slavă). Este, de asemenea, caracterizată, 
în mod exagerat, după părerea noastră, drept „comuna roșie 
din Salonic”. Rămâne, în orice caz, ilustrarea perfectă a unei 
inițiative sângeroase, dictate de insecuritatea care pusese 
stăpânire pe masele populare ale Imperiului, în fata sărăcirii 
resurselor sale, provocate de cucerirea turcească, dar și, în 
mod egal, de exploatarea occidentală. Tot în acest moment se 
înregistrează o reacţie absolut diferită, în forma și în obiec- 
tivele sale, care merită atenţia noastră. 

Într-adevăr, spiritele mai puţin eclectice, hránite din tradiția 
intelectuală a Imperiului, se vor refugia cu îndârjire în gandi- 
rea, literatura si filozofia antica'“; se vor complace în a sublinia 
măreția spiritului Greciei clasice, căreia vor dori, cu incápá- 
tanare, să-i fie continuatori: s-ar zice că, prin această retragere 
în splendorile trecutului, căutau să uite riscurile prezentului și 
incertitudinile viitorului. 

Cel mai bun exemplu al acestui curent arhaizant care, să 
remarcăm în treacăt, ne-a lăsat moștenire o importantă creație 
și care a influențat cvasitotalitatea intelectualilor laici din 
Constantinopol și din Mistra, rămâne, fără nici o îndoială, 
Gemistos (Plethon, dupa forma arhaizată a numelui său)”. 
Trebuie să mai amintim că Gemistos va fi cel care va suscita, 
chiar și în Occident, entuziasmul pentru studiile platoniciene, 
că el a fost, adesea, considerat unul dintre precursorii 

Renasterii si ca a fost desemnat cu supranumele simbolice de 
ultimul dintre bizantini si de cel dintâi dintre eleni? Să spunem 
doar că Occidentul s-a recunoscut îndatorat față de acest spi- 
rit utopic și aristocratic, prin gestul lui Sigismund Malatesta, 
care a adus rămășițele pământești ale lui Plethon din Mistra, 
ocupată de turci, la Rimini. În Mistra au existat, într-adevăr, 
oameni ca Plethon și ca Bessarion, refugiat în Italia, care s-au 
ținut departe de orbirea pasiunii antilatine și au încercat, 
împreună cu reduta intelectualitatii din Constantinopol, sa 
reinsufleteasca interesul pentru Antichitatea elenica, a cărei 
forta va susține curentul grec luminat în fata ultragiilor pe care 
le suferea din partea mai-marilor epocii, din partea turcilor 
instalați înaintea porților Constantinopolului și din partea 
negustorilor italieni, stabiliți ca stăpâni în interiorul cetății. 

În paralel si în opoziție cu acestă mișcare, să zicem „ilumi- 
nistă”2 avant la lettre, mișcarea, la urma urmelor, semeata si 
aristocratică prin natură, înregistrăm existența unui curent 
popular, animat de convingerile răspândite printre oamenii 
simpli, influențați de Biserică. Acesta se rezumă, în câteva 
cuvinte, la o atitudine profund antilatină, a cărei țintă rămâne, 
mai presus de toate, Biserica Romei. Ura contra latinitatii este, 
se pare, atátatá de clerul antiunionist, al cărui reprezentant de 
frunte este patriarhul Ghenadie?', dușmanul cel mai încrânce- 
nat al curentului de renaștere elenică propovăduit mai ales la 
Mistra. Nu este deloc de mirare că reprezentanții curentului 
arhaizant caută apropierea de Roma și de Apus, în schimb cei 
ai curentului popular și ecleziastic, orbiti de patima lor anti- 
latină, nu pregetă să se apropie de turci. Acestui climat al pasi- 
unilor arzătoare trebuie să-i atribuim, credem noi, cuvintele 
surprinzătoare rostite de ultimul mare duce al Bizanțului: „Mai 
bine văd în oraș caftanul turcesc decât tiara latină”2; brutali- 
tatea și modul deschis de a-și exprima ostilitatea ilustrează per- 
fect tensiunile care domneau în Constantinopol în ajunul 

cuceririi orașului; acestea sunt o mărturie a orbirii care lovise 
Biserica, poporul si chiar conducerea bizantina, care a sfarsit 
prin a deveni incredintata ca ratiunile Bisericii trebuie sa aiba 
întâietate in fata ratiunilor si intereselor de stat. Se stie ca 
rezultatul acestei atitudini a fost catastrofa din 1453, dupa 
care poporul grec se va chinui apoape patru secole să-și revină. 

În orice caz, în Constantinopolul încercuit de către turci, 
zdruncinat de luptele interne și colonizat, din punct de vedere 
economic, de către latini, poporul a ajuns să adopte tezele 
neînduplecate și patimase ale Bisericii Ortodoxe. Acestea erau 
singurele care îi ofereau certitudini în starea de nesiguranță 
generală. În fata amplorii dezastrului, lumea și-a amintit că 
înfrângerea era expresia voinţei Domnului; doctrina biblică 
despre înfrângere, considerată ca dreapta pedeapsă poruncită 
de Dumnezeu, putea explica nenorocirile abătute asupra 
Imperiului și putea ține mai departe poporul cu urechea ple- 
catá la invátámintele Bisericii sale. Dar, tot atunci, și-au amintit 
și de teza escatologica despre soarta Bizanțului: aceasta putea 
alina spiritele încrezătoare în soarta care le era rezervată pe 
lumea cealaltă și-i ajuta, astfel, să îndure insuportabilul 
prezent”. in aceste doctrine găsim, într-o oarecare măsură, 
replica populară la tezele curentului arhaizant^; ele merita 
atenţia noastră, pentru că explică atitudinea bizantinilor, ati- 
tudine cu adevărat surprinzătoare în preajma catastrofei uni- 
versale. 

Așadar, doctrina asupra înfrângerii era fondată pe tradiția 
biblică, aceea care, după cum am văzut, susținea că mânia lui 
Dumnezeu va lovi poporul său iubit, dacă el se va îndepărta de 
la calea cea dreaptă. Astfel, păcatele și greșelile comise de 
către poporul bizantin si cármuitorii săi erau singura explicație 
a osândei care aștepta lumea bizantina“. În fata acestei con- 
vingeri, orice tentativă de a întreprinde o acțiune oarecare 
pentru a evita o inráutátire, pentru a încerca să înfăptuiască 

ceva, pur si simplu, pentru salvarea sau, mai modest încă, pen- 
tru interesul țării, devenea zadarnică și inutilă, sentinta 
Domnului fiind definitivă și irevocabilă. Bizanțul trebuia să 
piară pentru a-și ispăși păcatele, aceasta era voinţa divină, pe 
care nimic nu putea s-o oprească de la împlinire. Avem aici 
principiul care explică atitudinea fatalistă a bizantinilor în fata 
evenimentelor grave, dar socotite imparabile. Orice învoială 
dictată de „principiul iconomiei” era acceptabilă, apropierea 
de turci nu era deloc condamnabilă, întrucât, în contextul dat, 
turcii apăreau ca o unealtă în îndeplinirea voinței divine. 

Prelungirea acestei doctrine se află, firește, în viziunea 
apocaliptică a sfârșitului istoriei, care îi convinge din ce în ce 
mai mult pe bizantini. În decursul acestei ultime perioade a 
Bizanțului, literatura escatologicá, despre sfârșitul lumii civili- 
zate și domnia Anticristului, cunoaște un avânt deosebit”. 
Treptat, sfârșitul Bizanțului s-a contopit, în spiritul popular, cu 
sfârșitul lumii, în ansamblul ei. Renașterea Bizanțului va marca, 
în mod firesc, renașterea lumii creștine. Această convingere 
mesianică în Bizanțul renăscut va fi formulată, într-o maniera 
plastică, prin expresia utilizată de grecii de la Pontul Euxin: 
„Romania (adică Bizanțul) și în moarte va înflori” Viziunea pro- 
fetică va fi aceea care îi va conduce pe greci să adopte ca sim- 
bol (de altfel, adesea înjosit) al istoriei lor, phoenixul renăscând 
din cenușa-i proprie. Pe scurt, această credință profundă în 
soarta privilegiată a națiunii elenice va împinge la excese, 
comise în numele ideologiei Marii Idei, al cărei impact asupra 
poporului grec se va manifesta încă de la nașterea statului 
neoelen. Vom spune însă, din nou, că pasivitatea vinovată 
arătată de bizantini în fata amenințării turcești dovedește, 
înainte de toate, imposibilitatea în care se afla națiunea bizan- 
tină, orbită de pasiunea sa antilatină, de a-și asuma prefacerea 
trebuincioasă pentru supraviețuirea sa și indispensabilă pentru 
menţinerea statului său. 

Într-adevăr, forta disputelor ecleziastice si religioase care 
zguduie Constantinopolul în vremea Paleologilor, isihasmul, 
palamismul, unionismul și antiunionismul, pentru a nu le cita 
decât pe cele mai importante”, marchează o turnură decisivă 
în preocupările lumii bizantine — totul te îndeamnă să crezi că 
bizantinii, incapabili, de acum înainte, de a găsi soluții viabile 
pentru problemele vitale ale Imperiului, precum, de pildă, cele 
ale păcii și securității populațiilor sale, se vor refugia în satis- 
factia intelectuală, în speculatia filozofică și în preocupările 
spirituale, în care dintotdeauna excelaseră. Controversele steri- 
le, pe marginea unor subiecte deseori frivole, divizau și așa sla- 
bele forte ale Imperiului si pasionau o lume care înainta, inexo- 
rabil, spre pieire. La Constantinopol, se credea cu tărie că 
sfârșitul Imperiului era deja scris, fiindcă aceasta era intenția 
de nepátruns cu mintea a „iconomiei“ divine. Bizantinii, noul 
popor ales, și Constantinopolul, Noul Ierusalim, prin jertfa lor 
aveau să ispășească păcatele întregii lumi. Se prefera mai 
curând barbarizarea decât latinizarea, fiindcă numai barba- 
rizarea singurului popor civilizat al lumii, cel din Bizanţ, semni- 
fica sfârșitul istoriei. Cele câteva spirite utopice, purtătoare 
ale unui nou mesaj de speranţă, vor fi repede respinse de 
comunitatea ortodoxă; să amintim, în acest sens, că patriarhul 
Ghenadie a pus să se ardă operele filozofului Plethon. 
Constantinopolul va fi, pentru multă vreme, cetatea păcătoasă 
care, așa cum scria Palamas, poetul naţional al Greciei mo- 
derne: „Asemenea unei prostituate, aștepta să fie imbratisata 
de turc”. Când Europa, stupefiată, va afla, in 1453, de 
căderea Constantinopolului, se va simţi lipsită de lumina 
ochilor, cum scria un autor polonez din epocă”, dar va asista 
neputincioasă la abolirea, de către turci, a celui mai mare 
Imperiu creștin din Evul Mediu, a Imperiului căruia îi invidiase, 
ea cea dintâi, măreţia”. Rezistenţa și moartea eroică a ultimu- 
lui împărat, Constantin Paleologul Dragases, pe zidurile cetăţii, 

vor constitui singurul act pe masura Bizantului de altadata. 
Acesta se află la originea legendei populare grecești despre 
reînvierea împăratului și renașterea Bizanțului“. Împreună cu 
Marea Idee, această legendă va întreține flacăra tremurătoare 
a patriotismului grec, a cărui speranţă a fost, pentru multă 
vreme, îngropată sub ruinele cetăţii imperiale in 1453". 

De acum înainte, Literele și Artele vor întoarce spatele 
patriei lor — papa Pius al II-lea a intuit exact, atunci când a ca- 
racterizat căderea Constantinopolului ca pe „a doua moarte a 
lui Homer și a lui Platon”? — în vreme ce grecitatea, sub con- 
ducerea Bisericii sale, va încerca să-și salveze tradiţiile orto- 
doxe. Patriarhia din Constantinopol, pactizând cu învingătorul 
cuceritor — a fost dotat cu un statut special de către 
Mahomed al II-lea” —, va deveni refugiul valorilor nationale și 
singura forță politică a popoarelor supuse: aceasta, cu prețul 
umilintelor și al concesiilor ale căror urme au marcat istoria po- 
poarelor balcanice. Tocmai popoarele din Balcani, hrănindu-se 
din tradiţiile culturale ale Bizanțului, își vor împărți cu grecii 
moștenirea Imperiului bizantin. Cartea lui N. lorga, cu titlul 
sugestiv de „Bizanț dupa Bizant"?, descrie această existență 
postumă a Imperiului a cărui civilizație a marcat toate 
popoarele care, chiar dacă numai pentru o clipă din istoria lor, 
s-au aflat între hotarele sale sau în sfera sa de influenţă. 


Capitol unic 


PRINCIPIILE FUNDAMENTALE ALE 
GANDIRII POLITICE IN BIZANȚ 


Ordinea (taxis), iconomia (oikonomia) 
și raporturile lor cu autoritatea temporală și spirituală 


Pentru a înțelege temeiurile ideologiei politice a Bizanțului 
și a explica mulțimea formelor pe care le-a îmbrăcat și vari- 
etatea expresiilor pe care le-a împrumutat, în timpul diverselor 
perioade din milenara istorie a Imperiului', este necesar să 
examinăm câteva aspecte ale principiilor care au călăuzit gân- 
direa politică și orientarea intelectuală a bizantinilor. Studiul 
evoluţiei mentalităților, indispensabil pentru înțelegerea faptu- 
lui ideologic, va avea mult de câștigat. 

Statul și Biserica, reprezentate de împărat și, respectiv, de 
patriarh, au fost, se știe, stâlpii de susținere ai lumii bizantine, 
care a continuat lumea romană creștinată. Într-adevăr, raportu- 
rile puterii temporale cu puterea spirituală au influențat profund 
orientările politicii și ale ideologiei fiecărei epoci și au condiționat 
comportamentul poporului bizantin. Interdependenta lor, care 
se manifestă de-a lungul întregii istorii a Imperiului, constituie un 
aspect fundamental al civilizației bizantine, încă insuficient stu- 
diat. Să adăugăm, numaidecât, că natura raporturilor dintre 
statul și Biserica Bizanțului, deși întemeiată pe o solidaritate 

permanentă si liber consimtita, creează, deseori, situaţii delicate 
între cele două instituții, a căror complexitate derutează spiritele 
moderne, înclinate să privească problema raporturilor dintre stat 
și Biserică din unghiul, simplificator, al cezaropapismului?. 
Într-adevăr, convingerea cvasigenerală, în ceea ce privește 
Bizanțul, a unei supuneri a Bisericii fata de stat, care se expri- 
mă prin cezaropapism, ni se pare prea puţin apta să descrie o 
realitate, altminteri mai nuanţată și mai sofisticată, a rapor- 
turilor dintre puterea temporală și puterea spirituală, adică din- 
tre împăratul și patriarhul Constantinopolului, care încarnează, 
fiecare în domeniul său, autoritatea supremă, recunoscută ca 
atare de către toti cei care depind de aceasta. Altfel spus, 
împăratul, fiind creștin, depinde de patriarh, iar patriarhul, fiind 
cetățean al statului, depinde de împărat?. Acest lucru pre- 
supune separarea absolută, distincţia netă, între imperium și 
sacerdotium, ceea ce a fost, efectiv, cazul Bizanțului. Astfel, 
teoria, larg răspândită, care face din împăratul bizantin un 
preot“ nu rezistă la o examinare mai atentă a surselor. Teoria se 
sprijină pe o practică a Bisericii din Constantinopol, pe care 
Teodosie cel Mare a vrut s-o impună și în Apus, care privește 
locul împăratului în interiorul altarului bisericii, în momentul 
oficierii sfintei jertfe. Această teză a fost vehement criticată de 
Sfântul Ambrozie, care i s-a opus lui Teodosie și care a exprimat 
teoria care va deveni, ulterior, doctrina oficială a Bisericii, în 
termenii următori: "Purpura face împărați, dar nu si preoti””. 
Ultimul demers al lui Teodosie s-a soldat, așadar, cu un eșec, iar 
privilegiul împăratului de a rămâne în altar a fost, cum ne con- 
firmă Constantin al VII-lea, abolit chiar și în Constantinopol. 
În orice caz, separarea Imperiului de sacerdotiu este un fapt 
bine stabilit prin legea bizantină” și respectat de către părțile 
interesate, în ciuda tentativelor reciproce de a acapara din pre- 
rogativele celuilalt. Istoria bizantină atestă mai multe astfel de 
tentative, prin care se încearcă a se strica acest echilibru; dar 

toate sunt initiative ale unor persoane, nu actiuni ale 
instituțiilor. Într-adevăr, au existat la Bizanţ împărați puternici, 
care și-au impus voinţa în fata patriarhilor, constrânși să-și plece 
fruntea, cel mai bun exemplu fiind Leon al Ill-lea Isaurianul, 
iniţiatorul iconoclasmului*, precum au existat și patriarhi care 
s-au comportat ca niște adevărați împărați, și în domenii care 
nu erau de resortul lor: cel mai bun exemplu fiind, fără îndoială, 
cel oferit de Mihail Cherularie, inițiatorul schismei Bisericilor din 
1054” — însă, o subliniem încă o dată, acestea au fost cazuri 
excepționale și nu situații frecvente și durabile. 

La Bizanţ, împăratul și patriarhul erau condamnați, dacă 
putem spune astfel, să colaboreze, altminteri Imperiul s-ar fi 
clătinat din temelii; să nu uităm că, într-adevăr, creștinismul a 
fost admis în cetate și a devenit religie oficială a Imperiului în 
urma deciziilor imperiale, dar că Imperiul a devenit bizantin 
întrucât era creștin. Așadar, solidaritatea, ba chiar complici- 
tatea sunt trăsăturile care caracterizează raporturile dintre 
Biserică și stat în Bizanţ, mai mult decât cezaropapismul sau 
papocezarismul, pentru a folosi neologismele, care au fost 
întotdeauna considerate niște extrapolări reprobabile. loan 
Tzimiskes, unul dintre cei mai mari împărați ai Bizanțului, 
exprimă adevărata doctrină privind raporturile dintre împărat 
și patriarh când declară: „Cunosc două puteri pe pământ și în 
această viață, sacerdotiul și Imperiul; celui dintâi Creatorul i-a 
dat în grijă sufletele, celuilalt, autoritatea asupra trupurilor; 
dacă aceste două părți nu suferă nici o știrbire, atunci binele 
domnește în lume”'”. Această declarație solemnă, rostită de 
un împărat în fata Sinodului și a Senatului, adică în fata cor- 
purilor constituite care reprezentau elitele ecleziastice, politice 
și sociale ale Imperiului, ilustrează perfect poziția oficială 
asupra locului împăratului și, respectiv, al patriarhului în 
Imperiul Bizantin — ei sunt considerați două autoritati comple- 
mentare și interdependente. 

Așadar, intenționat am ales să ne oprim îndeosebi asupra 
acestor două noțiuni, ordinea si iconomia, care desemnează, și 
una și cealaltă, scopurile și imperativele urmărite neabătut de 
către împărat și, totodată, de către patriarh. Într-adevăr, aceste 
două concepte fundamentale ale gândirii și ale politicii lumii 
bizantine, ordinea (taxis) si iconomia (oikonomia), unul de ori- 
gine politică și socială, celălalt de origine intelectuală și spiri- 
tuală, cel puţin în epoca bizantină, au fost adoptate, amân- 
două, de către stat și de către Biserică, totodată, ca baze ale 
organizării lor si ca temelii ale concepției lor despre lume. Și alte 
noţiuni, precum, de pildă, pacea, înțelegerea (și opusele lor) au 
fost esenţiale pentru viața si politica Bizanțului, dar nici una, 
după părerea noastră, nu evidențiază mai clar decât noțiunile 
de ordine și de iconomie fondul convingerilor bizantine. Se 
ridică, astfel, vălul demersului gândirii bizantinilor, amintind că, 
pentru ei, noțiunile de ordine și de iconomie, la fel ca autori- 
tatea temporală și cea spirituală, sunt complementare și inter- 
dependente, una fiind suportul celeilalte, în măsura în care 
ordinea rezultă din acțiunea iconomiei și în care iconomia nu 
este decât o manifestare a ordinii. Aceasta din urmă era con- 
siderată, atunci, ca principiul fundamental al creației. 

Sa încercăm, acum, să examinam mai îndeaproape aceste 
două noțiuni care constituie, cu siguranță, adevăratul funda- 
ment al întregii ideologii bizantine și ale căror constanta și per- 
manentá, asa cum se desprind din studiul documentelor din 
diversele perioade, contrastează cu schimbările frecvente ale 
mentalitatii bizantine, în funcţie de problemele obștești. Tocmai 
acest aspect de excepție, al prezenţei continue a noţiunilor de 
ordine și de iconomie în cvasitotalitatea literaturii bizantine din 
toate epocile, este cel care explică mulțimea de sensuri si de 
nuanţe pe care fiecare le-a îmbrăcat și care le confirmă rolul 
preponderent în ansamblul manifestărilor vieţii și gândirii 
bizantine; ambele rămân, indiscutabil și de departe, cele două 

idei majore care determina gandirea si praxisul politic al lumii 
medievale grecesti. 


Ordine si iconomie, fundamentele societatii bizantine 


Ordinea si iconomia, acest termen din urmă neavând vreo 
legătură cu sensul actual, deși evoluția semantică ulterioară 
aduce lumină asupra câtorva aspecte ale conceptului bizantin, 
vor fi examinate aici în sensul lor tehnic si în interdependenta 
lor. Astfel, printre multiplele semnificaţii ale termenului de 
iconomie — dicţionarul de greacă patristică al lui Lampe ne 
indică peste treizeci, repartizate pe mai multe capitole, dar 
fără a lua în consideraţie sensurile acestui termen din literatu- 
ra profana'' — ne vom opri, cu deosebire, la aceea expimata 
prin Kat' oikonomian, expresie însemnând „potrivit iconomiei" 
(conform celui mai bun aranjament cu putință), care face din 
această noțiune principiul acţiunii în lume (praxis) si al demer- 
sului urmărit prin gândire, în strădania sa de a descifra univer- 
sul si pentru a face lucrurile inteligibile (theoria). În orice caz, 
folosirea acestor termeni într-o serie de limbaje tehnice, fără 
a-l mai pune la socoteală pe acela de toate zilele, care acoperă 
numeroase domenii ale vieţii, și utilizarea lor frecventă de 
către medii diferite, în circumstanţe diverse și variate, 
zădărnicesc orice efort de a avansa o definiţie satisfăcătoare. 
Astfel, pentru a sublinia pur și simplu importanţa și încărcătura 
semantică pe care noțiunile de „ordine” si ,iconomie" le-au 
avut pentru Bizanț, vom recurge la comparații cu alte concep- 
te, mai bine cunoscute, întrucât au aparținut lumii grecești 
clasice, a cărei gândire este de departe mai temeinic studiată 
decât aceea a lumii bizantine. 

Precizând, imediat, că această referință la Antichitate 
trebuie înțeleasă ca o simplă ilustrare, care ne permite nu să 

stabilim niște relaţii de semnificatie, ci, mai modest, să com- 
parăm impactul pe care conceptele astfel relationate l-au avut 
în gândirea respectivă a fiecărei epoci, se poate spune că ter- 
menul de ordine (taxis) a jucat, în Bizanţ, rolul pe care îl jucase 
în Antichitate termenul de măsură (metron), și că termenul de 
iconomie, în domeniul speculatiei, era încărcat, la Bizanţ, cu 
aceleași virtuți ca și termenul înțelepciune (sophia) în Grecia 
antică'?. Această comparaţie, puţin forțată, care trebuie înțe- 
leasă, repetăm, ca o ilustrare a importanţei acestor noţiuni, ni 
se pare suficientă pentru a sublinia diferenţa profundă dintre 
gândirea greacă și mentalitatea bizantină. Fiecare dintre ele 
exprimă două lumi, care se situează și se prezintă de la bun 
început ca diferit orientate, deși fondul lor lingvistic comun ar 
putea să le facă să treacă drept două etape ale aceluiași 
demers intelectual. Este, totuși, evident că între metron 
(măsură) și taxis (ordine), precum și între sophia (înțelepciune) 
și oikonomia (inteleapta chibzuinţă) există aceeași distanta ca 
între lumea rațională și raţiunea interogativă din Antichitate și 
lumea spirituală și autoritatea revelată din Evul Mediu. Altfel 
spus, între Grecia antică și Bizanţ s-au interpus, deja, stoicismul 
elenistic, Imperiul roman, izvor al autorităţii politice, și crești- 
nismul oriental, izvor al autorității spirituale, care constituie, în 
fapt, un background al puterii și, în consecință, al ideologiei 
politice din Imperiul bizantin”. La urma urmei, această com- 
paratie neașteptată a noţiunilor de ordine si de iconomie cu 
acelea de măsură și înțelepciune este, pentru noi, mijlocul cel 
mai la îndemână de a stabili cadrul în care a acţionat întot- 
deauna omul bizantin, mărginit în gândirea și în faptele sale 
de limitele pe care autorităţile spirituală și temporală, necon- 
testate și incontestabile, le-au făurit pentru el. Noţiunile de 
ordine și de iconomie acoperă, într-adevăr, pentru bizantin, 
ansamblul principiilor și virtuţilor care determină creaţia, care 
trebuie să conducă societatea, Biserica și statul și care, în orice 

caz, conditioneaza soarta lumii sub toate celelalte forme. Au, 
cu alte cuvinte, valoare de principii universale. 

Ordinea, taxis, exprima categoria care domina natura, soci- 
etatea și raporturile dintre oameni; este principiul întregii vieți, 
înscris și înnăscut în toate lucrurile din lume. Este clar de ce ter- 
menul de taxis, pe lângă semnificaţia sa primară de ordine, 
subintelegandu-se ordinea stabilită, care trebuia să fie respec- 
tată cu orice pret, întrucât era principiul fundamental al 
creației divine, a dobândit, de timpuriu, la Bizanţ, sensul de 
„ierarhie”, devenind astfel termenul tehnic utilizat în toate lim- 
bajele proprii multiplelor domenii de activitate ale oamenilor, 
implicând acţiunea concertată a unor grupuri distincte de per- 
soane. Este semnificativ faptul că termenul de ierarhie, în sen- 
sul actual al termenului, a fost o creaţie pur bizantină și că a 
fost considerat instantaneu (a apărut încă din secolul al V-lea) 
un caz particular al ordinii (taxis) universale. Raportul dintre 
ordine și ierarhie constituie fundamentul gândirii lui Pseudo- 
Dionisie Areopagitul, a cărui operă despre ierarhia cerească și 
despre ierarhia ecleziastică — originală combinaţie a principi- 
ilor neoplatoniciene, a teoriei aristoteliene și a învățăturilor 
Părinților Bisericii despre taina creaţiei — a exercitat o influență 
notorie asupra elaborării teoriei despre ordine, ca un concept 
moral, religios și spiritual'“ 

Într-adevăr, Pseudo-Dionisie Areopagitul precizează clar în 
scrierile sale că, pentru el, „ierarhia este ordinea divină și 
sacră”, că „tinde să atingă ordinea după care este condusă 
lumea"'*, În parafraza operei lui Pseudo-Dionisie, datorată lui 
Pachymeres, citim că trebuie să se facă distincţia între „mai 
multe soiuri de ordine: ordinea naturală, precum aceea a pro- 
gresiei aritmetice” (este vorba, deci, fără nici o îndoială, de o 
ierarhie), ordinea „referitoare la persoane, precum ordinea 
imperială a titlurilor și a dregătoriilor, și ordinea sfântă a Bise- 
ricii”'“, înțelegând, prin aceasta, ierarhia ecleziastică pentru 

care, într-adevăr, Pseudo-Dionisie va scrie un tratat aparte; 
toate aceste ordini trebuie să reflecte arhetipul, ordinea ce- 
rească”, singura perfectă, fiindcă toate au fost stabilite „după 
iconomie", adică sunt cele mai bune cu putință în lumea 
imperfectă a materiei. 

În orice caz, în spiritul bizantin, termenii de ordine și de 
ierarhie se confundă. Astfel, nu e de mirare dacă se întâlnesc 
termenii de taxis și, uneori, de taxiarhia', desemnând ordinea 
corpurilor constituite de către stat, ale administraţiei civile, mi- 
litare și ecleziastice, dar, de asemenea, ordinea claselor și a 
grupelor sociale. Astfel, taktika, adică listele de priorităţi, 
deosebit de îndrăgite la Bizanţ, constituie o sursă prețioasă nu 
doar pentru studiul organizării statului și a societăţii bizantine, 
dar și pentru concepția principiului autorității în toate domenii- 
le vieţii Imperiului. Avem, în afară de taktika militare, cunoscu- 
te și în Antichitate, taktika ecleziastice, taktika orașelor și 
taktika titlurilor și funcţiilor imperiale și ale demnitatilor aulice 
— texte de creație pur bizantină, acoperind toate perioadele 
istoriei Imperiului”. 

Aspectul organizării lumii bizantine, care se desprinde din 
studiul acestor surse, completate, bineînţeles, cu informațiile 
furnizate de către literatura bizantină în general, tinde să fie, 
după cum se și cuvenea, imaginea, fidel reflectată, a ordinii 
cerești, cu îngeri, sfinți, apostoli si profeti care îl înconjoară pe 
Creator — altfel spus, fiecare grupă și fiecare persoană deţine, 
în lumea bizantină, un loc bine stabilit, un rang anume în 
piramida care îl are în vârf pe împărat, la fel cum ierarhia 
cerească îl are în vârf pe Dumnezeu”. Regăsim în aceasta o 
ilustrare perfectă a poziției împăratului în lumea bizantină: el 
este reprezentantul lui Dumnezeu pe pământ, este împuter- 
nicitul lui Hristos. Să amintim, în acest sens, că împăratul 
Constantin al VII-lea Porfirogenetul, în opera care poartă su- 
gestivul titlu de „Ordinea Imperiului” și care este, într-adevăr, 

un tratat despre ordinea aulică si despre ceremoniile de la 
curte, nu șovăia să îi compare pe patriciii și pe magiștrii din 
Imperiu cu apostolii, iar pe împărat, respectând proporțiile cu 
strictețe — așa cum nota Porfirogenetul personal, într-un acces 
de modestie — cu însuși Hristos?'. Este ușor să ne imaginăm 
consecinţele acestei convingeri asupra ideologiei imperiale și, 
totodată, asupra ansamblului mentalităților bizantine, hrănite 
din principiul raporturilor privilegiate dintre statul lor si 
Dumnezeu și ordinea lui. O dovedesc calificativele folosite pen- 
tru a-i desemna pe împărat și statul bizantin: împăratul este 
„menitul, preferatul, alesul lui Dumnezeu”, iar statul este 
„puterea păstrată, ocrotită și garantată de către Dumnezeu”, 
pentru a cita doar câteva dintre titlurile oficiale rezervate 
„preasfintitilor si preacreștinilor” împărați ai Bizanțului si 
"preaevlaviosului lor stat”??. 

Această situaţie conduce la două constatări importante 
pentru viața politică și socială din Imperiul bizantin și, prin 
urmare, pentru studiul ideologiilor sale: se înțelege, în primul 
rând, că ordinea imperială, în toate acceptiunile acestui ter- 
men, nu poate fi înlocuită, întrucât ea reflectă ordinea 
cerească și decurge din însăși voinţa divină; în al doilea rând, 
întrucât ordinea se concretizează într-o ierarhie riguroasă, 
treptele piramidei care decurg din aceasta sunt, toate, subor- 
donate vârfului, respectiv împăratului, stăpânul absolut al sta- 
tului și al societății, dar și al lumii, totodată, de vreme ce este 
reprezentantul lui Dumnezeu pe pământ. Se explică astfel cali- 
ficativul de Cosmocrator (stăpânul lumii, al cosmosului) ca si 
acela, mai surprinzător încă, de Cronocrator (stăpânul timpu- 
lui)“, atribuite împăratului bizantin — calificativul de Panto- 
crator (stăpânul universului) fiindu-i rezervat lui Hristos. Astfel, 
simbolurile puterii imperiale vor fi, în mod absolut firesc, glo- 
bul împodobit de cruci și sceptrul, în timp ce coroana imperia- 
lă, care în iconografia oficială este oferită împăratului de către 

un înger sau de către Hristos însuși, va fi simbolul originii 
divine a puterii“. Această origine este reprezentată, în plan 
real, prin patriarh, cel care deschide ceremonia încoronării 
așezând coroana pe capul împăratului, după ce l-a binecuvan- 
tat” Este de reținut acest detaliu, care marchează faptul că, 
în limbajul instituțional, patriarhul este cel care conferă pute- 
rea împăratului. Într-adevăr, el este, în momentul încoronării, 
singurul reprezentant al lui Hristos. Eventualul său refuz de a 
purcede la această acțiune ar face imposibilă legalizarea pute- 
rii imperiale. Avem, aici, încă un aspect al prerogativelor patri- 
arhale care atenuează așa-numitul cezaropapism bizantin, 
celălalt fiind posibilitatea pe care o avea patriarhul de a-l exco- 
munica pe împăratul vinovat de fapte considerate condam- 
nabile de către Biserică — și să nu uităm că aceasta deţinea 
dreptul de a hotári în chestiunile personale, căsătoria împă- 
ratului fiind una dintre acestea, ba chiar dintre cele mai impor- 
tante, din pricina legitimării copiilor care ar fi putut rezulta și 
a repercusiunilor acestui fapt asupra succesiunii imperiale. Cu 
toate acestea, este necesar să subliniem ca, în piramida imagi- 
nară pe care o reprezintă ierarhia lumii bizantine, locul privile- 
giat sau de vârf rezervat împăratului n-a fost niciodată con- 
testat. Patriarhul ocupa, într-adevăr, în listele demnitatilor, 
locul secund, deși autoritatea sa în problemele spirituale, așa 
cum am văzut, nu se compara cu aceea a împăratului, care nu 
mai era socotit, atunci, decât un creștin exemplar. 

Această organizare pe verticală a lumii bizantine va rămâne 
în vigoare de-a lungul întregii existente a Imperiului; s-a 
menținut cu o extremă rigurozitate, în toate marile perioade 
ale istoriei bizantine, și n-a fost contestată niciodată în mod 
real, societatea bizantină păstrând întotdeauna aspectul unei 
meritocratii. Astfel, locul fiecăruia în societatea bizantină era 
obținut după meritele personale, întrucât chiar și funcția 
supremă imperială era, instituțional, deschisă oricărui cetățean 

din Imperiu. Se înțelege de ce importanta fiecărui rang în ierar- 
hie se măsura dupa distanta care il separa de rangul imperial. 
Importanţa anturajului imediat al împăratului își găsește, astfel, 
o explicație cvasiinstitutionala, iar Constantinopolul, ca 
reședință a împăratului și a curții, a sfârșit prin a fi socotit sedi- 
ul întregii puteri. Rolul acestui oraș în ansamblul istoriei și al civi- 
lizatiei bizantine este, în acest fel, bine pus în lumină. Cum se 
știe, atracția sa nu s-a exercitat numai asupra bizantinilor, dar și 
asupra bizantiniștilor, tentaţi să explice fenomenul bizantin 
exclusiv prin exemplul Constantinopolului, care, devenit soarele 
Imperiului, prin intermediul împăratului care locuia acolo, 
punea întrucâtva în umbră provinciile pe care, totuși, se spri- 
jinea adevărata măreție a Imperiului; să mai spunem, referitor 
la subiectul nostru, doar că orașul Constantinopol ocupa vârful 
în taxisul (ordinea) orașelor, precum împăratul său ocupa cel 
mai înalt rang între oamenii săi, iar patriarhul, locul cel mai înalt 
în ierarhia ecleziastică. Constantinopolul (pus, încă de la înte- 
meiere, sub ocrotirea Fecioarei), capitala, așadar, în chip de 
Regina Cetatilor — după titulatura sa oficială —, împăratul, în 
chip de cosmocrator, și patriarhul, mai presus de toate, ecu- 
menic, adică în chip de șef spiritual al lumii locuite de popoarele 
civilizate, constituiau bazele autorității necontestate ale lumii 
bizantine asupra universului”. Fiecare în domeniul său specific 
încarna puterea universală a statului bizantin, solidaritatea lor 
fiind garantia salvgardării ordinii universale, potrivit intentiilor 
tainice ale iconomiei divine“. 


Ordinea, iconomia și arta de a cârmui 
Caracterul sacru al ordinii bizantine, personificată de către 


împărat, care sacralizează tot ceea ce îl privește (să amintim, în 
acest sens, că atributul theios, adică sfânt, este acordat pentru 

orice are legătură cu persoana imperială), constituie suprema 
garanţie a menţinerii unui statu-quo politic și social. Altfel spus, 
ordinii bizantine nu i se putea aduce vreo contestaţie, nici din 
interior, nici din exterior, întrucât era garantată de Dumnezeu. 
Orice tulburare, nu contează de ce natură, era contrară prin- 
cipiilor statului, dar si, mai ales, voinței divine. Astfel, orice atin- 
gere adusă ordinii imperiale căpăta, pentru bizantini, aspectul 
unui veritabil sacrilegiu și era considerată ca o uneltire a dușma- 
nilor lui Dumnezeu si ai adevăratei credințe“. Dumnezeu si 
împăratul îi pedepseau pe instigatorii acesteia. 

Această cvasisacralizare a ordinii stabilite, termenul de 
taxis-ordine semnificând, în acest context, statu-quo, pax 
Byzantina, lămurește anumite aspecte ale istoriei bizantine, 
defectuos înțelese, mi se pare mie, de către istoricii moderni, 
mai puţin familiarizați cu extrema complexitate politică si spiri- 
tuală a sofisticatei lumi bizantine. Se înțelege, de exemplu, de 
ce statul bizantin n-a pus, aproape niciodată, în practică niște 
reforme adevărate ale instituțiilor sale, în pofida îndelungatei 
sale existente; a aplicat întotdeauna kat' oikonomian, adică s-a 
adaptat treptat noilor realități, fără sa desfinteze vreodată 
vechile realități; s-a conformat noilor situaţii fără a opera trans- 
formări radicale; pe scurt, prizonier al trecutului său, a încercat 
să înțeleagă prezentul și să cântărească viitorul nesigur, fără a 
rupe legăturile cu tradiția, care a rămas fundamentul exis- 
tentei sale. Se înțelege de ce tentativa iconoclastă, singura 
reformă veritabilă pe care a cunoscut-o lumea bizantină, a 
stârnit furtuna pe care o cunoaștem, săpând marea prăpastie 
în națiunea bizantina, si pentru ce aspectul, cel puţin exterior, 
al statului bizantin se prezintă neschimbat de-a lungul seco- 
lelor. Imobilitatea cvasihieratică a spiritului bizantin rămâne o 
imagine îndrăgită de istorici, și aceasta chiar în pofida muta- 
tiilor profunde pe care le-a suferit Imperiul pe parcursul înde- 
lungatei sale existente. Să spunem, pur si simplu, că taxis și 


132 


oikonomia au lucrat împreună pentru eterna renaștere a 
formelor unei traditii mereu vii, a acelor patria ale bizantinilor, 
adică a patrimoniului roman, grec și creștin, disputat si râvnit 
de inamicii săi din exteriorul și din interiorul Imperiului. 

Respectul necondiţionat pentru ordinea prestabilită, 
înscrisă în fapte, potrivit concepției bizantine, explică, de ase- 
menea, anumite aspecte ale moralei politice și clarifică, pe 
această cale indirectă, principiile ideologiei bizantine. Este, 
într-adevăr, de la sine înțeles că absenţa ordinii nu putea decât 
să evidentieze o stare de lucruri contrară salvării omului și, 
totodată, salvării naţiunii. Termenul de ataxia (dezordine) și 
sinonimele sale (tarache-tulburare, akatastasia-răvășire, akos- 
mia-salos-haos, sygchisis-perturbare a ordinii, anesychia- 
neoranduiala, îngrijorare etc.) califică situații care conduc, din 
punct de vedere spiritual, la pierderea „sufletului” (psycho- 
lethros) și, din punct de vedere politic, la regimul scelerat, la 
„democraţie“, adică la uzurparea puterii de către popor, un 
sacrilegiu față de împărat, care reprezenta singura autoritate 
recunoscută de Dumnezeu”. Se înțelege că împăratul si câr- 
muirea sa puteau pedepsi aspru, fără șovăire și cu binecuvân- 
tarea Bisericii, unele acțiuni care, punând în pericol ordinea, 
contraveneau voinţei divine, spre marele prejudiciu al ansam- 
blului națiunii. Termenul de ordine, încărcat, așadar, de toate 
virtuțile, în mod opus antonimelor sale, a sfârșit prin a desem- 
na principiile morale și reglementările în vigoare, care trebuiau 
respectate fără proteste, și aceasta pentru binele comun. 

Pe această cale indirectă, termenul de peitharchia, adică 
disciplina și, literal, supunere fata de autoritate, a sfârșit prin a 
însemna virtutea de căpătâi, care garanta ordinea, taxis, 
devenită astfel, și acesta este un fapt important, sinonimă cu 
pacea, binele suprem al omenirii, potrivit învățăturii lui Hristos 
insusi?. Ordinea, semnificând pacea, devine o virtute „soterio- 
logică”, predicată de Biserică. Orice mișcare de răzvrătire, 

indiferent de natura ei, care ar tulbura ordinea, asadar pacea, 
se pedepsea atât de către împărat, cât si de către Biserică, ale 
cărei interese, în acest domeniu, erau apărate de puterea 
temporală. Se explică astfel de ce lupta împotriva ereticilor 
anatemizati de Biserică a fost întotdeauna purtată, la Bizanţ, 
de către armatele imperiale. Împăratul, slujitor devotat al 
Bisericii, la învățăturile căreia se supunea aidoma oricărui alt 
creștin, rămânea singurul garant al ordinii-păcii, precum era și 
singurul stăpân al războiului, adică al războiului împotriva 
dușmanilor statului și ai credinţei Imperiului de drept divin, 
cum a fost, dintotdeauna, Bizanțul. 

Astfel, ordinea, considerată ca un dat ireversibil în Bizanţ, 
după statutul care decurgea din acțiunea iconomiei divine, tre- 
buia să fie menţinută cu orice pret, prin acțiunea imperiala si 
ecleziastică. Din această perspectivă, este caracteristic faptul 
că împăratul și patriarhul aveau grijă să noteze că politica lor 
este călăuzită de spiritul de „iconomie”, care-i ajută să aplice 
regula (taxis) cea mai bună cu putinţă, în lumea imperfecta a 
oamenilor, și care îi conduce, mereu kat' oikonomian, la 
găsirea unor soluţii inedite pentru problemele care preocupau 
lumea din subordinea lor. „Iconomia” apărea, în acest fel, ca 
intervenţia care sugera reacţiile cel mai puţin defavorabile, cele 
care provocau cel mai mic rău cu putință, pe scurt, cele care 
se îndepărtau cel mai puţin de un ideal fixat. Suntem departe 
de intervenţia care va conduce, mult mai târziu, este adevărat, 
la elaborarea principiului infaibilitatii, de neconceput în Bizanţ, 
tocmai pentru că era contrar spiritului de iconomie. Ajungem, 
de altfel, de-a lungul acestor soluţii care se recunosc imper- 
fecte, întrucât sunt dictate de principiul ,iconomiei", la singu- 
ra fisură din concepția, altminteri perfectă, a respectului 
necondiționat pentru ordinea dată. 

Într-adevăr, câtă vreme ordinea lumii reflectă, în măsura 
posibilului, ordinea divină, ea ar putea fi răsturnată, dacă 

Dumnezeu ar hotări astfel: „Dacă Dumnezeu vrea, subliniază 
un text bizantin, ordinea naturii poate fi dată peste cap“; 
această afirmaţie categorică, care, spunem în treacăt, consti- 
tuie fundamentul miracolului (se numește miracol răsturnarea 
ordinii naturale conform voinţei lui Dumnezeu), presupune, de 
asemenea, că în cazul în care cârmuirea care aplică ordinea s-a 
îndepărtat de cea mai bună ordine cu putință, dacă, altfel 
spus, ,iconomia" imperială a funcţionat insuficient, Dumnezeu 
poate hotărî înlăturarea vinovatului; această schimbare, care 
se efectuează întotdeauna printr-o aparentă dezordine, 
explică înlocuirea violentă a împăraților. Astfel, implicarea 
constantă a voinţei divine în tot ceea ce privește ordinea — alt- 
fel spus, în tot ceea ce privește cârmuirea lumii — justifică, în 
ultimă instanţă, revoltele izbutite împotriva împăratului, con- 
siderat, în acest caz, nevolnic și nedemn de încrederea divină, 
așadar obligatoriu de înlocuit cu un altul, ale cărui virtuti l-ar 
face demn de a fi împuternicitul lui Hristos. Acest principiu 
explică, de asemenea, nesfârșita tulburare religioasă care a 
zdruncinat aproape continuu Bizanțul, fiindcă nu reprezintă, în 
realitate, decât expresia căutării permanente a celei mai bune 
soluții, într-o lume condusă „prin iconomie” și, în consecinţă, 
fără siguranţa spirituală și intelectuală oferită de certitudinea 
inspirată de revelație. 

Reiese de la sine că această concepţie despre manifestarea 
constantă a voinţei divine punea soarta lumii bizantine în mâ- 
na Domnului și, astfel, făcea din bizantini „noul popor ales”, 
„noul Israel”, instrumentul prin care se exprima judecata lui 
Dumnezeu asupra oamenilor și asupra faptelor acestora“: 
victoriile imperiale sunt socotite, ca atare, drept manifestarea 
unei recompense divine pentru virtuțile poporului bizantin, în 
vreme ce înfrângerile sunt expresia mâniei divine împotriva 
poporului său, când se îndepărtează de la calea cea dreaptă. 
Este, din acest punct de vedere, semnificativ faptul că, pe 

măsură ce Imperiul cunoștea înfrângerile care i-au alterat, 
până la urmă, caracterul de putere universală sau, mai simplu, 
internațională, termenul de krima, însemnând, la origine, jude- 
cată (subintelegandu-se judecata divină), și-a pierdut sensul 
initial si a sfârșit prin a fi sinonim cu „pacat“, păcat pe care 
Dumnezeu îl pedepsea neîntârziat sau, în cel mai bun caz și 
dintr-un spirit de ,iconomie", îl îndrepta si îl ierta”. 

În orice caz, termenul de taxis-ordine, cu mulțimea de sem- 
nificatii pe care le-a îmbrăcat în contextul diverselor limbaje, 
politic, spiritual, moral și instituţional, a sfârșit prin a exprima 
adevăratul principiu universal al lumi bizantine. Legile și regu- 
lile, dictate de grija „iconomiei” celei mai apropiate de perfec- 
tiune, vizau să garanteze acest bine suprem pentru ansamblul 
omenirii. Preambulul la toate decretele imperiale, introducerile 
la culegerile juridice, în sfârșit, toate actele legislative aveau 
grijă să precizeze că împăratul care le promulga era animat de 
dorinţa de a sluji pacea și ordinea, pe care se sprijină măreţia 
romană, adică bizantină, și bunăstarea cetățenilor. 

Cu toate acestea, după cum am văzut*, istoria Bizanțului 
dezminte adeseori speranţele pe care bizantinii și le-au pus în 
perenitatea ordinii în Imperiul lor, fără ca, din această cauză, 
să li se slăbească profunda convingere că ordinea, de fiecare 
dată restabilită, era reflectarea voinței divine, care trebuia 
respectată cu orice preţ. În cele din urmă, împăratului și patri- 
arhului le revenea îndatorirea să creeze condiţiile care, dictate 
de „iconomia cea mai inteleaptá", expresia este a epocii, să 
poată garanta domnia ordinii bizantine, a așa-numitei pax 
Byzantina”. Dar, de asemenea, era de datoria poporului 
bizantin să vegheze ca acţiunile sale să fie conforme voinţei lui 
Dumnezeu, care, după intenţiile sale de nebănuit, alesese 
națiunea bizantină ca instrument de manifestare: pornind de 
la această bază, vicisitudinile sorții pe care le-a cunoscut lumea 
bizantină vor fi întotdeauna justificate, formele cele mai 

variate si cele mai neasteptate ale ideologiei sale vor deveni 
posibile, contradictia lor aparenta nefiind, pentru bizantini, 
decât efectul ,iconomiei", operând de fiecare dată cel mai 
bine cu putință, dar întotdeauna în condiţii diferite. Să mai 
spunem, în acest sens, că acest rezultat șovăielnic și nehotărât 
al operei „iconomiei” bizantine, exprimat, totuși, în lumea cer- 
titudinilor spirituale din Evul Mediu, apărea. ca o reminiscență 
îndepărtată a spiritului critic al Antichității grecești, care, desi 
denigrat de către Biserică, n-a fost împiedicat a lăsa urme, mai 
ales asupra gândirii Părinților Bisericii, care au elaborat dogma 
și, în consecință, doctrina „iconomiei” 

În afară de acestea, vom sublinia, încă o dată, că orice 
demers intelectual bizantin tinde către ordinea care, după cum 
scria împăratul Constantin al VII-lea, „este acest lucru măreț și 
prețios, podoabă și frumuseţe a Imperiului și temelie a unității 
sale, a cărui absenta este o grava insultă adusă majestatii 
imperiale; căci dezordinea este specifică unui trup prost 
alcătuit, ale cărui membre sunt adunate de-a valma, ceea ce 
denotă o conduită fără demnitate și fără educaţie, proprie 
oamenilor care nu sunt liberi.” Să considerăm că dorinţa expri- 
mată de împărat, în concluzia introducerii la tratatul său 
despre Ordinea Imperiului, a fost a tuturor bizantinilor: „Fie ca 
puterea imperială să poată să acţioneze întru ordine și demni- 
tate, pentru a reda mișcarea și armonia pe care Creatorul a 
dăruit-o întregului nostru Univers"*. lată țelul suprem pe care 
și l-a propus Imperiul bizantin. Pentru a-l înfăptui, trebuia să 
acţioneze „potrivit iconomiei”, care-i dicta cel mai bun demers 
de urmat și-i deschidea calea idealului posibil. 

ANEXE 


Împărații bizantini 


324-337 Constantin | 
337-361 Constanțiu 
361-363 lulian 
363-364 lovian 
364-378 Valens 
379-395 Teodosie 
395-408 Arcadius 


408-450 Teodosie al II-lea 


450-457 Marcian 
457-474 Leon | 
474 Leon al Il-lea 
474-475 Zenon 
475-476 Basiliskos 
476-491 Zenon (bis) 
491-518 Anastasie | 
518-527 lustin | 
527-565 lustinian | 
565-578 lustin al II-lea 
578-582 Tiberiu | 
Constantin 
582-602 Mauriciu 
602-610 Phokas 
610-641 Heraclius 
641 Constantin al III-lea 
și Heraclonas 


641 Heraclonas 

641-668 Constanțiu al II-lea 
668-685 Constantin al IV-lea 
685-695 Iustinian al II-lea 
695-698 Leontiu 

698-705 Tiberiu al II-lea 
705-711 lustinian al II-lea (bis) 
711-713 Filipicus 

713-715 Anastasie al II-lea 
715-717 Teodosie al III-lea 
717-741 Leon al III-lea 
741-775 Constantin al V-lea 
775-780 Leon al IV-lea 
780-797 Constantin al VI-lea 
797-802 Irina 

802-811 Nikephoros I 

811 Stavrakios 

811-813 Mihail | Rangabe 
813-820 Leon al V-lea 
820-829 Mihail al II-lea 
829-842 Teofil 

842-867 Mihail al III-lea 
867-886 Vasile | 

886-912 Leon al VI-lea 
912-913 Alexandru 

913-959 Constantin al VII-lea 
920-944 Roman | Lecapenos 
959-963 Roman al II-lea 
963-969 Nikephoros al II-lea 
Phokas 
969-976 loan | Tzimiskes 
976-1025 Vasile al II-lea 
1025-1028 Constantin 
al VIII-lea 
1028-1034 Roman al III-lea 
Argyros 
1034-1041 Mihail al IV-lea 
1041-1042 Mihail al V-lea 
1042 Zoe și Teodora 
1042-1055 Constantin al IXJea 
Monomahul 
1055-1056 Teodora (bis) 
1056-1057 Mihail al VI-lea 
1057-1059 Isaac | Comnen 
1059-1067 Constantin 
al X-lea Ducas 
1068-1071 Roman al IV-lea 
Diogene 
1071-1078 Mihail al VII-lea 
Ducas 
1078-1081 Nikephoros III 
Botaneiates 
1081-1118 Alexie | Comnen 
1118-1143 loan al II-lea 
Comnen 
1143-1180 Manuil | Comnen 
1180-1183 Alexie al II-lea 
Comnen 
1183-1185 Andronic I 
Comnen 

1185-1195 Isaac al II-lea 
1195-1203 Alexie al III-lea 
Anghelos 
1203-1204 Isaac al Il-lea (bis) 
și Alexie al IV-lea Anghelos 
1204 Alexie al V-lea 
Murzufles 
1204-1222 Teodor | Lascaris 
1222-1254 loan al III-lea 
Ducas Vatatzes 
1254-1258 Theodor al II-lea 
Lascaris 
1258-1261 loan al IV-lea 
Lascaris 
1259-1282 Mihail al VIII-lea 
Paleologul 
1282-1328 Andronic al II-lea 
Paleologul 
1328-1341 Andronic al III-lea 
Paleologul 
1341-1391 loan al V-lea 
Paleologul 
1347-1354 loan al VI-lea 
Cantacuzino 
1376-1379 Andronic al IV-lea 
Paleologul 
1390 loan al VII-lea 
Paleologul 
1391-1425 Manuil al II-lea 
Paleologul 
1425-1448 loan al VIII-lea 
Paleologul 
1449-1453 Constantin al XHea 
Paleologul. 


Note 


Introducere 


1. Bibliografia minimala, p. 167, din volumul de fata. 

2. Lucrare fundamentală: O. Treitinger, Die Ostrómische 
Kaiser- und Reichsidee, ediţia a doua, Darmstadt, 1965. 

3. În afară de opera fundamentală a lui A. Grabar, L'em- 
pereur dans l'art byzantin, Paris, 1932, cf. G. Galavaris, „The 
symbolism of imperial costume as displayed on byzantine 
coins", în Museum Notes, t. 8, 1958, p. 99-117; P. Schramm, 
Spheira, Globus, Reichsapfel, Stuttgart, 1958. 


Capitolul 1 — Universalismul 


1. A. Momigliano, ,Pagan and Christian historiography in 
the fourth century A. D.", in The Conflict between paganism 
and christianity in the fourth century A. D., Oxford, 1963, 
p. 79 si urmátoarele. 

2. Pentru toate aceste puncte, cf. R. Rémondon, La crise de 
l'Empire romain, colectia , Nouvelle Clio", nr. 11, Paris, 1964. 

3. În afară de opera fundamentală a lui J. Vogt, Constantin 
der Grosse und sein Jahrhundert, München, 1960, cf. V. Burch, 
Myth and Constantine the Great, Londra, 1927; la fel de 
interesantá si utilá este lucrarea lui A. Piganiol, L'empereur 
Constantin, Paris, 1932. 

4. P. Sherrard, Konstantinopel, Bild einer heiligen Stadt, Urs 
Graf, 1963; F. Dólger, „Rom in der Gedankenwelt der Byzan- 
tiner”, in Byzanz und die europäische Staatenwelt, Ettal, 
1953, p. 70-115. 

5. G. Moravcsik, „Bizantul din perspectiva numelor sale” (in 
limba greaca), in Acta Antiqua Acad. Scientiarum Hungaricae, 
t XVI, fasc. 1-4, Budapesta, 1968, p. 455-464. 

6. Voltaire, (Euvres completes, t. 27, Paris, 1978, p. 265: 
„Este oprobriul spiritului uman, precum Imperiul grec a fost 
oprobriul lumii”; P. Lemerle, „Montesquieu et Byzance”, în 
Flambeau, anul XXXI, 1879, p. 5 și următoarele; D. Zakythi- 
nos, „Byzanz, Terminologie und politische Theorie”, în Byzance: 
Etat-Société-Iconomie, Londra, Variorum Reprints, 1973. 

7. P. Alexander, ,The Strength of Empire and Capital as 
seen through Byzantine Eyes", in Speculum, t. XXXVII, 1962, 
p. 346 si urmátoarele; N. Baynes, „The supernatural Defenders 
of Constantinople", in Byzantine Studies and other Essays, 
Londra, 1960, p. 248-260. 

8. Despre Eusebiu, cf., in ultimá instantá, R. Farina, L'Impe- 
ro e l'Imperatore christiano in Eusebio di Cesarea, la prima 
teologia politica del christianesimo, Zürich, 1966. 

9. Despre aceastá problemá, cf. lucrarea de bazá a lui 
G. Ostrogorsky, Geschichte des bizantinischen Staates, editia 
a lil-a, München, 1963, p. 1-19 (traducerea în franceză a 
ediției a Il-a, întocmită de J. Gouillard, Paris, 1956). 

10. Pro Templis, a lui Libanius, adresata lui Teodosie, consti- 
tuie cea mai elocventá ilustrare a acestei stári de spirit, 
ed. Foerster, Oratio XXX, 8 8 si următoarele. 

11. Asupra acestei opinii a lui Gibbon, cf. remarcile lui 
Ostrogorsky, loc. cit. 

12. J. B. Bury, „Causes of the survival of the Roman Empire 
in the East", in Selected Essays, Cambridge, 1930, 
p. 231-242. 

13. Cel mai bun reprezentant al acestei politici de toleranta 
fata de barbari rămâne Temistios, cf. Discursul său nr. XVI, 
Hildesheim, ed. W. Dindrof, 1961, p. 251 si urmatoarele. 

14. Despre raporturile dintre Roma si Constantinopol, cf. 
F. Dólger, op. cit.; de notat cá, acum, Constantinopolul este 
desemnat, totodată, ca „Regina tuturor cetăților și a întregii 
lumi” (Constantin Porfirogenetul, De Thematibus, ed. A. Pertusi, 
p. 84, 85), ca „patria omenirii” (Zepos, Jus Graecoromanum, 
l, p. 33), ca „Preafericita” (Chronicon Paschale, ed. Bonn, 
p. 712), ca „Ochiul credinţei creștine” (L. Sternbach, „Analecta 
Avarica", in Actes de l'Acad. de Charcow, 1900, p. 303), fara 
a mai vorbi despre calificativele sale frecvente de , Noua 
Roma” si „Noul lerusalim" (sau „Noul Sion”); vom conveni cá 
aceste nume relevá fundamentele ideologiei statului bizantin, 
incá de la crearea sa; de remarcat este cá nu si-a revendicat 
niciodata titlul de „Noua Atena” 

15. Titlul lucrarii lui J. Strzygowskij, Rom oder Orient, care 
a formulat această problema; despre arta protocrestina, cf., în 
ultimă instanță, A. Grabar, Le premier art chretien (200-395), 
„L'univers des formes”, Paris, 1966. 

16. Pentru analiza sistematica a problemelor epocii aces- 
teia, cf. articolul meu, „L'Empire byzantin: Formation, Evolu- 
tion, Décadence", din Les Grandes Empires, Culegere de texte 
a Societăţii Jean-Bodin, Bruxelles, 1973, p. 181-198. 

17. Și persoanele particulare participau la lucrările de 
constructie: Sfântul Polieuct, una dintre cele mai importante 
biserici din Constantinopol, a fost ctitorită, în secolul al VI-lea, 
cu aportul unui aristocrat bogat. 

18. Despre realizările din timpul domniei lui Iustinian |, cf. 
Charles Diehl, Justinien et la civilisation byzantine au VF siécle, Paris, 
1901; A. Grabar, L'áge d'or de Justinien. De la mort de Théodose 
à l'Islam, „L'univers des formes", Paris, 1966; si, în ultimă instanţă, 
R. Browning, Justinien and Theodora, Londra, 1971. 

19. R. S. Lopez, „The Role of Trade in the Economic Read- 
justement of Byzantium in the seventh Century”, în Dum- 
barton Oaks Papers, XIII, 1959, p. 67-85, unde se gasesc 
reflecții despre continuitatea iconomiei monetare în Bizanţ, si 
bibliografia anterioară. 

20. Cf. A. Grabar, L'empereur dans l'art byzantin, Paris, 
1932; de notat ca, sub lustinian, Bizantul este desemnat drept 
„statul universal” (Migne, Patr. Gr., 86, Agapetos, „Sfaturi 
pentru lustinian", col. 1163 si următoarele). 

21. Historia Arcana, ed. Haury. 

22. Despre însemnătatea politicii lui Heradius, cf. P. Lemerle, 
„Quelques remarques sur le regne d'Heraclius”, în Studi 
medievali, seria a IIa, |, 2, 1960, p. 347-361. 

23. Ecouri ale aspectului epic al domniei lui Heraclius, în 
Giorgio di Pisidia, Poemi, |. Panegirici epici, sub îngrijirea lui 
A. Pertusi: „Studia Patristica et Byzantina", 7. Heft, Ettal, 1960; 
despre legenda lui Heraclius, împăratul invincibil, cf. Mihail 
Choniates, ed. S. Lampros, p. 354; despre calificativul de „Noul 
Constantin”, cf. Chronicon Paschale, ed. Bonn, p. 712. 

24. Despre înaintarea arabilor, cf. Helene Ahrweiler, „L'Asie 
Mineure et les invasions arabes”, în Revue historique, t. 227, 
1962, p. 1-32 și, de același autor, Byzance et la mer, Paris, 1966. 

25.H. Gregoire, „Mahomet et le monophyisisme", în 
Melanges, Ch. Diehl, vol. |, Paris, 1930, p. 107 si următoarele. 


Capitolul 2 — Nationalismul 


1. Introducere la Ecloga, ed. A. Monferratos, p. 2 si urma- 
toarele. De notat ca introducerea la Ecloga este prezentata ca 
un preambul la Epanagoge (operă posterioară cu mai bine de 
un secol), în manuscrisul editat de Migne, Patr. Graeca, t. 113, 
col. 453 si urmatoarele. 

2. Helene Ahrweiler, Byzance et la mer, Paris, 1966 (indeo- 
sebi prima parte). 

3. D. Zakythinos, „La grande breche dans la tradition de l'He- 
llénisme", in Mélanges Orlandos, Atena, 1966, III, p. 300-324. 

4. D. Zakythinos, „Die byzantinische Stadt" (Berichte zum 
XI. inter. Byzantinisten-Kongress, V, 3), München, 1958; cf., 
de asemenea, raportul lui E. Kirsten, cu acelasi titlu. 

5. P. Lemerle, L'humanisme byzantin, Paris, 1972. 

6. Interesanta este mentionarea „cetatenilor archaioge- 
neis” (de vita veche) in Teofan, ed. de Boor, p. 383; mai multe 
lucrări despre aristocratia bizantina, publicate în revista sovieti- 
ca Viz. Vremennik, în ultimii ani, i se datorează lui A. Kazdan. 

7. Helene Ahrweiler, „Problemes de la geographie histo- 
rique de l'Empire byzantin", in Proceedings of the XIII! inter. 
Congr. of Byz. Stud., Oxford, 1976, p. 465 si urmátoarele. 

8. Despre semnificaţia și efectul regimului „themelor“, cf. 
Helene Ahrweiler, Les structures administratives de l'Empire 
byzantin, Londra, Variorum Reprints, 1971 („Administraţia 
provincială in secolele IX-XI”). 

9. Lucrarea lui C. Tipton, Nationalism in the Middle Ages, 
New York, 1972, nu mi-a fost accesibila. 

10. Ed. Migne, Patr. Gr., t. 107 

11. Ibid., col. 828 și următoarele, 949 si următoarele. 

12. Pentru acest punct de vedere, cf. textele publicate de 
către A. Pertusi, „Una Acolouthia inedita del X secolo”, în 
Aevum, 1948, t. 22, p. 145-168, si de catre Helene Ahrweiler, 
„Un discours inédit de Constantin VII Porphyrogénéte", în 
Travaux et Mémoires, t. Il, 1967, p. 393 si următoarele. De 
notat că, în acest al doilea text, soldaţii bizantini sunt desem- 
nati ca „apărători ai creștinătății și, totodată, ai lui Hristos” si 
ca milites Christi, luptând împotriva „soldaţilor lui Beliar- 
Mahomed” 

13. Declaraţie a împăratului iconoclast Constantin al IV-lea: 
cf. Kedrenos, ed. Bonn, t. Il, p. 17. 

14. Respectarea ortodoxiei a fost mereu considerată 
condiția necesară pentru menținerea statului bizantin (cf. mai 
ales Eugarios, Hist. eccl., ed. Bidez-Parmentier, p. 101 si urma- 
toarele): această teza oficiala a devenit populara și general 
admisă în timpul luptelor împotriva Islamului; atunci, după 
cum precizează Porfirogenetul (cf. nota nr. 12, p. 34) „războ- 
iul pentru crestinatate” a devenit „o virtute și izvorul oricărei 
glorii” 


Capitolul 3 — imperialismul bizantin 


1. Despre Eufrat și Tigru, ca hotare ale civilizației gre- 
co-romane, cf. P. Lemerle, „La notion de la decadence: a pro- 
pos de l'Empire byzantin", în Classicisme et déclin culturel 
dans l'Histoire de l'Islam (Simpozionul de la Bordeaux), 1957, 
p. 263-227; despre frontierele culturale in general, cf. 
Rapports du XVI Congres intern. d'Et. byz., Bucuresti, 1971, 
pe tema: „Frontierele“ (rapoartele lui D. Obolensky, A. Pertusi, 
Z. Udalcova-A. Kazdan, N. Oikonomidis si raportul general al 
lui H. Ahrweiler). 

2. Asupra acestui punct, deosebit de controversat, cf, in 
ultima instanta, A. P. Vlasto, The Entry of the Slavs into Chris- 
tendom, Cambridge, 1970, p. 6-12 (bibliografia anterioara); si 
P. Charanis, „Observations on the history of Greece during the 
early Middle Ages", in Balkan Studies, t. XI, 1970, p. 1-34. 

3. Despre primele contacte bizantino-ruse, cf. Bulletin 
d'Information et de Coordination de l'Ass. intern. d'Et. byz., t. V, 
1971, p. 44 si urmatoarele (rapoartele lui L. Mŭller, G. Ostro- 
gorsky si H. Ahrweiler, prezentate la Congresul International 
de Stiinte Istorice de la Moscova). 

4. De consultat lucrările fundamentale ale lui F. Dolger, 
reunite sub titlul de Byzanz und die europäische Staatenwelt, 
Ettal, 1953, si lucrarea lui E. Bach, „Imperium Romanum, 
Etude sur l'idéologie politique du XII“ siecle”, in Class. et 
Mediev., t. 7, 1945, care subliniază tăria ideii romane. 

5. D. Obolensky, The Byzantine Commonwealth, Londra, 
1971, p. 202 si urmatoarele. 

6. Cf. ediţia lui Zepos, Jus Graecoromanum, t. Il, 229 si 
urmatoarele; si Migne, Patr. Gr., t. 113, col. 456 si urmatoarele. 

7. Vezi mai sus, p. 24. 

8. Noţiunea de război drept este cea care justifică 
mijloacele utilizate de bizantini practicând, cu artă, politica 
expansionistă, pe care D. Obolensky o califica drept „imperia- 
lism defensiv” (op. cit., p. 47). 

9. Despre opera lui Chiril și Metodiu, cf. în ultimă instanţă, 
F. Dvornik, Byzantine Missions among the Slavs. SS. Cons- 
tantine-Cyril and Methodius, New Brunswick, N. J., 1970. 

10. Problemele și textele referitoare la paulicienii din Asia 
Mică sunt magistral tratate de R. Lemerle și colaboratorii săi, 
în Travaux et Memoires, t. V, 1973. 

11. Opera împăraţilor militari ai epocii este expusă detaliat în 
lucrarea monumentală și mereu la fel de utilă a lui G. Schlum- 
berger, L'épopée byzantine, în patru volume, Paris, 1890-1905. 

12. Document analizat de Helene Ahrweiler, „Les rapports 
byzantino-russes au IX? siccle", in Bulletin d'Inform. et de Coord. 
de l'Ass. inter. d'Et. byz., t. V, 1971, p. 44 și următoarele. 

13. Deosebit de semnificativ este îndemnul lui Nikolaos 
către Petru, arhiepiscopul Alaniei, „să se arate îngăduitor cu 
vinovatii aparținând claselor superioare și aspru fata de cei 
umili, din popor”: Migne, Patr, Gr., t. III, col. 244 și urmátoa- 
rele (mai ales col. 248). 

14. D. Obolensky, The Byzantine Commonwealth, Londra, 
19717. 

15. Migne, Patr. Gr., t. III, col. 176. 

16. Analiza acestei declaraţii a lui Phokas, în Helene 
Ahrweiler, Byzance et la mer, Paris, 1966, p. 119. 

17. Zepos, Jus Graecoromanum, t. |, p. 272. 

18. A se vedea mai sus, p. 25. 

19. Despre această idee medievală a ierarhiei naţiunilor, cf. 
Ostrogorsky, „The Byzantine Emperor and the hierarchical 
World Order”, în The Slavonic and East European Review, 
t. XXXV, nr. 84, 1956, p. 1-14; V. Zaimova, „L'idee byzantine 
de l'unité du monde et l'Etat bulgare”, in Revue de 
l'Association inter. d'Et. du Sud-Est européen, t. IIl, Sofia, 
1969, p. 291-298. 

20. Editatá de Reiske, in colectia de texte bizantine de la 
Bonn; de consultat, despre aceastá lucrare, G. Moravicsik, 
Byzantinoturcica, editia a doua, t. l, Berlin, 1958, sub verbo: 
,Konstantinus Porphyrogenitus" Cf. A. Toynbee, Constantine 
Porphyrogenitus and his world, Londra, 1973. 

21. De Caeremoniis, ed. Bonn, |, p. 3 si următoarele. 

22. Ibid., |, p. 638: „Magistrii si patriciii (înalții demnitari ai 
Imperiului) joacá rolul Apostolilor, iar fmparatul, pe cat posibil, 
pe acela de Hristos." 

23. Ediția G. Moravicsik-R. Jenkins (cu traducere în engle- 
ză), Dumbarton Oaks, 1967." 

24. De Administrando Imperio, cap. 13, p. 68 si urmátoarele. 

25. Despre asa-numita ,donatie constantinianá" si Bizant, 
cf. F. Dólger, Byzanz und die europdische Staatenwelt, Ettal, 


* Tradusá in limba romana la Editura Corint, in 2002, sub titlul Un com- 
monwealth medieval: Bizantul. (N. red.) 

** Tradusá in limba română si apărută cu titlul: Constantin 
Porfirogenetul, carte de invatatura către fiul său Romanos, Ed. Academiei, 
Bucuresti, 1971. (N. red.) 

1953, p. 100 și următoarele, unde, totuși, rolul lui Constantin 
al Vilea nu este pus în evidenta, si P. Alexander, „The 
Donation of Constantine at Byzantium“, în Recuei/ des Travaux 
de l'Institut byz., Belgrad, t. 8, 1963, p. 25 și următoarele. 

26. Se înțelege de ce Bizanțul va utiliza acest document 
abia în secolul al X-lea, adică în epoca pretențiilor sale imperia- 
liste: teza despre translatio imperii este explicit formulată de 
Constantin al Vll-lea într-un alt capitol al tratatului De 
Administrando Imperio (27, 6), în care notează: „După stră- 
mutarea Imperiului la Constantinopol”, frază care nu lasă loc 
vreunei îndoieli despre drepturile Bizanțului asupra Imperiului 
roman. Să notăm faptul că Biserica din Constantinopol, 
deservită de „donația constantiniană”, care îi lăsa Romei 
întâietatea, a elaborat, atunci, teoria apostolicitatii sale, con- 
form căreia Biserica Bizanțului (înainte de crearea Constanti- 
nopolului) a fost întemeiată de Apostolul Andrei, „primul disci- 
pol și fratele mai mare al lui Petru”: asupra acestor puncte 
importante din diplomatia ecleziastică, cf. F. Dvornik, The idea 
of apostolicity in Byzantium and the Legend of the Apostle 
Andrew, Cambridge, Mass., 1958. 

27. De Administrando Imperio, 13, 106 (p. 70): „Rasele 
nordice, lipsite de onoare”; ibid., 13, 100-103: „Rasele occi- 
dentale, pline de mândrie si de noblețe“; Id., De Thematibus, 
ed. Pertusi, p. 85: „Natia bulgara, urâtă de Dumnezeu”; ibid., 
p. 91: „inferioritatea rasială a slavilor” etc. 

28. De notat că împăratul Constantin al VIl-lea numește 
„popor ales” armata bizantină (cf. „Un discours inedit...”, ed. 
H. Ahrweiler, în Travaux et Mémoires, t. ll, 1967, p. 392 si 
următoarele); despre poporul bizantin, calificat drept „Noul 
Israel”, cf., cu titlu de exemplu, Mauropous, ed. Lagarde, 
p. 140; Anonim, ed. Regel, Fontes rerum Byz., ll, Petrograd, 
1917, p. 191 și următoarele si p. 227. 

29. Cf. nota 27, p. 48 și, cu titlu de exemplu, Photios, 
Corespondenta, ed. Valettas, p. 398: „rasa bastarda”; Miklo- 
sich-Muller, Acta et Diplomata, t. VI, p. 30: „rasă sângeroasă” 

30. Armenii sunt considerati nestatornici si necredinciosi; 
comportamentul lor este socotit drept ambiguu: cf. De Admi- 
nistrando Imperio, p. 188; Zepos, Jus Greac., l, p. 247 — pen- 
tru a nu cita decât aprecierile din partea împăraților. 

31. Tot în această epocă trebuie plasat textul care poartă 
titlul de Philopatris (prietenul patriei) și care se încheie prin 
urarea de a vedea supuse Bizanțului celelalte popoare si 
națiuni — Arabia, Babilonia, Egiptul, perșii și scitii sunt citati 
explicit (cf. ed. Bonn, după Leon Diaconul, p. 341-342). 

32. D. Zakythinos, Istoria Imperiului bizantin (in limba 
greacă), Atena, 1972, p. 441. 

33. Această doctrină este amănunţit prezentată de 
Nikolaos Mystikos în lunga corespondenţă pe care o întreține 
cu Simeon, în timpul atacurilor bulgare împotriva Bizanțului: 
cf. Migne, Patr. Gr., t. III, col. 48: comportamentul lui Simeon, 
comparabil cu al unui „tiran“, respectiv cu al unui sperjur fata 
de împărat; col. 148 si următoarele; col. 174 si următoarele 
etc. Este semnificativ chiar si limbajul pe care îl adopta 
împăratul Roman | fata de Simeon: cf. Deltion Hist. Ethn. Het., 
t Il, 1885, p. 41. 

34. De subliniat ca philantropia (clementa) este considerata 
drept virtutea de căpătâi a împăratului si a statului Bizantului: 
cf., cu titlu de exemplu, concepția despre „philanthropia 
romanilor”, descrisă de Mystikos (dar cu referire la prizonierii 
arabi), în Migne, Patr. Gr., t. III, col. 309 și următoarele; de 
notat, de asemenea, că legea bizantină interzicea practica tor- 
turii (Zepos, Jus Graecoromanum, t. IV, p. 355-356), ca fiind 
opusă acestei ,philanthropia" 

35. Cf. nota precedentă. 

36. Migne, Partr. Gr., t. III, col. 152, 153. 

37. Zepos, Jus Graecoromanum, l, p. 247. 

38. Citat de M. Jugie, Le schisme des Eglises, Paris, 1941, 
p. 227. 

39. Cf. Psellos, Scripta Minora, ed. Kurt-Drexl, t. ll, p. 239; 
Cecaumeni Strategicon, ed. Wassilievsky-Jernstedt, p. 95. 

40. Mauropous, ed. Lagarde, p. 137 si urmatoarele, mai 
ales p. 140-141. 

41. Expresia îi aparține lui Attaleiatos, Bonn, p. 77, martor 
ocular al evenimentelor. 

42. Discurs către Alexie |, editat de P. Gautier, Revue des 
Etudes byz., t. 28, 1970, p. 5-55. 

43. Mauropous, ed. Lagarde, p. 165 și următoarele. 

44. Mauropous, ed. Lagarde, p. 141. 

45. Reacţia împotriva străinilor este deosebit de puternică 
în provincii, unde stationau contingentele de mercenari: cf. 
textele reunite de Helene Ahrweiler sub titlul „Recherches sur 
l'administration provinciale aux IX“-XI“ siècles”, în lucrarea 
publicată de Variorum Reprints, Les structures administratives 
de l'Empire byzantin, Londra, 1971, VIII, p. 33 și următoarele. 

46. Sp. Vryonis, «Byzantine „Demokratia” and the Guilds in 
the 11" century Byzantium», în Dumbarton Oaks Papers, t. 17, 
1963, p. 289-314. 

47. Cf. mai jos, p.133 și următoarele. 

48. Aceste idei constituiau baza teoriei politice a bizanti- 
nilor; sunt conforme concepţiei elenistice de regalitate; se vor 
regăsi, amănunțit expuse și fără modificări notabile, în întrea- 
ga literatură politică a Bizanțului, mai ales în numeroasele 
elogii adresate împăraţilor si în tratatele despre stat (Politeia), 
texte care au cunoscut o dezvoltare deosebită în Bizanţ; deși 
caracterul lor școlăresc și didactic ne împiedică să le conside- 
răm drept opere de actualitate politică, merită, cu toate aces- 
tea, un studiu aprofundat. 

Capitolul 4 — Patriotismele bizantine 


1. Despre originile acestei renasteri, cf. P. Lemerle, Le pre- 
mier humanisme byzantin. Notes et remarques sur 
enseignement et culture a Byzance des origines au X“ siecle, 
Paris, 1971. 

2. De consultat, in primul rand, Psellos, Scripta minora, 
Milano, ed. Kurtz-Drexl, 1936 si 1941; si C. Sathas, Mésaioniké 
biblioth., t. 5, Paris, 1876. 

3. Despre sensul acestor termeni, cf. K. Lechner, Barbaren 
und Hellenen, im Weltbild der Byzantiner, München, 1954. 

4. Cf. J. Hussey, Church and Learning in the Byzantine 
Empire, 867-1185, Londra, 1937. 

5. Robert de Clari, 81, 88, 92; Günther de Pairis, 8 si, mai 
ales, 10, ed. P. Riant, Exuviae Sacrae Const., Geneva, 1877, l, 
p. 57 si urmátoarele. 

6. Termenul de „Noua Roma”, referitor la Imperiul bizantin, a 
fost utilizat de Psellos, cf. C. Sathas, op. cit., p. 121, 128 si 224. 

7. Eustatiu din Thesalonic, ed. W. Regel, Fontes, l, p. 107. 

8. Nicetas Choniates, ed. Bonn, p. 763. 

9. Ana Comnena, Alexiada, ed. Leib, vol. |, p. 43, 144. 

10. J. Laurent, Byzance et les Turcs seldjoucides dans l'Asie 
Mineure occidentale jusqu'en 1081, Paris-Nancy, 1913, p. 7 si 
urmátoarele. 

11. De consultat, mai departe, lucrarea fundamentala a lui 
Sp. Vryonis, The decline of Medieval Hellenism in Asia Minor 
and the Process of islamization from the eleventh through the 
fifteenth century, Berkeley-Los Angeles-Londra, 1971. 

12. Ana Comnena, ed. Leib, t. ll, p. 110; Helene Ahrweiler, 
Byzance et la mer, Paris, 1966, p. 184-187. 

13. Kinnamos, ed. Bonn, p. 15. 

14. Guillaume de Pouille, La geste de Robert Guiscard, 
Palermo, ed. Marguerite Mathieu, 1961, p. 231: tradarea 

venețienilor; Ana Comnena, ed. Leib, II, p. 56-57, unde se 
spune cá aceiasi latini i-au inapoiat Durazzo lui Alexios, dupá 
moartea lui Guiscard. 

15. Este teza istoricilor romani, in special a lui E. Stánescu, 
„La crise du Bas-Danube byzantin au cours de la seconde moitie 
du Xl“ siècle”, in Recueil des travaux de l'Institut d'Etudes bizan- 
tines (Belgrad), t. IX, 1966, p. 49-73: N. Serban Tanasoca, „Les 
Mixobarbares et les formations politiques paristriennes du XI? 
siecle", in Revue roumaine d'Histoire, t. XII, 1973, p. 61-82. 

16. Despre comportamentul elitelor sociale bizantine, cf., 
in ultimá instantá, Simpozionul de la Dumbarton Oaks pe te- 
ma ,Societátii bizantine" si, in particular, raportul lui G. Ostro- 
gorsky, ,Observations on the Aristocracy in Byzantium", 
Dumb. Oaks Papers, t. XXV, 1971, p. 3-32. 

17. Asupra tuturor acestor puncte, cf. S. Vryonis, op. cit., 
p. 143 si urmátoarele. 

18. Zonaras, ed. Bonn, p. 766. 

19. Nikephoros Bryennios, ed. Bonn, p. 133-134. 

20. Ana Comnena, ed. Leib, t. |, p. 92. 

21. Ibid., t. Il, p. 108-109: Ana compará acest contingent 
cu ,Hieros Lochos" (,legiunea sacrá") a spartanilor. 

22. Ana Comnena, ed. Leib, t. |, p. 114-115. 


Capitolul 5 — În căutarea noilor valori 


1. Ușor de consultat, L. Bréhier, Le schisme oriental du XI“ 
siecle, Paris, 1899; si M. Jugie, Le schisme byzantin. Apercu 
historique et doctrinal, Paris, 1941. 

2. H.-G. Beck, Kirche und theologische Literatur im byz. 
Reich, Munchen, 1959, p. 306 și următoarele, 663 și urmă- 
toarele; de asemenea, J. Darrouzes, „Un faux acte...”, în Revue 
d'Etudes Byz., t. 28, 1970, p. 221 si urmatoarele, cu o notita 
asupra bibliografiei. 

3. Ana Comnena, ed. Leib, |, p. 47. 

4. M. Glycas, ed. Bonn, p. 561-562. 

5. Despre Bizanţ si Cruciadă, cf. P. Lemerle, în X Congresso 
inter. di Scienze Storiche, Roma, 1955, ,Relazioni", III, 
p. 545-637 (ansamblul rapoartelor prezentate). 

6. P. Lemerle, «L'ortodoxie et l'oecuménisme médiéval: Les 
origines du ,schisme" des Eglises», in Bulletin de l'Ass. 
Guillaume-Budé, iunie 1965, p. 228 si urmátoarele, aratá 
evolutia separárii dintre Occidentul si Orientul crestine. 

7. Pentru toate aceste puncte cf. în ultimă instanţă, 
H. Ahrweiler, Byzance et la mer, Paris, 1966, p. 175 și 
următoarele. 

8. Despre politica lui Manuil, cf. ibid., p. 233 și următoarele. 

9. Tzetzes, Epistulae, nr. 10, p. 12, vorbește despre „expe- 
ditia nelegiuita” 

10. Nicetas Choniates, ed. Bonn, p. 265 și următoarele si, 
de asemenea, p. 208. 

11. Despre acest împărat cf., în ultimă instanță, O. Jure- 
wicz, Andronik |. Komnenos, Varșovia, 1962. 

12. Cf. Migne, Patr. Gr., t. 133, col. 773; ibid., t. 140, col. 
273 etc. 

13. Anonim, ed. W. Regel, Fontes rerum Byz., t. II, Petrograd, 
1917, p. 191-228. 

14. Ibid., p. 225. 

15. Despre jefuirea cetátii Salonicului de cátre normanzi, 
cf. Eustatiu din Salonic, De expugnatione Thessal., Palermo, 
ed. St. Kyriakides, 1961. 

16. Cf. remarcile pe care le-am formulat in lucrarea mea, 
„L'histoire et la géographie de la region de Smyrne entre les 
deux occupations turques (1081-1317)', in Travaux et 
mémoires, t. |, 1965, p. 4 si urmátoarele. 

17. Mihail Akominatos-Choniates, Ta Sózoména, ed. 
S. Lampros, in douá volume, Atena, 1879-1880. 


154 


18. Ibid., t. |, p. 307 si următoarele, memoriul adresat 
împăratului Isaac Anghelos si, mai ales, t. II, p. 83. 

19. Despre reacţia cruciatului simplu la vederea Constanti- 
nopolului, cf. povestirea lui Robert de Clari, La conquete de 
Constantinople, Paris, ed. P. Lauer, 1924. 

20. Despre puterea dinastilor independenti, cf. Helene 
Ahrweiler, Byzance et la mer, Paris, 1966, p. 280 si urmatoarele. 

21. Cf., cu titlu de exemplu, memoriul adresat de către 
mitropolitul Atenei, Mihail Choniates, lui Isaac Anghelos, ed. 
Lampros, |, p. 307 și următoarele. 

22. Nicetas Choniates, ed. Bonn, p. 582-583. 

23. Id., loc. cit. 

24. Nicetas Choniates, ed. Bonn, p. 716. 

25. Ibid., p. 717. 

26. Ibid., p. 699. 

27. Nicetas Choniates, ed. Bonn, p. 629. 

28. Ibid., p. 717. 

29. Despre textele occidentale si Constantinopol, se poate 
consulta, acum, B. Ebels-Hoving, Byzantium im westerse ogen, 
1096-1204, Assen, Van Gorcum, 1971. 

30. Nicetas Choniates, ed. Bonn, p. 785. 

31. Ibid., p. 657. 

32. Nicetas Choniates, ed. Bonn, p. 657, l. 12-13. 

33. Ibid., p. 784-785. 

34. Despre evolutia raporturilor veneto-bizantine, cf. 
H. Ahrweiler, Byzance et la mer, Paris, 1966, p. 255 si 
urmátoarele. 

35. Cf. Helene Ahrweiler, „L'histoire et la géographie de la 
région de Smyrne", in Travaux et mémoires, t. |, 1965, p. 20. 

36. Nicetas Choniates, ed. Bonn, p. 784-785. 

37. Cf. H. Ahrweiler, op. cit., p. 56 si urmátoarele. 

38. Nicetas Choniates, ed. Bonn, Urbs Capta, p. 799 si 
urmátoarele. 

39. Nikolaos Mesarites, Die Palatsrevolution des Johannes 
Komnenos, Wŭrzburg, ed. A. Heisenberg, 1907, p. 16 (concluzia). 

40. Cf., cu titlu de exemplu, Mihail Akominatos-Choniates, 
ed. Lampros, t. Il, p. 151. 


Capitolul 6 — Patriotismul grec si ortodox 


1. H. Gregoire, „The question of the diversion of the fourth 
Crusade”, în Byzantion, t. XV, 1940/1, p. 158-166; A. Frolow, 
Recherches sur la deviation de la 4° croisade, Paris, 1955. 

2. E. Perroy, Moyen Age. 

3. Ed. W. Regel, Fontes rerum Byz., t. |, p. 173-174. 

4. Eustațiu din Salonic, ed. W. Regel, op. cit., t. |, p. 106-107. 

5. Günther de Pairis, Historia constantinopolitana, ed. 
P. Riant, Exuviae, |. 8 10. 

6. Cf. editia lui A. Carile, ,Partitio terrarum imperii 
Romanie”, in Studi Veneziani, t. VII, 1965, p. 125-305. 

7. Cf. mai sus, p. 85. 

8. Despre societatea de la Niceea, cf. Héléne Ahrweiler, 
,Histoire et géographie de la région de Smyrne", in Travaux et 
mémoires, t. |, 1965, p. 2-202. 

9. Cf. C. Dimaras, Despre Marea Idee (în limba greacă), 
Atena, 1970. 

10. Editia C. Sathas, Mésaióniké biblioth., t. |, p. 106 si 
urmátoarele. 

11. Ediţia S. Lampros, To Sózoména, t. ll, p. 150, 151, 260 
si 355. 

12. Cf. J. Irmscher, «Nikaa als „Zentrum des griech. Patrio- 
tismus"», în Revue des Etudes sud-est européennes, t. 8, 
1970, p. 33-47. 

13. Cf. relatarea din testamentul lui Arsenie, ed. Migne, 
Patr. Gr., t. 140, col. 948-958. 

14. Despre Mihail Paleologul, cf. C. Chapman, Michel 
Paléologue restaurateur de l'Empire byzantin, Paris, 1926, si, 

in ultima instanta, D. Geanakoplos, Michael Palaeologus and 
the West, Cambridge, Mass., 1959. 


Capitolul 7 — Utopia nationala 


1. Pachymeres, ed. Bonn, |, p. 148. 

2. Un portret al lui Mihail Paleologul, restaurator al 
Imperiului, este realizat de H. Ahrweiler, în Les Hommes d'Etat 
celebres, publicata sub coordonarea lui Ch. Samaran, Paris, 
Editions L. Mazenod, 1970, p. 30 si urmatoarele. 

3. Pachymeres, ed. Bonn, p. 153 si urmatoarele. 

4. Senaherim a fost un literat si un savant cunoscut; despre 
parerea sa referitoare la Constantinopol: cf. Pachymeres, ed. 
Bonn, |, p. 149. 

5. Imper. Michaelis Palaeologi, De Vita Sua, ed. H. Gregoire, 
in Byzantion, t. 29/30, 1959-1960, p. 460. 

6. Cf. relatarea lui Pachymere, ed. Bonn, I, p. 124-125; 
această întâmplare i-a inspirat poetului national al Greciei 
moderne, K. Palamas, lungul poem epic cu titlul: Fluierul 
regelui. 

7. Miklosich-Mŭller, Acta et Diplomata Graeca, t. IV, p. 235. 

8. Pachymeres, ed. Bonn, l, p. 425. 

9. Despre razboiale veneto-genoveze pe teritoriul bizantin, cf. 
G. Bratianu, La mer Noire, Mŭnchen, 1969, p. 171 si urmatoarele. 

10. Despre acest imparat, cf. A. Laiou, Constantinople and 
the Latins, the foreign policy of Andonikos II (1282-1328), 
Cambridge, Mass., 1972. 

11. Pentru o expunere amănunțită a situaţiei sub Paleologi, 
cf. G. Ostrogorsky, Histoire de l'Etat byzantin, Paris, 1956, 
p. 490 si urmatoarele, „Declin et chute de l'Empire byzantin 
(1282-1453)" 

12. Sp. Vryonis, The decline of Medieval Hellenism in Asia 
Minor..., Los Angeles-Londra, 1971. 

13. Despre acest stat, cf. lucrarea fundamentala a lui 
D. Zakythinos, Le despotat grec de Morée, în două volume, 
Paris, 1932, Atena, 1953. 

14. G. Ostrogorsky, „Byzance, Etat tributaire de l'Empire 
turc”, în Recueils des travaux de l'Inst. byz. de Belgrade, t. 5, 
1958, p. 49-58; de acelasi autor, Histoire de l'Etat byz., Paris, 
1956, p. 499. 

15. Cf., cu titlu de exemplu, R.J. Loenertz, „Jean V Paléologue 
à Venise (1370-1371)”, în Revue des Et. byz., t. 16, 1953, 
p. 217 si urmátoarele. 

16. Este vorba de Manuil al Il-lea Paleologul: despre acest 
împărat, cf. J. Barker, Manuel II Palaeologus (1391-1425), 
New Brunswick, 1969. 

17. R. Browning, „Comuna zelotilor din Salonic” (în limba 
rusă), in Istoritcheski Pregled, t. 6, 1950, p. 509 si 
urmatoarele. 

18. Despre toate aceste probleme, cf. Art et société à 
Byzance sous les Paléologues, Documentele Colocviului orga- 
nizat de Adunarea internationala a statelor bizantine la 
Veneţia, septembrie 1968, Biblioteca Institutului de Studii 
Bizantine si Postbizantine de la Venetia, nr. 4, Venetia, 1971; 
si Documentele celui de-al XIV-lea Congres international al 
statelor bizantine, Bucuresti, 1971, , Rapports", Société et vie 
intellectuelle au XIV siécle, t. |. 

19. Cf. F. Masai, Plethon et platonisme de Mistra, Paris, 
1956; si D. Zakythinos, Despotat grec de Morée, t. Il, p. 322 
si urmátoarele. 

20. St. Runciman, The Last Byzantine Renaissance, Cam- 
bridge, 1970. 

21. Ghenadie a fost primul patriarh al Constantinopolului 
sub turci; despre Ghenadie, cf., in ultimá instantá, C. J. G. 
Turner, „The career of George-Gennadius Scholarius", ĵn 
Byzantion, t. 39, 1969-1970, p. 420-455. 

22. Pentru aceste cuvinte, rostite de Luca Notaras, cf. 
H. Evert-Kappesowa, „La tiare ou le turban”, in Byzantino- 
slavica, t. XIV, 1953, p. 245 si urmatoarele. 

23. Accentul asupra acestor probleme a fost pus de catre 
C. Mango, „Byzantinism and Romantic Hellenism”, în Journal 
of the Warburg and Courtauld Institutes, t. XXVIII, 1965, 
p. 29-43. 

24. Despre literatura escatologica din Bizant, cf. P. Alexander, 
The Oracle of Baalbeck, Dumbarton Oaks, 1967 si notele din 
C. Mango, loc. cit. 

25. Argumentul a fost folosit, de asemenea, de catre 
unioniști, care subliniau faptul că perioada măreției Imperiului 
corespunde cu aceea a păcii dintre Biserici: cf. Bekkos, ed. 
Migne, Patr. Gr., t. 141, col. 16, 44; C. Meliteniotes, ibid., col. 
1036 si urmátoarele: schisma dintre Biserici stá la originea 
tuturor necazurilor Imperiului bizantin. 

26. Despre acest principiu fundamental al gandirii bizan- 
tine, cf. mai jos, p. 119. 

27. A. Vasiliev, , Medieval Ideas of the End of the world", 
in Byzantion, t. 26, 1942/3, p. 497 si urmátoarele. 

28. Cf. remarcile lui D. M. Nicol, Byzantium and Greece 
(,Inaugural lecture in the Koraés Chair", Universitatea din 
Londra, 1971, p. 20. 

29. Cf. J. Meyendorff, ,Spiritual Trends in Byzantium in the 
late 13" and early 14'^ Centuries”, în Art et Société à Byzance 
sous les Paléologues, Venetia, 1971, p. 53-71; si H. G. Beck, 
„Humanismus und Palamismus", in Rapports du XII Congres 
inter. des Et. byz., III, Belgrad-Ohrida, 1961; |. Ŝevĉenko, 
„Society and intellectual life in the 14'^ century", in XIV* 
Congres inter. des Et. byz., Bucuresti, 1971, Rapports, |, 
p. 7-31. 

30. Lucrarea lui J. Irmscher, Die Weltgeschitliche Bedeu- 
tung des byz. Reiches, Berlin, 1967, nu mi-a fost accesibila. 

31. K. Palamas, Dodecalogul tiganului. 

32. Citat de O. Halecki, „La Pologne et l'Empire byzantin", 
în Byzantion, t. VII, 1932, p. 65. 

33. Despre căderea Cetăţii cf., în ultimă instanţă, St. Runci- 
man, La chute de Constantinople, Paris, 1968. 

34. Cf. G. Mégas, „Căderea Constantinopolului în cante- 
cele și legendele grecilor” (în limba greacă), in L'Hellénisme 
contemporain, volumul celui de-al cincilea centenar al cuceririi 
Constantinopolului, Atena, 1953, p. 247 și următoarele. 

35. Textele despre cetatea Constantinopolului au fost reuni- 
te de E. Fenster, în Laudes Constantinopolitanae, Miscellanea 
Byzantina Monacensia, v. 9, Munchen, 1968, elogii și monodii. 

36. „Secunda mors ista Homero est, secundus Platonis obitus” 
— citat de D. Zakythinos, „Constantinopolul națiunii (elene)", în 
Nea Estia (in limba greaca), t. 1086, 1972, p. 5 si urmatoarele. 

37. V. Laurent, „Les premiers patriarches de Constantinople 
sous la domination turque (1454-1476)", in Revue des Et. 
byzantines, t. 26, 1968, p. 229-263. 

38. N. lorga, Byzance aprés Byzance, editie nouá, Bucuresti, 
1971." 


Capitol unic — Principiile fundamentale ale gandirii 
politice din Bizant 


1. Cf. mai sus: universalism, nationalism, imperialism si 
sovinism, patriotism etc., p. 13 si urmatoarele. 

2. Despre această problemă fundamentala, cf. A. W. 
Ziegler, „Die byzantinische Religionspolitik und der sog. 
Cásaropapismus", Festgabe für Paul Diels, München, 1953, 
p. 81-97; si F. Dvornik, Early Christian and Byzantine political 
philosophy, The Dumbarton Oaks Center for Byz. Studies, 


* Apárutá in acelasi an si in versiune romaneasca, subtitlul Bizant dupa 
Bizant. (N. red.) 

1966, t. Il, p. 724-850. De notat ca teza despre cezaropapis- 
mul bizantin, care, de altfel, n-a fost admisa de autorii citati 
mai sus, se bazeaza pe Novella, nr. 131 pana la 545, ale lui 
lustinian |, text promulgat pentru a reglementa problemele 
Bisericii într-un moment în care relațiile cu Roma constituiau 
preocuparea majoră a împăratului. 

3. Să notăm, în acest sens, teza exprimată în culegerea de 
maxime cunoscută sub titlul de „Melissa“ (Albina): „Cat pri- 
vește alcătuirea trupească, împăratul este aidoma tuturor 
oamenilor”, Migne, Patr. Gr., t. 136, col. 1012 b; cf. comenta- 
riul lui |. Ŝevĉenko, „A neglected Byz. source of Moscovite poli- 
tical ideology", in Harvard Slavic Studies, t. ll, 1954, p. 141-179. 

4. Cf. L. Bréhier, „Hiereus et Basileus", in Mémorial Louis 
Petit, Bucuresti, 1948, p. 41-45. 

5. Citat de Reiske, in comentariul la De Caeremoniis Aulae 
Byzantinae, Bonn, t. Il, p. 736. 

6. De Caeremoniis, ed. Bonn, l, p. 627. 

7. Cf. Epanagoge, ed. Zepos, Jus Graecoromanum, t. II, 
titlurile 2 si 3, si mai sus, in lucrarea de fatá, p. 122. 

8. Cf. mai sus, p. 24. 

9. Cherularie este cel care a declarat ca „diferenta dintre 
imperium si sacerdotium este minimá, dacá nu chiar inexis- 
tentá": Skylitzes, ed. Bonn, p. 643; si, de asemenea, Psellos, 
Scripta Minora, ed. Kurtz-Drexl, I, p. 276 si 280. 

10. Leon Diconul, ed. Bonn, p. 101. 

11. De notat cá termenul de ,iconomie" a fost utilizat in 
epoca bizantiná pentru a desemna beneficiul obtinut de la 
impárat, adicá semnifica ansamblul másurilor luate in favoarea 
unui individ; acest sens apare după secolul al XII-lea si nu fi- 
gurează în dicționarul lui Lampe. În ceea ce privește ordinea 
(taxis), Lampe oferă mai bine de cincizeci de semnificații. 

12. De notat expresia „înțelepciunea iconomiei", în Vasile 
din Seleucia, Oratio, XXIX; Migne, Patr. Gr., t. 85, col. 325; 

termenul bizantin de „iconomie” poate fi, de asemenea, com- 
parat cu acela de ,phronésis" al anticilor, semnificând fntelep- 
ciunea omenească. 

13. Gândirii elenistice Bizanțul îi datorează doctrina sa asu- 
pra împăratului, asemănătoare cu doctrina asupra regalității 
stabilită de Ecfante, Diotogene, Stenidas, Dion Hrisostomul 
etc. Despre această problemă, cf. C. Lacombrade, Le discours 
sur la royaute de Synesios de Cyrene, Paris, Belles-Lettres, 
1951, p. 88 si urmatoarele. 

14. Opera lui Pseudo-Dionisie, editată de Migne, Patr. Gr., 
t. III si IV. 

15. Migne, Patr. Gr., t. III, col. 373 si urmatoarele. 

16. Ibid., t. IIl, col. 128 si col. 385; si adnotările, ibid., t. IV, 
col. 29. 

17. Ibid., t. III, col. 506 si, mai ales, col. 537. De notat că 
teoria creștină și bizantină conform căreia ordinea lumii 
pământești este reflectarea imperfectă a ordinii lumii cerești nu 
este împărtășită, sub nici o formă, de perși; în acest sens, cf. 
declarațiile unui împuternicit sasanid către Mauriciu: „Ordinea 
lumii făcută de oameni este pe dos față de ordinea cerească 
făcută de Dumnezeu” (Teofilact Simocata, ed. Bonn, p. 174). 

18. Termenul de taxiarhia însemnând ierarhie, în Pseudo- 
Dionisie, ed. Migne, Patr. Gr., t. IV, col. 273; Teofilact Simo- 
cata, ed. Bonn, p. 174; și 52 și, mai ales, în Petru Patricius, 
De Politica sapientia, ed. Mai, Script. vet. nova coll, ll, 
p. 599-600 (despre autor și operă, cf. V. Valdenberg, „Les 
idées politiques dans les fragments attribués a Pierre le 
Patrice", în Byzantion, t. II, 1926, p. 55-76). 

19. Despre taktika, cf., in ultimá instantá, N. Oikonomides, 
Les Listes de préséance byzantines des IX“ et X* siècles, Paris, 
1972. 

20. Lucrarea lui H. Goltz, Hiera Mesiteia: Zur Theorie der 
hierarchischen Sozietat im Corpus areopagiticum, Diss. Halle 
(Saale), 1972, nu mi-a fost accesibila. 

21. De Caeremoniis, ed. Bonn, p. 639 si O. Trettinger, Die 
ostromische Kaiser- und Reichsidee nach ihrer Gestaltung im 
hofischen Zeremoniell, Darmstadt, 1956. 

22. Despre originea misticii imperiale, cf. J. Gaudemet, Les 
Institutions de l'Antiquité, Paris, 1967, p. 459 si următoarele, 
ca si L. Bréhier, Les Institutions de l'Empire byzantin, Paris, 
1949, p. 1 si urmatoarele. 

23. De Caeremoniis, ed. Bonn, p. 639. 

24. A. Grabar, L'Empereur dans l'art byzantin, Paris, 1936. 

25. De Caeremoniis, ed. Bonn, p. 192, 193. 

26. N. Baynes, „The Supernatural Defenders of Constanti- 
nople", in Byzantine Studies and other essays, Londra, 1960, 
p. 248-260. 

27. Despre această doctrină, cf. în ultima instanţă, 
G. Ostrogorsky, „Die byzantinische Staatenhierarchie”, în Zur 
byzantinischen Geschichte, Darmstadt, 1973, p. 119-141. 

28. Economia sacralizată a bizantinilor: cf. Lampe, 
Dictionnaire, s. v. (Beta óvy ovopía). 

29. Despre aceastá idee fundamentalá a regimului bizan- 
tin, cf., cu titlu de exemplu, Nikephoros, ed. De Boor, p. 6; 
Lydos, De Ostentis, ed. Bonn, p. 15; Teofilact Simocata, ed. 
Bonn, p. 303 si urmátoarele. 

30. Acest respect al tradiției unor , patria" constituie, pen- 
tru bizantini, forța Imperiului lor, cf. Synesios, De regno, ed. 
Migne, Patr. Gr., t. 66, col. 1077. 

31. Cf., între altele, Teofilact Simocata, ed. Bonn, p. 327 si, 
mai ales, p. 166, 168-169. 

32. Peitharchia conduce la pace și garantează bunăstarea 
cetățenilor: cf. prezentarea lui Basiliskos, în Euagrios, Hist. Eccl., 
ed. Bidez-Parmentier, p. 101-104. În legătură cu acesta, cf. 

sensul termenului eutaxia (ordine buna), in Pseudo-Dionisie, 
ed. Migne, Patr. Gr., t. IV, col. 272. 

33. M. Jugie, „Omilii bizantine despre Fecioara Maria”, 
Patrologia Orientalis, t. XVI, 1922, fasc. 3, p. 460. 

34. Cf. mai sus, p. 113. 

35. Termenul semnifica, astazi: prejudiciu. 

36. Cf. mai sus, p. 24 si urmatoarele. 

37. Despre opera imperiala, considerata ca rezultat al celei 
mai bune „iconomii”, cf. Nikolaos Mystikos, Epistulae, ed. 
Migne, Patr. Gr., t. III, col. 212-213 si 319; de notat o defi- 
nitie interesanta a iconomiei data de Mystikos: „iconomia este 
imitarea ĵngaduintei divine" (col. 213) si, de asemenea, 
„iconomia este un compromis binevenit” 

38. De Caeremoniis, ed. Bonn, |, p. 3-4, 5 si p. 517. 

CARLYLE (R. W. si A. J.), A History of Medieval Political Theory 
in the West, Edinburgh, Londra, 1950, în șase 

POSTFATA 


Născută la 28 august 1926, la Atena, autoarea cărţii de 
fata, Helene Ahrweiler-Glykatzi, s-a format profesional sub 
îndrumarea a doi dintre cei mai de seamă bizantinisti ai seco- 
lului al XX-lea: Dionysios Zakythinos și Paul Lemerle. Cel dintâi, 
înnoitorul bizantinologiei grecești postbelice, i-a fost profesor 
la Atena, unde și-a făcut studiile universitare; cel de al doilea, 
părintele actualei școli franceze de bizantinologie, i-a condus, 
la Paris, teza de doctorat — Byzance et la Mer, Paris, 1966 — 
o lucrare de referință în domeniu. Stabilită definitiv în Franţa, 
unde s-a și căsătorit, Helene Ahrweiler-Glykatzi a făcut o prodi- 
gioasă carieră academică. După ce a lucrat vreme de dois- 
prezece ani în calitate de cercetător științific la CNRS, i-a suc- 
cedat lui Paul Lemerle ca titulară a catedrei de bizantinologie 
de la Sorbona. Universitățile din Londra, New-York, Belgrad, 
Lima, New Brunswick, Universitatea de științe Sociale din 
Atena și Universitatea Americană din Paris i-au acordat titlul de 
doctor honoris causa. Academiile Elenă, Britanică, Belgiană, 
Germană și Bulgară au cooptat-o între membrii lor. A deținut 
înalte responsabilități universitare și culturale, fiind, vreme de 
mai multi ani, rectorul Universităţii Paris |, cancelarul 
Universitatilor din Paris, președinta Universităţii Europene din 
Paris, directoarea Centrului de cercetări privind istoria și civi- 
lizatia Bizanțului și Orientului Apropiat creștin, președinta 
Centrului Georges Pompidou, consilier superior în Ministerul 
Educației Nationale al Franţei, președinta Centrului Cultural 

European de la Delphi. A îndeplinit și îndeplinește importante 
funcții în asociații științifice internationale, cum sunt: 
Comitetul Internațional de științe Istorice, Asociația Interna- 
tionala de Studii Bizantine, Asociaţia Internaţională de Studii 
Sud-Est Europene. A fost distinsă, nu de mult, cu Legiunea de 
Onoare de Președintele Jacques Chirac. În anii din urmă, a 
desfășurat o prodigioasă activitate publicistică în presa greacă 
scrisă și vorbită și, fapt mai puţin cunoscut, s-a încumetat chiar 
să evoce liric, în neogreaca, prin poeme care ne amintesc une- 
ori de Constantin Cavafis, Bizanțul. 

Destinul acestei mari doamne a bizantinologiei contempo- 
rane este asemănător cu al multor distinși intelectuali greci 
care și-au desăvârșit pregătirea profesională în Apus, devenind 
apoi, în țările care i-au găzduit, eminenti cercetători si profe- 
sori, creatori, nu o dată, de școală în domeniul studiilor bizan- 
tine. Notez aici, pe negândite, spre exemplificare, doar câteva 
nume de învățați stabiliți, pentru mai îndelungată sau mai 
scurtă vreme, în tari din Europa și America de Nord: Nikolaos 
Svoronos, Sofia Antoniadis-Bibicou, Catherine si Spyros 
Asdrachas, Asterios Argyriou — în Franța, Nikolaos A. 
Oikonomides și Elisabeth Zachariadou — în Canada, Georg 
Veloudis și Victor Tiftixoglou — în Germania, Peter Charanis și 
Angeliki Laiou — în Statele Unite ale Americii. Apartinànd unor 
generații diferite, unii trecuți acum în lumea drepţilor, domi- 
nati de preocupări diferite, animati de convingeri filozofice si 
politice adesea foarte diferite, toti aceștia au însă un merit co- 
mun: ei au adus cu sine, pentru a le împărtăși celor care i-au 
primit și prețuit, pe de o parte, desăvârșita stăpânire a limbii 
grecești, limba lor maternă, unică prin complexitate, subtili- 
tate, bogăţie și milenară funcție culturală, iar, pe de altă parte, 
inestimabile cunoștințe privind tradiţiile civilizației și culturii 
bizantine, spiritualitatea creștinătății răsăritene, mentalitatea și 
viața umanităţii balcanice si microsiatice, pe care numai trăirea 

in ambianta lor le poate da si fara de care nu este cu putinta 
intelegerea autentica a lumii bizantine. Cu o pasiune pe care 
cititorul roman si-o poate explica astazi mai bine decat oricine, 
ei au contribuit decisiv nu numai la cunoașterea trecutului 
bizantin al lumii din care proveneau, dar și la recunoașterea 
acestei lumi ca o componentă esenţială a marii familii 
europene de națiuni și culturi. l-a făcut, desigur, mai convin- 
gători deplina lor conformare la rigorile disciplinei de gândire 
științifică și de expresie literară a Apusului, desăvârșita lor 
europenitate, la împământenirea cărora în ţara lor de obârșie, 
unde cei mai multi au revenit, la rastimpuri sau definitiv, s-au 
simţit, de asemenea, datori să contribuie, animati de cel mai 
curat și mai adevărat patriotism elenic. 

Între acești eruditi, Helene Ahrweiler-Glykatzi s-a distins 
prin studii privitoare la istoria socială, economică și institu- 
tionala a Imperiului bizantin, la geografia și demografia 
istorică bizantină, din care și-a făcut domenii predilecte de 
investigație științifică. Cercetătorul care se ocupă fie de struc- 
turile economice ale Imperiului bizantin, de instituțiile și prac- 
ticile fiscului, de politica agrara, de istoria monetară, fie de 
organizarea administrativă a provinciilor lui, mai ales a celor 
microasiatice, fie de istoria armatei și a modului bizantin de a 
concepe și purta războiul, fie de instituţiile maritime, de 
echipaje, de construcţia navelor, de politica maritimă a 
Bizanțului, fie de atitudinea bizantinilor fata de străini si de 
minoritățile etnice și religioase, fie de conceptul bizantin de 
frontieră nu poate să nu se refere la contribuțiile Domniei sale, 
dintre care cele mai importante, în afară de teza de doctorat, 
sunt adunate în două volume masive de autor: Etudes sur les 
structures administratives et sociales de Byzance, Variorum 
Reprints, Londra, 1971 si Byzance: les pays et les territoires, 
Variorum Reprints, Londra, 1976. 

Pe lângă toate aceste studii, de întinderi diferite, cu carac- 
ter preponderent analitic și monografic, menite să clarifice 

aspecte particulare ale istoriei Bizantului si a civilizaţiei bizan- 
tine, pornind întotdeauna de la izvoare noi sau de la noi inter- 
pretări ale surselor cunoscute, Helene Ahrweiler-Glykatzi a 
elaborat însă și luminoase pagini de sinteză istorică, referitoare 
la întreaga desfășurare în timp a ceea ce s-a numit „fenomenul 
bizantin” După concisa, pregnanta si personala evocare a 
formării, evoluţiei si decadentei Imperiului, publicată, în 1973, 
la Bruxelles, în culegerea Les grands Empires, editată de 
Societatea Jean Bodin, a încredințat tiparului, la Paris, în 1975, 
L'idéologie politique de l'Empire byzantin, cartea publicată 
acum, în versiune românească, de Editura Corint. Este singura 
prezentare globală a ideologiei politice bizantine de care dis- 
punem până acum. Nu numai caracterul de introducere gene- 
rală într-un domeniu esențial al istoriei bizantine îi conferă 
acestei cărţi valoare si utilitate. Indispensabila pentru infor- 
marea publicului cultivat asupra ideilor politice ale bizantinilor, 
ea rămâne, la un sfert de veac de la prima ediție și după 
apariția pretioaselor contribuţii ulterioare ale altor învățați de 
prestigiu — mă gândesc, în primul rând, la Agostino Pertusi și 
Gilbert Dagron — mereu actuală și plină de sugestii fertile și 
pentru specialiștii ispititi de cercetarea aceleiași teme. 

Două sunt, cred, ideile, profund originale și convingător 
argumentate, care susțin structura elegantă a acetsei cărți si 
care, așa cum însăși autoarea sugerează, merită să fie reluate 
și dezvoltate prin viitoare cercetări. Este vorba, mai întâi, de 
relevarea mobilităţii ideologiei bizantine. Sub aparenţa încre- 
menirii obstinate în forme de gândire politică rămase neschim- 
bate de la întemeierea Constantinopolului și până la prăbu- 
șirea lui sub asaltul otomanilor, Bizanțul și-a înnoit, în realitate, 
necontenit, cu admirabilă suplete, ideologia, în raport cu 
împrejurările istorice în care s-a găsit și cu priorităţile pe care 
acestea le-au impus factorilor politici de decizie, răspunzători 
de soarta lui. Atât de mari sunt diferenţele între curentele de 

gândire politică care au dominat, în diferite epoci, spiritul 
bizantinilor, încât Helene Ahrweiler-Glykatzi se mărturisește, la 
un moment dat, tentată să vorbească nu despre una singură, 
ci despre mai multe ideologii politice bizantine succesive ori 
coexistente. Căci, asa cum autoarea demonstrează, au existat: 
un universalism bizantin, de sorginte romană, care a stăpânit 
cugetarea și aspiraţiile bizantinilor în secolele IV-VII, un natio- 
nalism bizantin, cu rădăcini în provinciile microasiatice, 
amenințate de arabi, în secolele VIII-IX, un imperialism bizan- 
tin constantinopolitan, de recuperare a teritoriilor pierdute și 
apoi universalist, în secolele IX-XI, un patriotism aristocratic, 
sub Comneni, în secolul al XII-lea, un patriotism grec și orto- 
dox, în secolele XIII-XV, ale îndoitei confruntări cu latinii cato- 
lici și cu turcii musulmani, concurat, sub ultimii Paleologi, de 
proiectul utopic al restaurării integrale a Imperiului în unire cu 
Roma si care va inspira, în bună măsură, gândirea grecitatii 
postbizantine. A aprofunda studiul acestei ideologii în perma- 
nenta transformare, a descifra nuantat determinările sociale, 
economice, religioase, regionale, etnice ale variațiilor ei în 
timp, a-i urmări consecinţele în toate planurile vieții omenești, 
a-i fixa locul în evoluţia generală a ideilor politice pe continen- 
tul european și relația tensivă cu gândirea politică occidentală, 
pe liniile trasate ferm și inspirat de autoare, rămâne o datorie 
a generațiilor viitoare de bizantinisti. 

În al doilea rând, este vorba de identificarea elementelor 
permanente, de continuitate, ale ideologiei bizantine, de fac- 
torii care-i dau, totuși, o incontestabilă coerenţă și stabilitate, 
controlând, în ultimă instanță, dinamica evoluției ei. În această 
ordine de idei, Helene Ahrweiler-Glykatzi se oprește în chip 
special asupra a două concepte cheie, definitorii pentru men- 
talitatea bizantină: conceptul de rânauială sau ordine (gr. 
táxis) și conceptul de iconomie, inteleaptá chibzuinţă sau 
adaptare cuminte la împrejurări (gr. oikonomia). Sunt două 

concepte desprinse din gândirea teologică ortodoxa a 
creștinătății răsăritene, care își găsesc aplicarea în toate dome- 
niile vieţii omenești, așadar si în viaţa politică. Ordinea ideala 
impusă de Dumnezeu lumii create se realizează, potrivit bizan- 
tinilor, prin iconomia divină. Există și o ordine politică a lumii, 
concedată de Dumnezeu, în vederea mântuirii ei, omenirii 
căzute. La realizarea și menţinerea acesteia trebuie să conlu- 
creze, procedand iconomic, cu inteleaptá chibzuinţă, cele 
două instituții investite de El cu autoritate: Imperiul, detina- 
torul autorităţii supreme în plan temporal, și Biserica, 
deținătoarea supremei autorități în plan spiritual. Principiile 
fundamentale, structurile ierarhice, telurile finale ale celor 
două instituții, împlinirea dreptăţii, instaurarea armoniei între 
oameni și mântuirea sufletelor lor, dictate de Dumnezeu, nu 
pot face obiect de contestare, nici de compromis. Metoda de 
realizare a ordinii către care ambele tind comportă, însă, vari- 
ante de extremă diversitate, elaborate, prin imitarea iconomiei 
divine și sub controlul ei, de oameni; acestea pot fi criticate, 
respinse sau chiar negociate. Mentinerea ordinii politice bizan- 
tine a lumii poate reclama fie încurajarea patriotismului local, 
fie afirmarea universalismului imperial, uneori promovarea 
spiritului de intransigenta și apelul la forta militară, alteori tran- 
zactia cu adversarul și compromisul diplomatic; metamorfo- 
zele ideologiei bizantine, trecute în revistă de autoare, au, 
așadar, raţiuni iconomice și reprezintă forme diverse, adaptate 
imperfectei lumi pământești, ale nazuintei permanente către o 
ordine ideală. În cazuri extreme, când e radical subminată de 
păcătoșirea societății bizantine, această ordine nu poate fi 
restaurată decât cu condiţia prealabilei prăbușiri a Imperiului 
corupt sub stăpânirea temporară, cu funcţie punitivă, a eretici- 
lor latini sau a necredincioșilor musulmani. Asemenea ordinii 
primordiale, paradisiace, a întregii lumi create. 

Ideologia politica bizantina, manifestare intelectuala poli- 
morfa a aspiratiei către întronarea ordinii sacre în lume, susti- 
nute providential, cu iconomie, de Imperiu si de Biserică, este, 
așadar, adânc înrădăcinată în concepţia religioasă despre lume 
și istorie a Răsăritului. Mai presus de toate devierile și con- 
trafacerile pe care le poate suferi, ea este, pentru bizantini, 
expresie a nazuintei omenești către mântuire și, totodată, re- 
velare a iubirii exigente a lui Dumnezeu fata de oameni. 
Așezând în această perspectivă studiul cugetării politice bizan- 
tine, Helene Ahrweiler-Glykatzi oferă cititorilor cheia apta să 
deschidă porțile deplinei înțelegeri și corectei aprecieri a 
întregii producţii culturale a Bizanțului. 


15.07.2002 
Nicolae-Șerban Tanașoca 

Lucrarea de față conţine singura prezentare globală a ide- 
ologiei politice bizantine de care dispunem până acum. Așa 
cum autoarea demonstrează, în cadrul acestei ideologii s-au 
succedat cronologic: un universalism bizantin, de sorginte 
romană (secolele IV-VII); un nationalism bizantin, cu rădăcini 
în provinciile microasiatice (secolele VIII-IX); un imperialism 
bizantin constantinopolitan (secolele IX-XI); un patriotism 
aristocratic (secolul al XII-lea); un patriotism grec și ortodox 
(secolele XIII-XV), concurat, sub ultimii Paleologi, de proiec- 
tul utopic al restaurării integrale a Imperiului în unire cu 
Roma, care va inspira, in bună măsură, gândirea grecitatii 
postbizantine. 

Ideologia politică bizantină este adânc înrădăcinată în con- 
ceptia religioasă despre lume și istorie a Răsăritului. Urmărind 
istoria milenară a cugetării politice bizantine, Helene Ahrweiler 
oferă cititorilor cheia aptă să deschidă porțile deplinei înțelegeri 
şi corectei aprecieri a întregii producții culturale a Bizanțului. 

